INSTITUTUL 
DE 
GEOGRAFIE 





JUDEȚELE PATRIEI 


EDITURA ACADEMIEI REPUBLICII SOCIALISTE ROMÂNIA 


ACADEMIA REPUBLICII SOCIALISTE ROMÂNIA 


INSTITUTUL DE GEOGRAFIE 


GR, ROSEA, PI. IELENICZ 


Judeţul 


BUZAU 


Au colaborat: 


DIDA POPESCU | cu capitolele „Clima” 
și „Hidrografia“; C. POPESCU la capito- 
lele „Populaţia și aşezările”, „Agricultura 
uiețului“: și „,Căile de comunicație și 
transporturile! 


EDITURA ACADEMIEI REPUBLICII SOCIALISTE ROMÂNIA 
BUCUREȘTI, 1971 





DD. M.I. | 


e da ! 


pe | 
inv. 22 


Cota.____. 





Lucrarea analizează cadrul natural al jude- 
țţului Buzău, insistindu-se asupra fiecărui 
element geografic. Se evidențiază rolul 
reliefului, dispus în trei mari trepte, în 
nuanțarea climei şi regimului hidrologic 
al apelor, în dispunerea vegetației şi a 
solurilor, în imprimarea de particularităţi 
în modul de folosinţă a terenurilor, 


Plecind de la faptul că judeţul reprezintă 
o zonă de străvechi așezări, în cuprinsul 
lucrării se prezintă diferite aspecte demo- 
grafice : repartiţia populației, evoluţia nu- 
merică, structura, așezările urbane și ru- 
rale etc. 


Se tratează de asemenea probleme privind 
industria, agricultura şi căile de comuni- 
cație şi se prezintă obiectivele turistice, 
insistindu-se asupra modului de valorifi- 
care a lor. 


Hărţile-anexă vin în sprijinul tuturor 
acelora care sînt dornici să cunoască 
geografia, servind în acelaşi timp ca ghid 
amatorilor de drumeţie pe meleagurile 
Buzăului. 


PREPAȚĂ 


Buzăul, nume cu învăluiri de legendă și rostogoliri molcome, 
ale cărui origini răzbat încă treptele cunoașterii, se așază înti- 
nerit și îmbogăţit astăzi între judeţele patriei. Despre virtuțile 
oamenilor şi locurilor din acest miez de vatră românească s-au 
scris în timp multe pagini, Odobescu și Vlahuţă cioplind cu 
osebire în cuvinte frumuseţea bărbaţilor de la Bisoca, străvechile 
obiceiuri ale locuitorilor de pe valea Buzăului, înfruntarea 
Râmnicului cu avatarurile istoriei. 

Coborînd din veacuri cu fruntea sus, mândri de însemnele 
statornicei trăivi pe aceste meleaguri, continuu animați de dorinţa 
transformării lor pe măsura contemporaneităţii, oamenii au 
pornit la vință nouă. Comuniștii au deschis zăgazul energiilor 
care așteptau de secole împliniri de efort şi biruinţă, s-a construit 
cu setea gospodarului și dragostea iubitorului de țară, înfăp- 
tuindu-se punct cu punct îmscrisele directivelor Congresului al 
X-lea al partidului. Castrul roman de la Pietroasele a primit 
replică de zidire contemporană în zona industrială a Buzăului, 
care ne înscrie ca exportatori pe meridianele lumii. Palme bălă- 
torite au lăsat ogorul în seama cailor de oțel putere și a mecanis- 
melor agricole perfecționate, făcînd să cînte sîrma pe mașinile 
de trefilare, să țeasă metale acul de foc, electrodul, să condenseze 
în cristale zahărul. 

Acestea sînt noile simboluri ale stemei județului, pe care 
le amplificăm an de an, transpunînd consecvent în viaţă politica 
de anticipație științifică a Partidului Comunist Român. Anul 
viitor, datele din succinta prezentare geografico-ecovomică a mo- 
nografiei nu vor mai ține pasul realității ; își asumă această răs- 
pundere locuitorii județului, pe care comuniștii îi cheamă să 

Județul Buzău constituie una din cele mai vechi unități 
administrativ-teritoriale din ţara noastră. Este axat, în mare, 
pe buzinul hidrografic al Buzăului, înglobind unităţi variate 
de relief (munți, dealuri, cîmpie), populate din cele mai vechi 
timpuri. Are o suprafață de 6 072 km? (2,5% din suprafața 
țării) şi se învecinează cu județele : Brașov şi Covasna în nord, 
Vrancea şi Brăila în est, -Ilfov şi Ialomiţa în sud, Prahova 
în vest. 

Descoperirile arheologice (Aldeni, Monteoru ş.a.) atestă 
prezenţa omului pe aceste meleaguri cu peste 4 000 de ani 
în urmă. 


Uneltele şi armele din piatră cioplită şi din oase şlefuite de 
animale (topoare, măciucă de luptă, arc şi săgeți cu virf de 
silex cioplit sau din os etc.), elementele ceramice variate 
(căni, cești, castroane, vase de provizie etc.) constituie dovezi 
materiale care evidenţiază specificul activităţii omului din 
această regiune în neolitic (agricultori, păstori). Ele aparțin 
tipurilor de cultură materială Boian (elementele de la Aldeni— 
Balaurul) şi Monteoru. 


Epoca bronzului, prin piesele descoperite la Aldeni (Muchia 
Vulturului), Săpoca, Smeeni, Monteoru, indică un habitat 
intens al omului primitiv, mai ales în subcarpați. Urmele 
aşezării geto-dacică de la Cirlomănești dau indicaţii noi privind 
ocupația locuitorilor ; alături de cultura plantelor şi creşterea 
animalelor se practicau diferite meşteșuguri, și în primul rînd 
olăritul (între resturile ceramice mai semnificativă este „,ceaşca 
dacică”). 

Din perioada romană, pe teritoriul judeţului s-au păstrat 
urme ale castrului de la Pietroasele (Comidava), iar din secolele 
III—V numeroase mărturii ale trecerii sau staționării tempo- 
rare, pe aceste meleaguri, a popoarelor migratoare. Celebru 
este tezaurul de la Pietroasele, descoperit în 1837, din care astăzi 
se păstrează doar 12 piese (iniţial ele au fost 22). Este alcătuit 
din vase, fibule în formă de vultur încrustate cu pietre pre- 
țioase şi colane din aur. Are o greutate de 19 kg şi a aparţinut 
lui Athanarich — unul din conducătorii vizigoților, care l-a 
îngropat o dată cu părăsirea acestor locuri în perioada invaziei 
hunilor (Istoria României, 1960). Obiecte identificate ca apar- 
ținînd secolelor IV—VI au mai fost descoperite în diferite 
localităţi de pe văile Buzău, Bisca Chiojdului, Ciîlnău etc. 

Descoperirile de la Ciîndești şi Sărata-Monteoru (Istoria 
României, 1960) au dovedit că populaţia locală, care păstra 
o cultură materială ce reflectă o puternică influență romano- 
bizantină, s-a menținut în aceste locuri şi după năvala hunică. 
De asemenea, deosebit de prețioase sînt dovezile arheologice 
de la Pruneni și Blăjani, din perioada de formare a poporului 
şi limbii române (secolele VI—X), care atestă continuitatea 
locuirii acestor meleaguri. 

Numeroase documente scrise, sau ruinele unor vechi 
construcții amintesc de existența, încă de la începutul mile- 
niului nostru, a unor aşezări înşirate mai ales de-a lungul dru- 
murilor comerciale. Orașul Buzău este atestat, documentar, 
ca tîrg, la 1431 !, iar Rimnicu Sărat la 1594. Secolul al XVI-lea 
reprezintă perioada dezvoltării şi afirmării multor localități 
din subcarpaţi (Cislău, Chiojd, Vintilă Vodă, Lopătari, Min- 
zăleşti etc.). În multe din acestea, domnii Țării Româneşti au 
ridicat mănăstiri, puncte de întărire şi apărare, cetăţi (pe 
Nişcov, Slănic, Buzău). De valea Buzăului sînt legate momente 
din lupta lui Mihai Viteazul împotriva turcilor. Tot pe aici 
a trecut spre Transilvania o parte a armatei a) condusă de 
fraţii Buzești. 


1 Riul Buzău este menţionat chiar în anul 355 sub numele de Muzău 
6 sau Museus (Xenopol, Istoria românilor, vol. 1). 

Materialele cartografice din secolele XVI—XVIII com- 
pletează datele referitoare la vechimea sau existența multor 
localități, drumuri comerciale, denumiri de munţi şi ape etc. 
Pe harta lui N. Germanus (1507) Buzăul apare trecut 
sub numele ,,Boza', iar pe hărţile atlasului lui Mercator 
este menţionat ,„,Rebnickul”, adică Rimnicu Sărat. În 1595, 
pe o hartă militară, este indicat ,,Pasul Buzăului” ca loc de 
bătălie. La 1700, pe harta stolnicului C. Cantacuzino, 
este redată, pentru prima oară, împărțirea Ţării Româneşti 
în 17 judeţe, între care şi județele Buzău, Rimnic şi Săcuieni, 
al căror teritoriu se suprapune, în cea mai mare parte, cu su- 
prafaţa actualului judeţ Buzău. Tot pe acest document sînt 
trecute 72 de localităţi (între care două tirguri), majoritatea 
în zona subcarpatică, mai multe lacuri, unele bogății minerale 
(sarea, sulful) şi vulcanii noroioși. 

Judeţul Buzău propriu-zis, pînă la 1845, după cum apare 
pe mai multe hărţi, se desfăşura din munte, peste subcarpaţi, 
pînă în cîmpie, cuprinzînd sectorul dintre riurile Buzău şi 
Rîmnic. Numai după 1 ianuarie 1845, prin desființarea jude- 
țului Săcueni și înglobarea la Buzău a şase plase (Sărăţel, 
Slănic, Pirscov, Buzău, Tohani, Cîmpul), acesta se extinde 
spre vest şi nord, incluzind cea mai mare parte din munţii 
şi subcarpații Buzăului şi o parte din Cimpia Gherghiţei, 
inclusiv tîrgul Mizil. În limitele dobindite la sfîrșitul secolului 
al XIX-lea se menține pînă în 1950, cînd programul de dez- 
voltare a economiei naționale a impus o nouă împărțire admi- 
nistrativă. Între 1950 şi 1952 Buzăul a funcţionat ca una din 
cele 28 de regiuni ale ţării. După 1952 este încadrat, în cea 
mai mare parte, la regiunea Ploieşti. Ulterior, diversificarea 
producției, modificările survenite în evoluția şi repartiția forței 
de muncă, schimbările care s-au petrecut în structura funcțio- 
nală a localităţilor din țara noastră etc: au făcut ca această 
împărțire să nu mai corespundă noii etape de dezvoltare a 
României socialiste. Astfel, prin împărțirea administrativ- 
teritorială din 1968 a fost înființat şi judeţul Buzău, oraşul 
cu acelaşi nume devenind municipiu. 7 


viseze cu ochii deschişi, căci îndrăzneala visului de azi înseamnă 
realizările de mîine. 

Cînd citiți această carte, bine concepută și scrisă, acceptaţi 
implicit o invitaţie de a vizita şi Munţii Buzăului sau ai Rîm- 
nicului, străbătuți de şosele modernizate, de a urma domoalele 
culmi ale Penteleului, starostele lor întru faimă și înălțime, de 
a vă oglindi în undele de albastru intens ale „Lacului fără fund” 
de prin părțile Siriului, de a trece prin clinurile dealului Istriţa, 
unde, la Pietroasele, în apropierea locului care păstra vestita 
„Cloşcă cu pui de aur”, se rumenesc ciorchinii nu mai puţin 
vestitei Tămiioase românești, de a cunoaște șantierul-tabără de 
sculptură de la Măgura-Ciolanu, profundă originalitate a creaţiei 
populare din această zonă folclorică. 

Iar dacă nu veţi mai recunoaște unele locuri, dacă veți 
găsi așezări și fabrici acolo unde nu era altădată nimic, 
atunei ne vom afla, evident, într-un punct superior al neân- 
treruptei evoluții pe care o cunoaștem. 


ION SÎRBU 


Prim-secretar al Comitetului județean Buzău 
al P.CIR., 
președintele Consiliului popular judeţean 

Suprafața județului Buzău se desfăşoară pe trei mari 
trepte de relief — munți, dealuri şi cîmpie, ce coboară din 
vîrfurile înalte ale Penteleului pînă în Bărăgan. Fiecare din 
aceste trepte sînt, la rîndul lor, foarte variate în privința for- 
melor, determinind diferenţierea mai multor subunități (vezi 
anexa). 

Din punct de vedere geologic, munții sînt constituiți din 
aşa-numitul „„fliş'”, reprezentat printr-o alternanță de gresii, 
marne, argile, şisturi şi, mai rar, conglomerate, toate strins 
cutate, formînd uneori cute-solzi, aliniate pe direcția nord-est — 
sud-vest. Viîrsta rocilor este, în principal, paleogenă (aprozxi- 
mativ 30—70 milioane de ani). În treapta subcarpatică domină 
marnele, argilele, nisipurile, pietrişurile, calcarele şi gresiile, 
depuse cu precădere în miocen şi pliocen (începînd de acum 30 
milioane de ani, pînă în urmă cu un milion de ani) şi ondulate 
larg. Cimpia s-a format numai în cuaternar şi este alcătuită 
din pietrişuri, nisipuri şi loessuri (fig. 1). 

Varietatea formelor de relief şi a alcătuirii geologice a 
imprimat și diversitatea celorlalte elemente ale cadrului natural, 
influenţind, în acelaşi timp, şi unele aspecte privind populaţia 
şi economia județului. 

Cele trei trepte de relief, la cadrul redus al judeţului, 
pot fi socotite în acelaşi timp şi zone, întrucît ele se extind, 
începînd de la nord spre sud, una în continuarea celeilalte. 
Între zona subcarpatică şi cea de cîmpie se individualizează 

8 şi o fîşie de tranziție, formată din glacisuri şi piemonturi. 

Fig. 1. — Profile geologice: A şi B prin zona montană și cea subcarpatică; C prin zona 
subcarpatică și cimpie (după hărţile geologice, sc. 1: 200 000, Inst, geol.). 

1, Cuaternar ; 2, levantin ; 2, daclan ; 4, ponţian ; 5, meoţian; 6, sarmaţian ; 7, tortonian; 8, helveţian: 7, burdigalian; 

10, aquitanian-helveţian ; 17, aquitanian; 12, oligocen:; 13, eocen-paleocen; 14, priabonian; 15. senonian-paleogen ; 


16, senonian -danlan ; 17, neocomian-alblan; 18, diapir, 

Cîmpia_ 
Română 


Zona de munte 


Face parte din marea unitate a Carpaţilor de curbură şi 
cuprinde două subunități principale: Munţii Buzăului și 
Munţii Vrancei. 


Munţii Buzăului sînt compuşi din cinci masive : Penteleul, 
Podu Calului, Siriul, Monteorul şi Ivăneţul. 

Masivul Penteleu reprezintă unitatea principală a Mun- 
ților Buzău, atit prin altitudine (1772 m), cît şi prin faptul 
că vîrful său piramidal se zăreşte, în zilele însorite de iarnă, 
chiar din oraşul Buzău. Tot aici, pe plaiurile sale, se ţineau 
în trecut tirgurile sau nedeiele. Este constituit dintr-o creastă 
centrală care începe, în sud, cu virful Piciorul Caprei (1 520 m) 
Şi continuă cu virfurile Penteleu (1 772 m), Crucea Fetei (1 578 m) 
şi Ciulianoş (1 602 m). De o parte şi alta a acestui aliniament 
de virfuri se întind plaiuri, relativ netede, la altitudini ce ajung 
pînă la 1400 m, dar coboară adesea și la 1200 m; mai cu- 
noscute sînt plaiurile Viforitei, Penteleului, Cernatului etc. 
Sub unele virfuri se găsesc şi mici lacuri: Lacul Roşu, Lacul 
Negru. La obirşia cîtorva văi, cum ar fi Şapte Izvoare, se pot 
observa şi circuri nivale incipiente. 


Sub aspect geologic, Masivul Penteleu este format din 
complexul pînzei de Tarcău (fliş paleogen). Stratele sînt cutate 
strîns, uneori sub forma de cute-solzi, dar se remarcă şi cîteva 
sinclinale şi anticlinale, mai largi, cum ar fi sineclinalul care 
trece peste creasta Cernatu — Penteleu şi anticlinalul Viforitei. 
Din punct de vedere petrografic domină formațiunile de fliş 
grezos (gresia de Tarcău), intercalaţii şistoase (facies de Fusaru), 
marne şi marno-calcare, fliş bituminos cu gresie de Kliwa, 
conglomerate (fig. 2). Acest facies se întilneşte şi în celelalte 
masive ale Munţilor Buzăului, cu excepţia Siriului, precum 
şi în Munţii Vrancei. Gresia de Tarcău se impune în relief 
prin forme masive, cu interfluvii relativ netezite şi văi adinci, 
în care eroziunea laterală s-a dezvoltat puțin. Formele struc- 
turale sînt mai reduse decit în subcarpaţi, remarcîndu-se totuşi 

Fig. 2. — Profil geologic pe malul drept al Biscei Mici. 

unele flancuri de sinclinal, rămase suspendate, cum ar fi vîrful 
Penteleu. Pe porțiunile unde apar formaţiuni grezoase cu in- 
tercalaţții şistoase se dezvoltă alunecări masive de teren. 


Văile principale care drenează Masivul Penteleu sînt 
dirijate fie către Bisca Mare, fie către Bisca Mică. Spre prima 
se îndreaptă Patacul, Bisculiţa, Cernatul, Milea, iar către Bisca 
Mică : Valea Neagră, Paltinul, Brebu, Şapte Izvoare şi Bălescu. 
Majoritatea afluenților dinspre Bisca Mare reprezintă văi lon- 
gitudinale față de structură, pe cînd cei dinspre Bisca Mică 
sînt văi transversale, cu unele adaptări locale longitudinale. 

Cele mai importante văi rămîn însă Bisca Mare şi Bisca 
Mică, ce se unesc la Varlaam. Bisca Mare izvorăşte de la nord 
de Lăcăuţ şi de sub vîrful Zârna (1 602 m), trece prin bazinetul 
intramontan de la Comandău şi merge ca vale relativ longi- 
tudinală pînă la confluența cu piriul Giurca Mare, de unde 
devine, în general, o vale transversală, caracterizată prin în- 


gustări şi unele lărgiri. Principalele îngustări se întîlnesc în 
amunte de confluență cu Paltinul, la confluența cu Patacul, 
şi pe distanța dintre Gura Bisculiţei şi confluența cu Cernatul. 
Principale lărgiri apar în amunte de Patacu, la Gura Biscu- 
liţei, între văile Cernatul şi Milea ; de aici, întreaga vale rămîne 
ceva mai largă, pînă la confluenţa cu Bisca Mică. 

Bisca Mică izvorăște de sub vîrful Lăcăuţ (1776 m); 
este o vale longitudinală la izvoare, iar apoi transversală pînă 
la Brebu, de unde devine iar longitudinală. Este în general 
mai îngustă în raport cu Bisca Mare, prezintă mai multe rupturi 
de pantă şi chiar multe alunecări. În gresia de Tarcău se în- 
gustează pînă la forma de chei (între Muşa și Bălescu, între 
Zănoaga și Şapte Izvoare, între Brebu şi Secuiu şi cîteva în- 
gustări mai mici în avale de Brebu); lărpiri mai importante 
se găsesc la Mușşa, Secuiu și Brebu. 

Masivul Podu Calului se desfăşoară între Bisca Mare şi 
Buzău. Are înălțimi mai reduse în comparație cu Penteleul sau 
Siriul. Atinge 1 440 m în virful Podu Calului, care domină cu 
10—100 m suprafețele vălurite ce se desfășoară către Caşoca 
sau Bisca Mare. Spre deosebire de masivele vecine, Podu 
Calului este puternic îmbucătăţit de văi, în special de Cașoca 
şi afluenții săi, încît apare sub forma a două sau trei masive 
unite prin şei largi. Înşeuările răspund sectoarelor de roci mai 
puţin rezistente. În acest fel, între Bisca Rozilei, Bisca Mare, 
Buzău şi Caşoca se individualizează Masivul Podu 
Calului propriu-zis, între văile Cașoca, Bisca Mare, 
Harţagu şi Buzău — Masivul Tehărău, iar la nord de 
Harţagu — Masivul Bota. Ele sînt alcătuite din gresii, 
marne, șisturi argiloase, dispuse în alternanță și pe grosimi 
diferite, fapt reflectat în aspectul interfluviilor și mai ales al 
văilor. 

Urmărind desfăşurarea interfluviilor şi a văilor se remarcă 
faptul că primele corespund anticlinalelor alcătuite din roci 
dure (gresie de Tarcău sau de Kliwa), pe cînd văile cele mai lungi 
s-au dezvoltat pe sinclinale cu roci moi (Cașoca, Harţagu) 
sau în lungul liniilor de contact petrografic (Tehărău). Privite 
de pe Siriu sau Penteleu, bazinele hidrografice apar sub forma 
unor uriașe amfiteatre, cu şiruri de umeri ce se dispun în trepte, 

la diferite înălțimi şi convergent spre valea principală. Afluenții 
lor, adiînciţi în gresia de Tarcău, sînt scurţi, prezintă mici cas- 
cade, iar' versanţii împăduriți şi în general neprimitori. Văile 
principale au şi ele aspecte de chei şi cascade ori de cîte ori 
schimbă direcția, trecînd în stratele gresiei de Tarcău (Caşoca, 
în amunte de confluența cu Trestia). Sectoarele retezate în 
roci moi prezintă multe alunecări. Alături de pornituri vechi, 
acoperite cu păduri, se desfăşoară, mai ales pe versanții recent 
despăduriți, alunecări care în unele situații ajung în albia 
rîului, barînd-o. O altă caracteristică a văilor principale este 
lungimea mare a celor orientate spre Buzău, în comparaţie 
cu afluenții Biscei Mari, fapt explicat prin nivelul mai coborit 
al Buzăului, care a permis o adîncire și înaintare rapidă a afluen- 
ților săi, cu precădere pe sectoarele alcătuite din alternanţe 
de gresii, disodile, menilite. 

Bîsca Rozilei este sectorul de vale longitudinală 
care se desfăşoară în continuarea Biscei Mici, de la confluența 
cu Bisca Mare, şi separă Ivăneţul de Podu Calului. Desfăşu- 
rîndu-se în depozite uşor erodabile, iar pe alocuri în lungul 
unor contacte petrovrafice (gresii-marne), valea apare sub 
forma unui larg culoar. Alunecările sînt foarte frecvente, îm- 
brăcînd în întregime versanţii. Lipsa teraselor este explicată, 
de intensitatea deosebită a proceselor de versant și de dinamica 
accentuată a albiei (fig. 3). 

Masivul Siriu, cuprins între Buzău, Crasna și Siriu, îşi 
trage numele nu de la virful Siriu, frecvent cunoscut sub denu- 
mirea Bocîrnea (fig. 4), ci de la rîul care-l înconjură la sud şi 
sud-vest. Structural, este format din mai multe sinclinale și 
anticlinale, orientate nord-est —sud-vest, unelc aparţinînd pînzei 
de Siriu. Partea cea mai înaltă este fixată pe un sinclinal sus- 
pendat, cu flancul estic faliat. Masivul este alcătuit din gresii 
dure, numai în partea estică adăugindu-se o fişie de depozite 
oligocene, constituită din alternanțe de gresii, marne, disodile 
şi menilite. Privit din orice parte, apare ca un masiv bine 
individualizat, înconjurat de zone mai joase. Depăşeşte 1 600 m 
în creasta Măliiei (1 663 m) Şi vîrful Siriu (Bocîrnea) (1 659 m). 
În rest, culmile cobuară în trepte desfăşurate la citeva nivele. 
Unele din acestea sînt foarte netede şi, pe alocuri, au caracter 





Fig. 3. — Bisca Rozilei. Alunecări de teren la Păltiniș. 


de suprafețe structurale. Pe platourile din vestul Măliiei sau 
din nordul Bocîrnei se găsesc pajiști alpine, ochiuri de apă şi 
sfagnete. Poienele sînt delimitate de abrupturi de cuestă, de 
citeva sute de metri, pe care năruirile sînt foarte frecvente. 
De un deosebit pitoresc sînt colții Bocirnei şi abruptul Măgăreţii. 
Alături de grohotişuri vechi şi recente, la baza abrupturilor 
se dezvoltă uneori şi alunecări. În estul Măliiei, pe o largă 
suprafață cvasistructurală, se află Lacul Vulturilor (sau Lacul 
fără Fund) (fig. 5). 

Văile principale sînt largi la obirşii (pe platourile de la 
1 400 m), se îngustează la trecerea prin sectorul abrupt, unde 
prezintă chiar cascade, iar în avale. se lărgesc şi dau bazinete, 
mai tipice fiind cele din spatele îngustărilor de la vărsare, 
unde unele văi taie pachete de strate dure (Mreaja, Milea). 

Masivul Monteoru se desfăşoară în sudul Siriului. Este 
format dintr-o creastă principală semicirculară, ce se menține 

„— Virtul Siriu (Bocirnea) și abruptul Bocirnci. În prim plan abruptul 
Măgăreţei. 


Fig. 


la peste 1000 m, înregistrîind valorile maxime în virfurile 
Răstoaca (1 294 m), Monteoru (1 315 m) şi Cătiaşu (1 014 m) 
(fig. 6). De sub virful Monteoru, o culme secundară, Gher- 
ghelăul, închide acest arc montan. Structural, prezintă aceleaşi 
caractere ca şi Podu Calului, de unde şi multe afinități morfo- 
logice. Interiorul arcului constituie bazinul de recepție al 
văii Nehoiului, lărgit printr-o captare în detrimentul văii 
Nehoiaşului. La trecerea peste gresia de Tarcău, valea Neho- 
iului, valea Nehoiaşului (Gherghelău) ş.a. dau sectoare înguste, 
cu îngrămădiri de blocuri mari; în faciesul de Fusaru se extind 
alunecările de teren (fig. 7). Spre vest, masivul se caracterizează 
prin denivelări de cîteva sute de metri, unde se evidenţiază 
un culoar ce trece de la Slon spre valea Siriului. 

Ultima prelungire a muntelui, spre zona subcarpatică, o 
formează Cătiașu (1 014 m), cu aspect de piramidă. Între el 





Fig. 5. — Lacul Vulturilor. 


şi Monteoru trece banda de roci miocene a cuvetei de 
Drajna, foarte îngustă, ce-şi face simțită prezența mai ales 
prin alunecările din cursul inferior al văii Nehoiului. 

Culmea Ivăneju se află situată la sud de valea Bisca 
Rozilei, fiind orientată aproape est—vest (pe direcția cutărilor 
principale) şi ia legătură directă cu subcarpaţii. Cele mai înalte 
vîrfuri ale sale sint dispuse pe o culme netedă, orientată nord-est 
—sud-vest ; acestea sînt : Ivăneţu (1 191 m), Arsenie (1 1l5 m), 
Zboiul (1 115 m) şi Stănicu (992 m). Virfurile respective sînt 
alcătuite din gresie de Kliwa, Ivăneţu reprezentind un sin- 
clinal suspendat. Din punct de vedere geologic, aici se extinde 
tot pinza de Tarcău, dar domină faciesul de Fusaru (fliş grezos, 
intercalat cu formaţiuni şistoase), faciesul bituminos și gresia 
de Kliwa (fig. 8). Culmea Ivăneţu reprezintă obirşia primului 
pinten paleogen (de Văleni), ce se desprinde din Carpaţi şi, 
trecînd peste Buzău (prin virful Cătiaşu), pătrunde în subcarpaţi. 

Fig. 6. — Valea Buzăului în dreptul Masivului Cătiașu (confluenţa cu 
: Valea Rea). 





Fig. CĂ — Amenajarea văii Cătiașu în vederea op 
16 de teren șia eroziunii solului. 

Fig. 8. — Extremitatea vestică a culmii Ivăneţului (malul sting 
al Buzăului, la Șeţu). 


Pe versantul nordic al Ivăneţțului se dezvoltă o serie 
de văi care se varsă spre Bisca şi care se remarcă prin multe 
alunecări de teren. Pe versantul sudic îşi au obirşia multe 
din văile subcarpatice (Sibiciu, Bălăneasa, Sărățelul), la izvoa- 
rele cărora s-au dezvoltat bazinete de eroziune (cu caracter 
structural şi petrografic), cum ar fi: Colţi, Aluniș, Brătileşti, 
Goideşti—Fundata, Plaiul Nucului. Şi în cadrul acestor bazi- 
nete şi văi se dezvoltă puternice alunecări de teren, iar în zonele 
de gresie apar îngustări pînă la forma :de cheie. Între satele 
de pe versantul sudic şi cele dinspre Bisca (cantonate în bazi- 
nete) se află poteci sau drumuri transversale, cum este cel 
de la Brătileşti spre Gura Teghii. 

Valea Buzăului separă, în zona montană, patru masive. 
Ea îmbracă aspecte diferite de la un sector la altul, în funcție 
de rocă, structură, afluenți. În roci dure dă îngustări, în rocile 

Fig. 9. — Bazinetul depresionar Nehoiu. Fabrica de cherestea. 


moi şi mai ales în zonele de confluenţe a săpat bazinete. La 
limita nordică a judeţului, în gresia de Siriu, Buzăul a creat 
un scurt sector de chei, unde prăbuşirile şi mai ales alunecările 
(la intrarea în chei apare o fiîşie de şisturi argiloase negre, cre- 
tacice) au provocat uneori barări temporare (ultima în 1942). 
În avale de chei şi pînă la Siriu, Buzăul are o vale relativ în- 
gustă, pe care alunecările masive (în special de pe versantul 
stîng) au giîtuit-o în mai multe locuri, creînd impresia unor 
alternanţe de bazinete şi strimtori. Bazinete largi apar mai ales 
în avale de confluenţe cu valea Siriului. În cadrul lor, pe terase 
locale, s-au instalat localităţi. Bazinetele cele mai mari sînt: 
Siriu — Broasca, Nehoiaş— Nehoiu (fig. 9), Păltineni, Mlăjet 

Fig. 10. — Bazinetul de la Mlăjet. Relief de cuestă. 


(fig. 10). De la Sibiciu, valea pătrunde în zona subcarpatică, 
luînd o altă înfăţişare. 
Munţii Vrancei încadrează latura nord-estică a judeţului. 
Este vorba de o fişie îngustă, ce reprezintă versantul vestic 
al unor vîrfuri importante cum sînt: Lăcăuţ (1776 m), 
Goru (1784m), Giurgiu (1720m), Muşa (1420m), 
Pietrele Înşirate (1476m), Furu (1414 m). Acest 
sector nu prezintă diferenţe mari față de Penteleu, avînd aceeaşi 
structură şi morfologie (suprafețe de eroziune şi structurale, 
plaiuri întinse delimitate de abrupturi de sute de metri, alu- 
necări şi prăbuşiri, bazinete şi îngustări). În peisaj se remarcă 
bine abruptul vestic al Lăcăuţului şi Giurgiului, în timp ce 
Muşa şi Furu apar ca martori structurali ce domină culmi largi 
de 1 300—1 400 m altitudine. Din aceşti munți izvorăsc: Bisca 
Mică, Bisca Mare, Riîmnicul etc. 19 

Zona subcarpatică 


Denumită şi Subcarpaţii Buzăului, această zonă repre- 
zintă o îmbinare de culmi deluroase cu depresiuni, bazinete și 
înşeuări. Altitudinile culmilor sînt cuprinse, în general, între 
400 şi 800 m. Delimitarea dintre zona muntoasă şi cea subcar- 
patică se face printr-o denivelare de circa 200 m, bine marcată 
între Sibiciu și Lopătari; pe această distanță, ca şi spre Bisoca, 
se observă un culoar de contact (între flișul paleogen şi mio- 
pliocenul subcarpatic). La vest de Buzău, respectiv peste pin- 
tenul de Văleni, delimitarea este oarecum relativă. 

Subcarpaţii sint alcătuiți din formaţiuni geologice mai 
tinere (mio-pliocen), cutate larg. Cutele sînt orientate, ca şi 
cele carpatice, de la sud-vest către nord-est şi prezintă adesea 
fracturări, ridicări sau coboriri. Domină marno-argilele, nisi- 
purile şi gresiile de diferite tipuri, uneori apărînd conglomerate 
şi calcare. Structura geologică a imprimat multor culmi o 
alungire pe direcții sud-vest—nord-est; în această categorie 
intră mai ales dealurile din partea de sud și est (Istriţa, Ciolanu, 
Blăjani şi Buda). Riurile au impus însă și alte direcţii de frag- 
mentare, în special în partea centrală a zonei deluroase buzoiene, 
unde se îmbină depresiunile şi înşeuările dispuse longitudinal 
față de structură (pe sinclinale, butoniere de anticlinal sau 
depresiuni petrografice de flanc), cu bazinete de obirşie, în- 
şeuări şi depresiuni de eroziune orientate adesea transversal. 
Din această cauză, aliniamentele depresionare, care în restul 
subcarpaţților se dezvoltă longitudinal, sînt aici modificate. La 
aceasta se adaugă şi intervenţia pintenilor paleogeni, de struc- 
tură montană, care diversifică şi mai mult sectorul subcarpatice 
buzoian. De aceea, împărțirea clasică, în subearpați interni şi 
subearpaţi externi, trebuie înlocuită printr-o grupare pe unităţi 
sau masive deluroase. Subdividem subcarpaţii de pe teritoriul 
judeţului în patru grupe: 


Grupa centrală (Dealurile Botanului) este cuprinsă între 
văile Buzău şi Slănic, avînd un contur sub formă de inimă. 
Altitudinile maxime sînt în dealul Blidişel (821 m), virful 
Piţigoiul (806 m), virful Bocu (824 m); în partea centrală, 

Fig. 11. — Unităţile de relief subcarpatice (Gr „ Posea). 





vîrful Botanul are 799 m. În “totalitatea sa, grupa este frag- 
mentată de văile Sărăţel, Bălăneasa, Sibiciu, Ruşavăţu etc. 
(fig. 11). Către Slănic, reţeaua hidrografică este extrem de 
redusă. Faţă de structură, văile au poziţii variate, trecînd de 
la porțiuni transversale la altele longitudinale. Structura: geo- 


logică, compoziţia petrografică, precum și direcţia de dezvol-. 
tare a văilor au dus la fragmentarea şi divizarea acestei grupe. 


într-o serie de subunități. 
Dealurile Muscelului, situate între văile Bălăneasa, Si- 


biciu şi Buzău, grupează la rîndul lor dealurile Blidişel, Muchea . 
şi Ursoaia. Blidişelul (821 m) este format din. conglomerate. 


și gresii sarmațiene dispuse monoclinal, dind cueste şi hog: 


bacsuri bine dezvoltate. Spre sud se continuă prin culmea. 


Muchea (746 m), care dezvoltă un abrupt puternic către est 
(spre satele .Tulburea, Pietrosul și Valea Roatei). Și aici se 
întîlnesc conglomerate sarmațiene, dar şi nisipuri şi argile 

4 
pliocene. Dealul Ursoaia are altitudinea masimă în vîrful cu 
acelaşi nume (669 m) și se dezvoltă pe o structură complexă. 

Acest masiv deluros este fragmentat de cîteva bazinete, 
cum sînt Muscelul (bazinet de contact, situat în partea supe- 
rioară a văii Rusavăţului), Pietrosul— Valea Roatei (dezvoltat 
pe un afluent al Bălănesei), Sibiciu—Pănătău (apendice al 
Depresiunii Pătirlage). | | 

Dealurile Dilma sînt cuprinse între văile Sărăţel şi Bălă- 
neasa. În partea centrală se află virful Botanului (799 m), 
alcătuit din conglomerate şi gresii sarmațiene, cu structură 
monoclinală, ce dă un relief de cueste. Spre sud-est, dealurile 
sînt axate pe un sinclinal, au o altitudine mai coborită şi for- 
mează o subunitate aparte — dealurile Tircovului. În partea 
de est, dealurile Dilmei se continuă, de la izvoarele văii Mură- 
toarea (afluent al Bălănesei), cu dealul Poşobești (707 m), 
axat pe un sinclinal sarmaţian. Între ele, pe valea Murătoarea, 
se află bazinetul Piatra Albă, continuat, peste o înşeuare, cu 
bazinetul Odăile. Ele sînt situate aproximativ pe un flanc de 
anticlinal, la limita dintre sarmaţian şi formațiunile helveţiene. 
Spre sud-est, bazinetul Plopeasa se dezvoltă pe un afluent al 
Sărățelului, iar către sud, acesta se continuă cu un culoar de 
sinclinal (spre Oleşeşti), mărginit în est de o cuestă (Muchia 
Florica, cu vîrful Muchia Stinii, de 449 m). 

Dealurile Bocului cuprind partea de nord-est a grupei 
centrale, avind înălțimi ce urcă la peste 800 m, cum sînt, de 
exemplu, vîrful Bocului (825 m), dealul Glodului (807 m), 
virful Piţigoiului (806 m). Aceste dealuri sînt fragmentate de 
văile Slănicelul şi Grabicinei în cîteva subuniţăți. Partea cen- 
trală este ocupată de dealul Bocului propriu-zis, situat între 
văile Slănicelului şi Grabicinei. Virful cel mai înalt se află 
situat pe un anticlinal. În lungul său (pe direcţia nord-est — 
sud-vest) apar la zi formaţiuni helveţiene, sarmaţțiene (chiar 
în vîrful Bocu) și meoţiene (către est). În partea de sud s-a 
dezvoltat bazinetul Păcurile (la limita dintre helveţian şi meo- 
ţiain, care se face pe o linie de falie). În partea de răsărit, dealuri- 
le Bocului au o structută monoclinală, în care valea Grabicinei 
a dezvoltat o depresiune de flanc, Depresiunea Grabicina. În 
nord se află dealul Piţigoiu—Glodul. Acesta din urmă se con- 


tinuă spre răsărit cu dealul Budineasa (663 m). Împreună for- 
mează o culme „transversală înaltă, care merge paralel cu 
Slănicul, între localitățile Lopătari și Vintilă Vodă; extremi- 
tăţile acesteia sint formate din virfurile Piţigoiu (806 m) şi 
Bădineşti (591 m). Spre răsărit, culmea formează trei ramifi- 
cații, şi anume : culmea Bădineasa, culmea Coca Plină şi dea- 
lul Coca Seacă (situate pe un monoclin constituit din depozite 
m oţiene şi ponțiane). Din dealul Piţigoiului pornesc, spre sud, 
o serie de culmi joase, care se extind între văile Slănicelului 
şi Sărăţelului, trecînd şi la sud de aceasta din urmă. Este 
vorba de culmea Siliştea și dealurile Trestioarei, denumite 
după micul bazinet de contact în care se cuibărește satul cu 
acelaşi nume; ele se caracterizează printr-o altitudine mult 
mai joasă decît cele din jur (circa 500 m), apărînd în ansam- 
blu ca o zonă înaltă depresionară. 

Culoarul depresionar Rătești — Scorțoasa— Vintilă Vodă se 
axează pe un sinclinal larg, faliat din loc în loc şi urmărit 
îndeaproape de valea Băligoasa şi de partea inferioară a Sără- 
ţelului. Depresiunea porneşte din valea Buzăului, din dreptul 
satului Răteşti, şi se termină pe teritoriul comunei Vintilă 
Vodă (în lungul văii Peceneaga, afluent pe stînga al Slăni- 
cului). Reprezintă una din depresiunile de sinclinal cu net 
caracter subcarpatice. Culoarul poate fi subdivizat în două 
părți inegale, şi anume: partea sudică, drenată către Buzău, 
şi partea nordică, drenată transversal de piriul Coca, afluent 
al Slănicului. Fundul depresiunii este constituit, în cea mai 
mare parte a sa, din formaţiuni levantine, dominînd pietri- 
gurile de Ciîndeșşti ; pe margini se extind frunți de cuestă, axate 
pe formaţiuni mai vechi (daciene şi ponţiene). Din loc în loc, 
cuestele sînt străpunse de văi, care fac legătura cu alte unități 
depresionare ; astfel, cîteva ramificații se extind spre est, 
către anticlinalul Piclelor, iar altele spre vest (piriul Plopeşti, 
piriul Sărăţel). i 

Dealurile Piclelor sînt delimitate de Slănic şi piraiele 
Sărăţel — Băligoasa. Au o direcție aproape nord—sud şi pre- 
zintă două culmi paralele, ce se unesc la nord, în dealul Tocilei 
(598 m). Altitudinile lor oscilează între 300 şi 550 m. Sînt 
axate pe un anticlinal, ceea ce a făcut ca în centrul lor să se 

Fig. 12. — Vulcan noroios (Piclele Mici). 


dezvolte un culoar depresionar, cu aspect de butonieră. În 
realitate este vorba de două butoniere, una principală, ce se 
desfășoară de la Berca şi pînă la Piclele Mari (drenată de valea 
Murătoarea Piclei), şi alta secundară, în care se află aşezat satul 
Beciu, drenată de un afluent al văii Băligoasa. Butoniera este 
excavată în formațiuni ponțiene, pe margini fiind delimitată 
de două aliniamente puternice de cuestă, formate din depozite 
daciane şi levantine. Degradările de teren din cadrul butonierei 
sînt atît de avansate, încît zona a primit denumirea de ,,pă- 
miînturi rele buzoiene”. Vulcanii noroioși de aici, unici în țara 
noastră, completează acest peisaj, dar îl și înfrumuseţează 
în acelaşi timp ; cei mai de seamă vulcani sînt grupaţi în două 
platouri : Piclele Mici (care 'sînt şi cei mai atractivi) și Piclele 
Mari (fig. 12). 


Grupa sudică (Istriţa —Ciolanu) are caractere locale spe- 
cifice, şi anume: contact bruse cu cîmpia, masivitate, alti- 
tudini mari, forme de relief impuse net de structură şi petro- 
grafie, zone depresionare tipic subcarpatice. Pe ansamblu se 
subdivide în trei unități. 

Dealul Istriţa este străbătut de un anticlinal principal, 
cu falieri ce pun în contact roci de durități diferite. Pe axul 
acestuia se mențin formațiunile grezoase şi calcaroase ale sar- 
mațianului, care au influențat altitudinea şi masivitatea dea- 
lului Istriţa. Aproximativ din dreptul Pietroaselor, spre vest, 
centrul culmii deluroase este ocupat de un larg sinclinal, iar 
formațiunile sarmaţiene au fost îndepărtate, motiv pentru 
care regiunea rămîne mai coborită. Către Cimpia Română, 
contactul se face deosebit de brusc, prin linii de falie, dar şi 
prin căderea monoclină a flancului sudic al anticlinalului. Înăl- 
țimea cea mai mare atinge 750 m (virful Istriţa) şi reprezintă 
o cuestă impusă de planul nordic al sinclinalului. În lungul 
dealului Istriţa se pot observa multe începuturi de cueste, date 
mai ales de calcarele sarmaţiene, precum şi citeva bazinete. 
Bazinetele s-au format fie pe anticlinale, fie la contactul dintre 
rocile mai dure cu cele mai moi. | 

Dealul Istrița poate fi divizat în mai multe subunități, 
dictate în special de natura petrografică a rocilor: dealurile 
Nişcovului, masivul Istrița, creasta Năienilor şi dealurile 
Năienilor. Dealurile Nişcovului se află în partea de est și sînt 
tăiate de valea cu acelaşi nume; se axează pe anticlinalul 
Istriței ce se pierde către Gura Nişcovului. Au înălțimi de 
200 —400 m şi sint constituite, în principal, din formațiuni 
levantine şi cuaternare vechi. Masivul Istriţa este dominat, 
în partea înaltă, de calcarele şi gresiile sarmațiene, motiv pentru 
care și-a menţinut altitudini de 600 —700 m. În interiorul său 
se află citeva bazinete sau depresiuni structurale şi de contact, 
cu tendința de a deveni butoniere de anticlinal sau subsecvente 
de flanc (Izvoarele Sărăţii, bazinul superior al piriului Valea 
Rea, Sărata-Monteoru ş.a.). Creasta Năienilor se extinde 
imediat la vest de virful Istrița, sub forma unei culmi înguste, 
uneori delimitată de abrupturi, şi este formată din aceleaşi 
calcare şi gresii sarmaţiene, care menţin și aici altitudini de 

circa 600 m; creasta aceasta se continuă și în vest, pînă în 
vîrful Ciortea (609 m), după care calcarele dispar. Dealurile 
Năenilor se extind la sud de creasta anterior amintită şi sînt 
mai joase (300—350 m) şi mai larg ondulate, datorită erodării 
totale a formațiunilor sarmațiene de deasupra şi a apariţiei 
la zi a helveţianului. În partea centrală a acestor dealuri, 
respectiv la limită cu formațiunile dure, au luat naştere largi 
bazinete de contact, cum sînt: Breaza, Năeni, Finteşti, Proșca, 


Dealul Ciolanu este, de asemenea, unul din cele mai 
masive din cadrul subcarpaţilor buzoieni şi se dezvoltă aproape 
paralel cu dealul Istriţa. Spre sud este delimitat de Depre- 
siunea Nişcovului, iar spre nord de izvoarele văii Cricovului 
şi de valea Buzăului. În cea mai mare parte este dezvoltat 
pe un anticlinal, care se continuă din stinga Buzăului. Către 
sud-est se desfăşoară al doilea anticlinal (anticlinalul Ar- 
bănaşi — Berca), ce se pierde în dealul Cerbului. Ca şi la dealul 
Istrița, masivitatea şi altitudinea sa sînt date de calcarele şi 
gresiile sarmaţiene, ce se extind începînd aproximativ de la 
sanatoriul Nifon şi pînă deasupra localității Lapoş. Pe partea 
centrală a anticlinalului Măgura — Lapoș, rocile dure sarmaţiene 
au fost erodate, creîndu-se un culoar de tip butonieră, în care 
apar formațiunile moi, helveţiene ; acesta se subdivide în trei; 
o butonieră centrală, drenată de izvoarele Tisăului, una estică, 
drenată de valea Podiştei (se varsă la est de Depresiunea 
Cislău), şi una vestică, drenată spre Lapoș. Înălțimile cele mai 
mari se întîlnesc pe marginile acestor butoniere (Poiana Hoţilor 
737 m, Poiana Braşov 641 m, vîrful Bradului 661 m), precum 
şi pe creasta ce se continuă din virful Bradului către Măgura, 
pînă la vîrful Cetățuia (632 m). 

În partea de nord-est, respectiv între Măgura şi Cîndești, 
se desprinde o mică subunitate — dealul Cerbului (539 m), 
constituit din formaţiuni levantine (argile, nisipuri şi pietri- 
şuri), peste care se dispun stratele de Cindeşti (cuaternar infe- 
rioare). Din cauza constituţiei petrografice, dealul Cerbului, 
în ansamblul său, prezintă multe degradări de teren (alunecări, 
torenți noroioşi, ogașe torențiale și vaste conuri de dejecţie). 
Din loc în loc se observă și începuturi de cueste. 


Depresiunea Nișcovului este formată pe un larg sinclinal, 
cu aspect de cuvetă, în care au fost sedimentate formațiuni 
levantine şi cuaternar inferioare (argile, pietrişuri şi nisipuri). 
Din această cauză, valea este largă, riul cară multe aluviuni 
în timpul ploilor, iar afluenții dezvoltă conuri de dejecţie foarte 
intinse. Însăşi Nișcovul, la vărsare, a format un imens con 
de dejecţie, în care apele sale se pierd total în perioadele fără 
ploi. Nu este exclus ca pietrişurile mai vechi din dealul Cer- 
bului să reprezinte un vechi şi enorm con de dejecție al Nişco- 
vului. Către vest, depresiunea se continuă peste o largă în- 
şeuare (de 340—409 m) în Depresiunea Singer—Lapoş. Peste 
această înşeuare pare a se fi scurs altădată apele din acest 
bazinet către Nişcov. De o parte şi alta a văii se observă apro- 
ximativ cinci terase. Prin toate caracteristicile este o depre- 
siune tipic subcarpatică. 


Grupa estică (Dealurile Cilnăului), situată la răsărit de 
valea Slănicului, este drenată central de piriul Cilnăului. Ea 
este delimitată de văile Slănic şi Rimnic. 

Pe teritoriul judeţului intră şi o porțiune situată la est 
de Riîmnic (dealul Căpățina). Grupa se poate subdivide în 
două mari subunități: una nordică, formată din sedimente 
mai vechi (mio-pliocen), şi o altă sud-estică, formată din depo- 
zite levantine şi cuaternare; cea din urmă se subdivide, la 
rîndul ei, în mai multe culmi. 

Dealurile Bisocii compun, în ansamblu, subunitatea nor- 
dică ; are forma unui pătrat, delimitat de văile Slănic şi Rimnic. 
Din punct de vedere geologic, în interiorul său se pot deosebi 
două fişii: una formată dominant din sedimente helveţiene şi 
sarmațiene, extinsă între Lopătari şi Jitia, şi a doua consti- 
tuită din depozite meoţiene, ponţiene şi daciene. Prima fişie 
este cutată mai puternic, pînă la faliere. Are altitudini domi- 
nante, de 800—900 m, cum ar fi dealurile Bisoca (970 m), 
Ulmuşorul (943 m), Şindrila (900 m), iar spre sud Bădicul 
(814 m). Deşi dealurile sînt foarte înalte, denivelarea față de 
flişul carpatic apare evidentă, între ele remarciîndu-se un culoar 
depresionar care trece aproximativ prin localităţile : Lopătari, 
Brebu, Buştea, Cireşul, Lopătăreasa, Recea, Şindrila, Pleşi, 

Jitia, Neculele. La sud de acest culoar se află înălțimile ce 
mai mari, amintite anterior, ce se alungesc apoi spre sud-e 
prin culmi despăţite de văi (izvoarele Cilnăului şi valea Pec 
neaga). Cutele şi faliile din zona de nord-vest dau o serie: 
forme structurale şi petrografice, cum sînt: culoarul dint 
Carpaţi (situat la contact, cît şi pe un sinclinal), butonie 
Sările (afluent al văii Peceneaga) etc. 

Unitatea sud-estică are caracteristic faptul că se divi: 
net în culmi cu direcţie aproape nord—sud, constituite d 
sedimente moi (levantine şi cuaternare), ce înclină uşor căt 
sud-est. Văile principale sînt aproape subsecvente (Slănic: 
Cilnăul, Rimnicul), iar interfluviile asimetrice, apărind ca niş 
cueste cu fruntea îndreptată spre vest; există, bineînţeles, 
cueste secundare ce pot prezenta şi alte orientări. Datori 
compoziției petrografice, în regiune sînt dezvoltate proces 
de versant, alunecările de teren şi torenţii noroioși. Înti 
proporţie de asemenea mare s-a dezvoltat şi toată gama fc 
melor de tipul ogașelor, torenţilor, martorilor de eroziu 
(fig. 13). Regiunea, în ansamblu, este mult degradată. Du 
felul cum este fragmentată de văile principale, această unita 
se subdivide în trei culmi: 

Culmea Blăjani, situată între Cilnău şi Slăn 
se extinde pe direcţie nord—sud, începînd cu dealul Căr: 
năului (633 m) şi, trecînd prin înălţimi de cirea 500 m, ajun 
în partea sudică, în dreptul localităţii Blăjani, la 483 m (viri 
Blăjani) şi 486 m (Virful Mare). În ansamblu, este o cues 
ce a fost divizată in două de piriul Hirboca ce merge, la o d 
tanță foarte mică, paralel cu Cilnăul pe o lungime de 12 ki: 
Văile mici, care o fragmentează, au creat în interiorul cuesi 
o serie de bazinete cu țendință de a deveni subsecvente, cu 
ar fi Modreni—vVulea Salciei, Cimpulungeanca, Mărgăriteş 
Fintinele, Floreşti, Pruneni, Blăjani. 

Dealurile Budei se alungesc între Rimnic 
Cîlnău şi, spre deosebire de dealurile Blăjanilor, sînt cons 
tuite, începînd de la Pardoşi spre sud, din pietrișuri de Cîndeş 
Altitudinile culmei se menţin în jur de 500 m în partea nordi 
Şi cresc către sud, unde ating 637 m în Piatra Albă; în: 
țimile mari, din această parte, au fost menținute de către pi 

Fig. 13. — Martori de eroziune din tuf (confluenţa văii 
Jghiabului cu Slănicul). 
L 


trișurile de Cindești care, fiind permeabile, au frînat eroziunea. 

Dealul Căpăţinei (591 m) face parte dintr-o 
culme ce se extinde între Rimnic și Rimna şi care are multe 
similitudini cu dealurile Budei. Între altele, este constituită, 
din pietrișuri de Cîndeşti, iar altitudinile scad către nord, ca 
şi în cazul precedent, datorită formațiunilor levantine, în care 
domină marno-argilele. 


Grupa vestică (Dealurile Priporului) este constituită 
dintr-o serie de dealuri relativ înalte şi înşeuări largi, foarte 
diferite sub aspectul structurii şi compoziţiei geologice. Se 
remarcă, în mod deosebit, pătrunderea, în zona subcarpatică, » :29 

Fig. 14. — Bisca Chiajdului. Luncă cu multe aluviuni. 


a pintenului paleogen (de Văleni), ce reprezintă o continua 
a culmii Ivăneţțu. Această grupă se subdivide în trei subunităţ 


Dealul Cornetel (Corngtul) se întinde între Buzău şi Biz 
Chiojdului (pînă la Cătina). Este constituit din formați 
pliocene, dominind levantinul, şi cuaternarul vechi, din ca 
cauză regiunea este intens degradată de torenți, ce se adînce 
puternic, cărînd cantități mari de aluviuni şi formînd con: 
de dejecţie. Altitudinile maxime se află tot pe formaţii 
levantin — cuaternare (dealurile Cornetul 827 m și Cetăţue 
713 m). Delimitarea de zona muntoasă se face pe o linie ca 
începe la nord de Pătirlage şi trece pe la localitatea Cătir 

Dealul Priporul este situat între valea Zeletinului 
Bisca Chiojdului (fig. 14). Specifice acestuia sînt formațiun 
paleogene, din care este alcătuit, avind aceeași constitu: 
petrografică şi aceeași structură cu zona carpatică. Altitudin 
sînt mai reduse, avind un maxim de 823 m în virful Pripor' 


În partea de nord-est este delimitat de cuveta de Drajna, zonă 
depresionară axată pe un larg sinclinal, formată din depozite 
miocene ; de la Poseşti, cuveta se îngustează şi, trecînd pe la 
nord-est de vîrful Cătiașu, se extinde pînă la Gura Teghii. 


Culmea Salcia cuprinde, în mare, cumpănă dintre Cricov 
şi Buzău, pe distanța dintre valea Zeletinului şi dealul Ciolanu. 
Această culme se divide, la rîndul ei, în trei subunități, dife- 
rențiate datorită structurii geologice şi alcătuirii petrografice. 
În centru se află dealul Salcia (717 m), sub forma unei 
creste, axată pe o zonă mai ridicată, în care au aflorat forma- 
țiuni mai vechi — miocene, în special sarmaţțiene. Această 
creastă are direcție nord-est —sud-vest şi se întinde între Cislău 
Şi Chiojdeanca. Către sud se situează în şeuarea Cislău — 
Cricov (între vîrful Salcia şi dealul Ciolanu), cu altitudine 
de 400—300 m, dezvoltată pe un sinclinal. Este constituită, 
din sedimente ponţiane și daciane, dar mai ales din formațiuni 
levantine şi cuaternare vechi (care par a fi depuse de Buzău). 
Peste această înşeuare se face trecerea între Depresiunea Cislău 
şi Depresiunea Sînger—Lapoș. Între virful Salcia şi valea 
Zeletin urmează a treia subunitate — podurile Frăsi- 
netului (după cătunul ce se află situat deasupra sa). Este 
vorba, sub aspect morfologic, de nişte cîmpuri extinse la alti- 
tudinea de 400—500 m, care fac trecerea între valea Buzăului 
și afluenții Cricovului (Lopatna şi Chiojdeanca). Din punct 
de vedere geologic reprezintă o continuare a dealului Corneţel, 
dezvoltindu-se şi aici aceleaşi formaţiuni levantin-cuaternare 
vechi, din care cauză subunitatea este, de asemenea, puternice 
degradată. 

Valea Buzăului, în zona subcarpatică, are forma unui S 
şi este compusă din citeva depresiuni şi îngustări. Depresiunile 
se formează la trecerea peste sinclinale, îndeosebi acolounde 
acestea prezintă porţiuni de maximă scufundare. 

Depresiunea Pătîrlagele se dezvoltă de la contactul dintre 
munte şi subcarpaţi, pină în porțiunea unde Buzăul traversează 

Fig. 15. — Terasă a Buzăului la Pătirlagele. 


un sinclinal ce trece aproximativ pe la sud de Mărunțişu. 
Este o zonă unde terasele încep să aibă o largă dezvoltare și 
unde apar importante degradări de terenuri (fig. 15). 

Depresiunea Cislău, formată la trecerea Buzăului peste 
un alt sinclinal, are lățimea maximă către înşeuarea Cislău — 
Cricov. Aici se extinde, cu deosebire, terasa de luncă, pe mar- 
ginele căreia se înșiruie o mulțime de aşezări: Cislău, Bărăşti, 
Scărişoara, Tronari, Vipereşti. Densitatea așezărilor este relativ 
mare şi pe latura nordică a depresiunii (Ruşavățţu, Pălici, 
Ursoaia). 

Îngustarea de la Ciuta este zona cea mai strimtă pe care 
o prezintă valea Buzăului pe tot parcursul subcarpaţilor. Ea 
este impusă de masivitatea dealului Ciolanu. Chiar şoseaua. 
în această parte, părăsește valea propriu-zisă şi urcă în ser: 
pentine prin cunoscuta pădure de la Ciuta. Îngustarea apart 


totuşi ca o anomalie, întrucît pe porţiunea respectivă Buzăul 
este, în bună parte, longitudinal față de structura geologică. 

Depresiunea Pîrscov începe aproximativ de la localitatea 
cu acelaşi nume (gura de vărsare a piriului Bălăneasa) şi con- 
tinuă pînă la Berca, unde valea schițează o uşoară îngustare 
impusă de traversarea anticlinalului Berca — Arbănaşi. În depre- 
siune, Buzăul taie anticlinalul ce merge de la Măgura la Robești 
şi sinclinalul ce vine de pe valea Sărățelului şi se pierde în dealul 
Cerbului. În cadrul acestei depresiuni, Buzăul are cele mai 
frumoase terase, în desfășurarea cărora se observă influența 
neotectonicei, terasele fiind mai coborite la trecerea peste sin- 
clinale şi mai ridicate în dreptul anticlinalelor. 

După Berca, şi mai ales din dreptul localităților Săpoca și 
Nişcov, valea se deschide larg, ca o pilnie, terasele pierd în 
altitudine şi, cu excepţia celei inferioare, se îneacă în cîmpie — 
acesta este conul Buzăului. 


Fîşia de tranziţie 


Această fişie face trecerea între zona subcarpatică și 
cîmpie. Situaţiile sînt absolut diferite la est şi la vest de Buzău. 
La vest, subcarpaţii Istriței iau contact cu cîmpia de subsi- 
dență prin linii de falii. Pe această zonă de contact eroziunea 
a grefat o fişie de glacis cu caracter net de eroziune în partea 
superioară şi de acumulare în cea inferioară — glacisul Istriței. 
Acesta începe aproximativ de la 110 m altitudine (calea ferată 
Şi şoseaua marchează, în mare, acest aliniament) şi urcă, cu 
o pantă cresciîndă, pînă la 200—300 m. La est de Buzău con- 
tactul este deosebit de lin, trecerea de la subcarpați la cîmpie 
făcîndu-se pe nesimţite, mai întîi printr-un piemont de acu- 
mulare alcătuit din pietrișuri și nisipuri dispuse monoclinal 
(piemontul Râmnicului) şi apoi printr-un glacis care îmbracă 
adesea caracter de eroziune şi parțial de acumulare. Piemontul 

urcă pînă la înălțimi de 300—400 m, îmbinîndu-se cu culmile 
subcarpatice, pe cînd glacisul începe aproximativ de la alti- 
tudinea de 250 m în jos. 


2ona de cîmpie 


Această zonă are altitudini de 40—100 m şi este con- 
stituită din sedimente moi, dominînd la suprafață formațiunile 
loessoide, aluviunile și chiar nisipurile, iar în adincime argilele, 
pietrişurile, nisipurile, marnele nisipoase. Pe teritoriul județului, 
zona de cîmpie se subdivide în patru unităţi principale. 


Cimpia Gherghiţei reprezintă o continuare a fişiei de 
subsidenţă ce vine dinspre Ploieşti, trece pe la Mizil şi Clondiru 
Şi se îngustează puternic către localitatea Stilpu. Limita estică 
urmăreşte localitățile Glodeanu Sărat, Movila Banului şi est 
de Stilpu. Partea inferioară a piriului Sărata (continuat spre 
nord cu valea Glaveş sau Leoteasca) s-a instalat pe limita 
estică a acestei subunități. Are contact tectonic cu subcarpaţii 
Şi se caracterizează printr-o scufundare accentuată ce s-a făcut 
evidentă mai ales în a doua jumătate a cuaternarului. Este 
dominată de pietrișuri şi depozite loessoide. Văile au lunci 
largi, înecate cu aluviuni. La limita nordică, şi mai ales între 
Clondiru, Stilpu și izvoarele Călmățuiului, apar aliniamente de 
izvoare. Peste această cîmpie pare să se fi scurs chiar Buzăul, 
într-o primă etapă de intrare în cîmpie — o terasă inferioară, 
care se pierde aproximativ la localitatea Zoreşti, ar indica 
această direcţie. 


Cimpia Bărăganului de mijloc ocupă, în mare, interfluviul 
dintre Călmățui şi Ialomița. Are o înclinare către sud-est. 
Partea sa nordică şi cea estică (în dreapta Călmățuiului) este 
ocupată de o fişie lată de nisipuri, care începe de la Smeeni 
şi Florica şi se dezvoltă spre răsărit trecînd peste localităţile 
Pogoanele, Căldărești şi Padina. Suprafaţa nisipurilor prezintă 
un microrelief de dune, în general fixate (la sud de Ruşeţu 
se întîlnesc şi nisipuri nefixate), între unele instalindu-se tem- 
porar chiar lacuri. Partea sudică şi vestică, neocupată de nisipuri, 
este dominată de formațiuni loessoide şi de crovuri. 


Cimpia Buzău — Călmățui are aspectul unei lunci comune, 
ce se dezvoltă între cele două rîuri. Începe printr-un larg con 
de dejecţie, pe sub care o parte din apele Buzăului, dar mai 
ales ale Nișcovului, se preling către Călmățui. În cadrul acestui 
con, Buzăul şi-a săpat o albie largă şi două terase joase, mai 


bine dezvoltată fiind cea inferioară (3—4 m). Urmele acesteia. 


se văd bine şi la Tăbărăşti, unde apare un martor de eroziune 
înconjurat de numeroase belciuge, denumite şi coturi, şi peste 
care apele Buzăului se revarsă în timpul viiturilor, trecînd 
peste Călmățui. Începînd de la Tăbărăşti, dar mai ales din 
dreptul Cilibiei, nu se mai poate face o distincţie netă între 
albia Buzăului şi cea a Călmățuiului ; este un şes întins, uneori 
cu sărături, cu grinduri şi cu martori de eroziune, peste care 
Buzăul își trimite apele de viitură către Călmățui, formînd 
aşa-numitele „,buzoiele”. În ceea, ce priveşte Călmăţuiul, el îşi 
adună apele dintr-o mulțime de izvoare presărate la periferia 
conului Buzăului. Mai bine conturat este malul său drept. 
Între localităţile Mazenu şi Caragele, Călmăţuiul îşi are con- 
turat oarecum şi o luncă proprie. Pietrişurile existente sub 
nisipurile albiei actuale sint de tip carpatic şi subearpatic, 
ceea ce dovedeşte că pe aici a curs cîndva Buzăul. 


Cimpia Rimnicului, deşi situată la marginea subcarpaţilor, 
reprezintă o zonă mai puţin afectată de subsidență (în com- 
paraţie cu Cimpia Ghe ghiţei sau cu Cimpia Focşanilor). For- 
maţțiunile cuaternare, ca și pietrişurile de Cindeşti, prezintă 
înclinări slabe dinspre piemontul Rîmnicului către cîmpia din 
față, spre deosebire de Cimpia Gherghiţei, unde pietrișurile 
mai vechi, ca şi formațiunile pliocene, sînt puternic afundate. 
În partea de răsărit cimpia este delimitată de lunca Buzăului 
Şi îi sînt specifice o serie de lacuri de tipul limanelor fluviatile ; 
începînd cu Jirlăul, aceste lacuri şi văile ce le alimentează 
reprezintă cursuri vechi ale Rimnicului. 

RESURSELE SUBSOLULUI 





Județul Buzău nu dispune de mari zăcăminte de com- 
bustibili minerali, numărul acestora fiind limitat. 

Dintre resursele subsolului, petrolul constituie în prezent 
principala bogăţie a județului. Zăcămintele de hidrocarburi 
sînt localizate în depozitele meoţiene, dar sînt extrase şi din 
cele sarmaţiene, tortoniene şi chiar cretacice. Alături de petrol, 
în sud-estul județului sînt cantonate însemnate zăcăminte de 
gaze naturale, a căror exploatare a început în ultimii ani. 


Cărbunele existent este de slabă putere calorică, în can- 
tităţi mici, ceea ce îl face neexploatabil. Se întilneşte pe o su- 
prafaţă de circa 125 ha în regiunea Ojasca, unde, de altfel, a 
fost extras, mai mult pentru nevoile locale, pînă în anul 1959. 

Prezența în subcarpați (Istrița, Măgura) a calcarelor a 
permis de mult timp luarea lor în exploatare. Există numeroase 
cariere, multe de interes local. Cele mai mari sînt la Ciuta, Vipe- 
reşti. Calcarele sînt folosite atît pentru amenajarea căilor rutiere 
judeţene şi comunale, cît mai ales pentru obținerea varului. 


În zona localităţii Pătîrlagele se extrag nisipuri cuarțoase 
Şi diatomită. De la Crivineni, unde există o carieră de extracţie 
a nisipului cuarțos, acesta este transportat la Pătirlagele, iar 
de aici spre Buzău, Scăeni, Azuga, unde este întrebuințat la 
fabricarea sticlei. Diatomita se exploatează în carieră din dealul 
Burduşoaia, de pe stinga Buzăului, la confluența cu valea 
Sibiciului. Acest loc reprezintă sectorul accesibil exploa- 
tării, unde diatomita aflorează pe o suprafață mai mare, în 
cadrul depozitelor oligocene. În județ există și alte aflori- 
mente cu diatomită, însă dimensiunile reduse ale stratelor și 

calitatea slabă a acesteia, nu permit, pentru un moment, 
exploatarea ei. 


La nord-est de Buzău (Simileasca), la Berca—Sătuc şi 
în sud-vestul oraşului Rîmnicu Sărat se exploatează argila, de 
calitate superioară, larg folosită în industria materialelor de 
construcție. La nivel local, în majoritatea satelor din sub- 
carpaţi, orizonturile de argilă sînt utilizate pentru confecţio- 
narea de cărămizi sau în construcția de case. 


În albia Buzăului, a Rimnicului şi a altor rîuri se găsesc 
rezerve importante de pietrișuri şi nisipuri, în multe locuri 
putîndu-se deschide balastiere de mare productivitate. 


Pentru construcţii de locuințe, sau pentru amenajarea 
terasamentului căilor ferate forestiere din zona montană sînt 
folosite plăcile de gresie de Tarcău sau de Kliwa. 


Prospecţiunile geologice şi lucrările de foraj efectuate 
pentru depistarea de noi rezerve de petrol au evidenţiat pre- 
zența unor zăcăminte de sare, la diferite adîncimi, la Minzălești, 
Bisoca, Brătileşti, Goideşti, ce pot fi luate în exploatare în 
viitor. 

Alături de acestea, în subsolul judeţului sînt semnalate 
gipsuri şi chihlimbar. Chihlimbarul, datorită varietăţii de nuanţe 
şi dimensiunilor mari ale bucăţilor extrase, a fost căutat încă 
din secolul trecut, fără a constitui o operaţie permanentă. El a 
îost semnalat în perimetrul Mlăjet — Sibiciu — Colţi — Bozioru — 
Ploştina — 'Terca, în depozitele oligocene. Dimensiunile elemen- 
telor variază de la cîteva grame pînă la cîteva kilograme (pe 
Valea Boului, afluent al Sibiciului, a fost colectat un exemplar 
de 3,5 kg). Cele mai mari exemplare au fost găsite în albia 
Sibiciului, în apropiere de Colţi. 

Ape minerale sulfuroase, feruginoase, clorosodice, uneori 
bogate în iod, se află la Siriu, Nehoiu, Monteoru, Fisici, Balta 
Albă, Strejeni, Nifon, Lopătari. Izvoarele dela Siriu-Băi, cu 
o temperatură medie de 30* C şi un debit de aproape 4 000 1/h 
oferă posibilităţi de tratament în boli reumatismale. Nămolul 
de la Balta Albă, cu un procent redus de substanțe organice, 
cu o concentrație în săruri de 12 471,9 mg/kg (predomină ionii 
de clor, sodiu, magneziu), deşi cunoscut de foarte mult timp 37 


GR. POSEA ŞI COLAB. 





38 


pentru valoarea sa terapeutică, este în mai mică măsură folosit. 
Terapia, într-un cadru neorganizat, se practică sub formă de 
ungeri cu nămol, expunere la soare şi băi în lac. 


CLIMA 


Ca şi întreaga țară, judeţul Buzău se încadrează în climatul 
temperat continental. Treptele de relief, ca şi poziţia sa la curbura 
Carpaţilor, introduc o serie de nuanţe locale, ce conduc la trei 
tipuri. principale de climat : de munte, de deal şi de cimpie. 

Climatul de munte se caracterizează prin temperaturi 
medii anuale de 4—6* C (temperaturile medii cele mai ridicate 
sînt în luna iulie, iar cele mai scăzute în ianuarie şi februarie), 
prin gradienții termici verticali cu valori medii de 0,3 —0,4*/100 
m, prin precipitaţii ce cresc cu altitudinea. Versanții nordici şi 
nord-vestici sînt expuşi activităţii frontale și advecţiei maselor 
de aer din vest, fiind frecvent acoperiți de nori, iar cei orientaţi 
spre est au, în general, un cer mai senin. Suma precipitațiilor 
depăşeşte evapotranspiraţia potenţială, fapt care asigură scur- 
gerea de suprafață şi cea subterană. 

Climatul de deal prezintă temperaturi medii anuale de 
8—10* C; în luna iulie temperatura medie oscilează între 19 
şi 20* C. Precipitaţiile medii anuale sînt de 600—700 mm. Pre- 
zenţa numeroaselor depresiuni şi bazinete creează condiţii favo- 
rabile inversiunilor de temperatură, mai accentuate în sezonul 
rece al anului. Circulaţia generală atmosferică, dar mai ales 
configuraţia geomorfologică a zonei de curbură impun dezvol- 
tarea vînturilor fâhnale. 

Climatul de câmpie se caracterizează printr-o repartiție 
relativ uniformă, în suprafață, a elementelor climatice. Tempe- 


raturile medii anuale şi cele ale anotimpurilor de primăvară, 
vară şi toamnă sînt mai mari decît în regiunea de dealuri şi 
de munte. Precipitaţiile înregistrează valori sub 400 mm anual. 
Fenomenele de iarnă au o durată redusă, iar stratul de zăpadă 
este instabil şi discontinuu. Trecerile de la iarnă la vară sînt 


bruşte, desprimăvărarea fiind timpurie. Continentalismul este. 


mai accentuat şi se manifestă printr-o frecvenţă mare a zilelor 
tropicale şi a ploilor torențiale din timpul verii, iar iarna prin 
prezența viscolelor create de Crivăţ. 

Caracteristicile fiecărui tip de climat, pentru întregul teri- 
toriu al județului, reies mai pregnant din analiza fiecărui 
element climatic. 


Repartiția şi regimul temperaturii aerului poartă amprenta 
influenței poziției geografice şi a reliefului. Se remarcă o creştere 
constantă a valorilor temperaturii medii anuale pe direcţia 
nord — sud, de la regiunile înalte (Lăcăuţi 1,6” C, Nehoiu 9,5* C), 
către cele cu altitudini mai scăzute (Pătirlagele 9,7* C, Pîrscov. 
10,2* C, Buzău 10,8 C). În regiunea montană şi de deal se pot 
sesiza şi diferențieri climatice între zonele joase depresionare 
şi culmile înalte. Mersul izotermelor (fig. 16) evidenţiază in- 
trînduri de la sud către nord în cadrul depresiunilor mari şi a 
culoarelor de vale şi curbări inverse pe culmi. Cauza este legată 
de deschiderea largă către sud a principalelor artere hidro- 
grafice (Buzău, Bălăneasa, Slănic), care uşurează pătrunderea 
maselor de aer mai cald din cîmpie. Totuşi, temperaturile medii 
anyale mai ridicate sînt specifice numai depresiunilor şi bazi- 
netelor subcarpatice amplasate pe văi largi, cum ar fi Pătir- 
lagele (9,7* C), Pirscov (10,2* C), Cozieni (9 C), Gura Dimieni 
(9,7* C). Depresiunile şi bazinetele dezvoltate în zona montană 
şi pe rețeaua hidrografică secundară din subcarpaţi (Găvanu, 
Pinu, Trestioara) înregistrează temperaturi medii anuale mai 
scăzute față de zonele interfluviale, ca urmare a inversiunilor 
de temperatură deosebit de frecvente. Regiunile de cîmpie şi 
de deal înregistrează timp de zece luni pe an valori de peste 
0” C, în timp ce în zona montană numai opt luni depăşesc 
această valoare (tabelul nr. 1). 

Temperatura medie a lunii ianuarie înregistrează cele 
mai scăzute valori, şi anume între —3 şi —8* C, conform cu 

Fig. 16. — Hărţi climatice (după Atlasul climatologic al Republicii 
Socialiste România, 1966). 


a, Temperatura medie a lunii ianuarie; b, temperatura “mefie a lunii iulie; c, tem- 
peratura medie anuală : d. precipitații medii anuale. 


dispunerea principalelor trepte de relief (fig. 16). În zona 
subcarpatică se individualizează cîteva insule mai călduroase, 
ce ocupă zonele interfluviale Buzău—Nișcov, Bălăneasa— 
Sărăţel, Slănie—Cilnău, dealul Istriţa şi sînt cauzate de in- 
versiunile de temperatură, de prezența unor suprafețe relativ 
plane a interfluviilor care favorizează menţinerea unui strat 


de zăpadă termoizolator şi de existența unei vegetaţii compacte 
40 de pădure. 


Tabelul nr. 1 


Temperaturile medii multianuale lunare şi anuale 












































Luna 
lAnu- 
i II III| IVI V IVI |VIIVIII|IXIX | XI XII al 
Staţia 
Buzău —2.8| —0.7| 4.1| 10.9 16.3, 20.2|22.4 22.3 117.6 [11.5 | 5.5| 3.4|10.8 
Pirscov — 3.8] —0.6| 3.8 [10.4 [15.9 | 18.6; 21.1] 20.6'16.0 [10.5 | 5.2| 3.2|10.2 
Gura Dimi- 
eni — 2.9 —0.7, 3.5 9.7 16.0 |18.9 |20.6 |20.4 [15.4 [10.8 51 3.1 | 9.7 
Cislau —2.5| —0.6/ 3.5 |9.6 [14.7 [18.0 120.4 20.2 [15.0 [10.3 | 5.2| 3.2| 10.0 
Pătirlage — 3.2| — 1.1 3.8 | 9.7 [14.4|17.7|20.3|20.2 [15.3 [10.0 | 5.1| 2.1| 9.6 
Nehoiu —2.4 —0.4| 3.2 |8.7 [13.6 |17.4 [19.5 [18.7 |15.8| 9.8 | 4.7| 3.0| 9.5 
Lăcăuţi —8.7; —9.1| 3.4 [0.2 |4.3 | 8.3 |10.7| 9.8 | 6.7| 3.0| 0.6| 1.0 | 1.6 

















Temperatura medie a lunii iulie reprezintă maximum 
anual pe tot teritoriul. Anotimpul cald, în ansamblu, se carac- 
terizează prin valori termice ale căror limite variază între 10 
şi 23* C (zona montană 10—16* C, zona de dealuri 16—21*C 
şi zona de cîmpie 21—23" C). Particularităţile termice ale lunii 
iulie se transmit şi în august. Intensitatea mărită a insolaţiei, 
proprie lunilor călduroase, provoacă încălzirea accentuată a 
regiunilor joase şi ridicarea temperaturii stratelor inferioare 
de aer, fapt ce măreşte contrastul vertical de încălzire. Astfel, 
se întilneşte o diferenţiere termică mult mai mare decît în 
sezonul rece. Totodată apar şi unele izoterme caracteristice, 
cum sînt cele de 18 și de 21%, care marchează trecerea de la 
zona de munte către cea subcarpatică, și apoi spre cîmpie 
(fig. 16). Ele sînt o urmare a diferenţierilor altimetrice dintre 
aceste unităţi, care influenţează direct gradientul termic al 
lunilor respective. 

Fig. 17. — Valori termice extreme. 


Valorile termice extreme excepționale, înregistrate în judeţul 
Buzău, nu corespund lunilor celor mai călduroase şi răcoroase 
ale anului. Temperaturile cele mai ridicate au fost atinse în 
luna august (Nehoiu 38,0* C — 1952; Pirscov 38,4” C — 1952; 
Buzău 39,6” C — 1951; Rm. Sărat 39,0*C — 1951), iar cele 
mai scăzute în februarie (Nehoiu —23,5* C — 1947; Pirscov 
—23,6* 0 — 1954; Buzău —29,6* C — 1942; Rm. Sărat —26,2*C 
— 1940). Se remarcă contrastul accentuat din cîmpie(40— 50%), 
în timp ce zona de dealuri şi de munte înregistrează o ampli- 
tudine cu 7—8* C mai mică (fig. 17). 

Regimul îngheţului și dezghețului apare din momentul în 
care temperaturile scad sub zero grade. Data medie a apariţiei 


primei zi de îngheţ este, în regiunea montană, 1 octombrie, 
în subcarpaţi 20 octombrie, iar la cîmpie în prima decadă a 
lunii noiembrie. Cel mai timpuriu îngheţ din zona subcarpatică 


se înregistrează la 25 septembrie (Pătirlagele), iar în cîmpie. 


cu trei zile mai tirziu (28 septembrie, la Buzău). Data cea 
mai întirziată a primului îngheţ s-a înregistrat în subcarpaţi 
la, 22 septembrie, iar în cimpie la 27 noiembrie. Unda de pro- 
pagare a înghețului se transmite de la nord către sud, ca urmare 
atit a treptelor de relief, cît şi a direcţiei de deplasare a maselor 
de aer nordic. Acestea pătrund prin trecătorile carpatice şi 
prin culoarul de vale al Buzăului, influențind mersul vremii 
în perioada de invazie a lor. 

O dată cu intensificarea insolaţiei, posibilitatea de apa- 
riție a îngheţului scade, înregistrarea lui în lunile tirzii de 
primăvară constituind un fenomen rar. Data medie a ultimei 
zile de îngheţ este de 1 mai pentru zonele de munte, 21 aprilie 
pentru cele de deal şi 11 aprilie pentru cîmpie. Aceste date 
relevă deplasarea în sens invers a fenomenului de dezghețţ. 
Sub aspectul duratei perioadelor de îngheț, valorile sînt foarte 
variat e ; se constată, totuşi, că numărul zilelor cu îngheţ creşte 
de la sud către nord (Buzău 149 de zile, Pătirlagele 179 de zile). 


Umiditatea relativă are importanţă în reglarea proceselor 
evapotranspiraţiei şi în formarea norilor şi a ceţii. Datele medii 
arată că valoarea cea mai mare a umezelii relative se înregis- 
trează în luna ianuarie, datorită condiţiilor atmosferice spe- 
cifice (munte 84%, deal 80%, cîmpie 84%). Cea mai scăzută 
umezeală apare în iulie (munte 72—80%, deal 64%, cîmpie 
56%), ca urmare a creșterii temperaturilor aerului. În sezoanele 
de tranziţie, umezeala relativă înregistrează valori intermediare 
(munte 20—30%, deal 15—20%, cîmpie 10—20%,). Ă 


N ebulozitatea cea mai crescută, în judeţul Buzău, se 
înregistrează în lunile de iarnă şi primăvară, cînd gradul de 
acoperire este de 6—7. Sezonul de vară şi începutul toamnei se 
caracterizează printr-un timp senin (3,5—5,5), accentuat în 
zona subcarpatică, ca urmare a efectelor fohnale. Numărul de 
zile cu cer acoperit creşte din zona de munte către cea de cîmpie. 


CLIMA 


43 


GR. POSEA ȘI COLAB. 


Regimul precipitațiilor, sub aspectul cantităților anuale, 
variază între 800 şi 1 200 mm în zona montană, 600—800 mm 
în cea de dealuri și 400—500 mm în cîmpie. Semestrul cel 
mai ploios este aprilie—septembrie ; în cadrul său, luna iunie 
înregistrează maximul de precipitaţii (Nehoiu 86,8 mm; Lo- 
pătari 100,4 mm ; Cislău 71,9 mm; Gura Văii 73,8 mm; Nişcov 
80,9 mm ; Buzău 82 mm). În semestrul rece (octombrie — martie), 
cantitatea de precipitații căzută este mai redusă, deoarece cir- 
culația generală atmosferică este sub regim anticiclonal, iar 
procesele de convecție termică mult diminuate. Minimul de 
precipitaţii apare în luna ianuarie cînd, în :-medie, la munte 
cad peste 35,3 mm, în zona dealurilor între 27,9 și 29,4 mm, 
iar la cîmpie 27,9 mm. Cu toate acestea, în cadrul semestrului 
rece, în special în zona dealurilor subcarpatice, luna octombrie 
se remarcă printr-o cantitate medie mai ridicată a precipi- 
tațiilor (47,0 mm). 

Spaţial, regimul precipitațiilor prezintă o serie de parti- 
cularități legate de circulaţia generală a maselor de aer şi de 
cadrul natural. Astfel, precipitaţiile anuale şi lunare scad 
de la nord la sud, ca urmare a descărcării maselor de aer umed 
oceanic pe direcția amintită şi totodată a scăderii altitudinilor 
reliefului ; culmile orientate transversal față de direcția prin- 
cipală a maselor de aer, cum ar fi dealul Ciolanu, sau cele care 
au în nordul lor o zonă depresionară (culmile Posobeşti, Hoţilor, 
Botanu), primesc o cantitate mai mare de precipitaţii, din cauza 
advecţiei termice (precipitaţii orografice) ; golful” Buzăului 
înregistrează o cantitate de precipitații mai ridicată (Gura 
Nişcov 616,2 mm; Buzău 510,3 mm), ca urmare a încărcării 
atmosferei cu particule solide provenite din zona industrială 
sau cu praf loessoidal. | 

Prima zi cu zăpadă apare înainte de luna noiembrie, în 
zona montană; în subcarpaţi aceasta se înregistrează în jurul 
datei de 20 noiembrie, iar la cîmpie cu 10—20 de zile mai tirziu. 
Apariția primului strat de zăpadă este legată de regimul cir- 
culației generale a maselor de aer şi de altitudinea absolută 

44 ca factor local. 


Burniţa este, în cele mai multe cazuri, un fenomen spe- 
cific pantelor vestice şi nord-vestice. Durează mai multe ore 
în şir, fără a însuma o cantitate mare de apă. Bruma este frec- 
ventă în nopțile de toamnă și primăvară. Cele mai multe zile 
cu brumă apar în zona de deal şi de cîmpie în lunile noiembrie 
şi decembrie (Pătirlagele 5,5 şi, respectiv, 6,5; Buzău 3,0 şi, 
respectiv, 4,2). Poleiul şi chiciura sînt fenomene de iarnă, dar 
se produc în condiţii atmosferice speciale. Înregistrări exacte 
există numai la Pătirlagele, unde numărul mediu lunar al 
zilelor cu polei este de 0,5 (caracteristic lunilor decembrie şi 
ianuarie), în timp ce cbhiciura înregistrează un număr mediu 
de 0,1 zile în decembrie şi 0,2 zile în ianuarie. 


Regimul colian, în general, stă sub directa influență a 
maselor de aer vestice. Pe timp de iarnă, în zona de cîmpie și 
la poala subcarpaţilor, apar invazii de aer rece, provenite din 
aria anticiclonului siberian, cunoscute, la noi, sub numele de 
Crivăț. Ca o caracteristică locală este prezenţa fohnului, care 
întîlneşte condiţii favorabile de manifestare în zona de dealuri, 
deoarece configurația Munţilor Buzăului permite revărsări de 
aer din Transilvania, peste culmile lor, către zona subcarpatică. 
Prezența acestui fenomen, asociat cu alte condiţii climatice 
generale, se reflectă în existența unor specii vegetale termofile 
Şi xerofile, cu regim termic specific. Condiţii optime de formare 
a fohnului întîlnim în zona dealurilor Istriţa, Ciolanu, Botanu, 
Hoţilor etc., evidențiaţi şi prin cultura viței de vie. 

Dispoziţia în trepte şi varietatea reliefului, condiţiile 
climatice diferențiate şi complexitatea litologiei şi structurii 
geologice a regiunii se reflectă într-o multitudine de aspecte 

pe care le îmbracă atît regimul scurgerii de suprafață, cît ș 
cel al apelor freatice şi subterane. 


Ape freatice şi subterane. Varietatea litologică, tectonic: 
Şi structurală, specifică celor trei mari unităţi de relief, in 
fluențează în mod direct distribuţia şi caracterul apeloi 
subterane. 


Zona montană corespunde flişului paleogen compus di! 
facies grezos sau pelitic bituminos, cu fisuraţii fine, ce permi 
circulația şi acumularea apelor subterane. Cele mai bogat: 
rezerve de ape subterane se întilnesc, însă, în depozitele delu 
vio-coluviale, cantonate sub formă de lentile. Prezenţa lor est; 
pusă în evidenţă prin izvoare numeroase, cu debite suficien 
de mari. Sînt cunoscute şi cîteva structuri hidrogeologice ci 
ape minerale, care au conţinut ridicat în H,S, cum sînt cel 
de la Siriu, Lopătari, Nehoiu, Fisici. 


Zona dealurilor subcarpatice se caracterizează hidrogeo 
logic prin existența a două sectoare. Cel situat la vest de vale: 
Slănicului are o litologie şi tectonică variată (gresii şi marn: 
nisipo-argiloase), ce permit circulaţia şi acumularea apelo 
subterane la mari adîncimi. În depozitele cuaternare, ma 
principale sînt stratele acvifere de la 3, 4, 5 şi 7 m. Prezenţ: 
masivelor de sare, a argilelor sărate şi a gipsurilor influenţeaz: 
chimismul apelor subterane, dindu-le un grad ridicat de mine 
ralizare. Astfel se explică prezența numeroaselor izvoare cloro 
sodice, dintre care mai cunoscute sînt cele din dealurile Meledic 
Găvanele şi din văile Murătoarea, Scoroşeşti etc. Sectoru 
de la est de valea Slănicului se caracterizează prin predomi 
narea gresiilor, nisipurilor şi pietrişurilor, cu strate acviferi 
dispuse diferențiat. Pe interfluvii, apele subterane se găsesc 1: 
mare adîncime, pe cînd în cadrul văilor, cele mai bogate rezervi 
acvifere sint cantonate în depozitele proluviale şi de terasă 
Ca o particularitate hidrologică apare concordanța ce exist; 
între direcţia de curgere a apelor subterane și înclinarea general: 
a reliefului (mai pregnantă în cazul piemontului Rimnicului 
unde orizonturile acvifere se g's=sc la 20—30 m adîncime) 
Mineralizarea apelor freatice din acest sector este destul di 
ridicată, înregistrîndu-se chiar o ,,zonalitate hidrochimică” 


O menţiune aparte trebuie acordată conului de dejecție 
al Buzăului. Grosimea mare a depozitelor aluviale ce se suprapun 
pietrişurilor de Cîndeşti şi prezenţa numeroaselor lentile argi- 
loase permit formarea mai multor strate acvifere cu debite 
bogate. 


În zona de cîmpie, formațiunile cuaternare permeabile 
favorizează înmagazinarea unor importante cantități de apă. 
Alimentarea stratelor acvifere de adincime se face din mar- 
ginea externă a subcarpaţilor, unde apele sînt cantonate la 
50—200 m. La contactul cu dealurile, unde predomină pietri- 
şurile, se formează 1—2 strate acvifere, cu grosimi mari și 
debite bogate (5—10 1/s), în timp ce spre exterior, unde depo- 
zitele devin mai fine, se găsesc strate acvifere mai subțiri şi 
cu debite mai mici (sub 1 1/s). Din punct de vedere al mine- 
ralizării, apele din cîmpie se încadrează în tipul hidrochimie 
bicarbonatat, cu o mineralizaţie totală de 0,650 gr/kg. 


Apele curgătoare. Principala arteră hidrografică ce stră- 
bate judeţul şi care dirijează aproape întregul regim hidro- 
logic este Buzăul!. EI îşi adună apele de pe clina estică a Mun- 
ților Ciucaş şi primeşte ca afluenţi, la Vama Buzăului 2, pe 
Buzoel şi Dălghiu. De aici curge prin Depresiunea Întorsura. 
Buzăului, unde are un curs leneș şi sinuos, executînd şi un cot 
de peste 90". Intră apoi în județul Buzău, unde străbate cele 
trei mari unităţi de relief: munte, deal şi cîmpie. Particulari- 
tăţile fizica-geografice ale acestora se înscriu şi în aspectele 
morfohidrologice ale rîului. Sectorul montan al văii Buzăului. 
prezintă o asimetrie pronunțată (afluenții de partea stingă — 
Zăbrătău, Harţagu, Caşoca şi Bisca Rozilei — extind bazinul 
său mult către est). Pe partea dreaptă, Buzăul primește ca 
afluenţi principali: Valea Neagră, Siriu, Nehoiu, care nu au 
mare influență asupra reg.mului său hidrologic. 


1 Extremitatea estică a judeţului este brăzdată de bazinul Rimnicuhkui 
care, prin suprafaţa lui redusă, nu prezintă mare importanţă sub aspect hidrologic. 

2 Bazinul superior al văii Buzăului se desfăşoară pe suprafaţa a trei ju- 
deţe : Braşov, Covasna şi Buzău. În judeţul Buzău intră de la confluenţa cu: 
piriul Metcu. 


HIDROGRAFIA 


42 


GR. POSEA ŞI COLAB. 


48 


Legat de prezența bazinetelor, în sectorul montan în 
tîlnim două tendinţe generale de evoluţie hidrodinamică. În 
cadrul bazinetelor (Sasu, Broasca, Nehoiu — Nehoiaş, Păltineni 
Mlăjet etc.), prezența unei pante mai mici și a unei secţiun 
mai largi contribuie la scăderea vitezei şi la o împrăştiere £ 
apei în cadrul luncii și albiei minore. Ca urmare, energia ș 
competenţa rîului scad, iar debitul solid transportat include 
cu preponderență elemente cu diametrul redus. Din contră 
în sectoarele înguste ale văii, viteza şi puterea hidraulică : 
rîului cresc, ca rezultat al măririi pantei în profil longitudina 
şi al îngustării profilului ei transversal. Dinamica riului estt 
deosebit de mare, mai ales la viituri. 

În sectorul subearpatic, majoritatea afluenților pe cart 
Buzăul îi primeşte sînt văi autohtone dealurilor subcarpatice 
excepţie făcînd doar Bisca Chiojdului, Sibiciul, Bălăneasa ș 
Slănicul. Printre afluenții autohtoni, mai importanţi sînt : Pănă 
tăul, Sărăţelul, Murătoarea Piclelor și Nişcovul. Forma bazi 
nului se menţine şi aici asimetrică. Caracterul torențial a 
precipitațiilor, despăduririle masive, friabilitatea rocilor ete 
influențează regimul hidrologic al Buzăului, dar mai ales a 
afluenților. Se remarcă o deosebire clară între regimul scurgeri 
afluenților autohtoni și al celor alohtoni, care își menţin înc: 
trăsăturile din sectorul montan. Din punct de. vedere hidro 
dinamic, în sectorul subcarpatice se manifestă două aspecte 
un prim aspect îl dau afluenții Buzăului, care au o dinamic: 
cu caracter pulsatoriu (datorită litologiei, gradului redus de 
împădurire și a precipitațiilor torențiale), ce se manifestă pt 


"un fond general de adincire continuă ; al doilea aspect este dal 


de valea Buzăului, care îşi păstrează caracterele hidrodinamice 
specifice sectorului montan (se manifestă diferențiat în zonele 
depresionare — Pătirlagele, Cislău, Pirscov—Berca — față di 
sectoarele înguste de vale). 

În sectorul de câmpie, Buzăul primeşte un număr redu: 
de afluenţi și de o importanţă minoră, a căror dispunere î 
conferă un caracter simetric. Caracteristic este coeficientu 
ridicat de sinuozitate şi despletire, iar spre avale prezenţ: 
limanelor fluviatile (Amara, Balta Albă) şi a numeroaselo: 
cursuri părăsite (,,buzoiele”). 


Regimul hidric al rîurilor rezultă din datele măsurătorilor 
efectuate la posturile hidrometrice de la Întorsura Buzăului, 
Harţagu, Nehoiu, Măgura, Buzău, Racoviţa (toate pe Buzău), 


Bisca Rozilei pe riul Bisca, Cernăteşti, Potărnichești pe riul' 


Slănic, Alexandru Odobescu, Rimnicu Sărat pe riul Rîmnic. 


Debitul mediu multianual în bazinele Buzău 
şi Rimnic relevă o variație normală (Nehoiu 18,4 m3/s; Măgura 
21,6 m/s ; Săgeta—Baniţa 25,2 m3/s ; Rimnicu Sărat 17,7 m3/s) 
Şi o etajare pe verticală, dictată de cele trei mari trepte de relief 
pe care se dezvoltă. Subcarpaţii introduc o notă aparte, prin 
rocile lor cu o scară mare a permeabilităţii, ce fac ca valorile 
debitelor medii multianuale să fie sensibil diferite de la un rîu 
la altul. 


Scurgerea medie lunară prezintă o variaţie mai 
mare, înregistrind mai fidel influența factorilor locali. Lunile de 
primăvară au valorile cele mai ridicate. Astfel, în zona de munte 
(postul Nehoiu) scurgerea medie lunară cea mai ridicată (81,0 
mm) s-a înregistrat în luna aprilie, ca urmare a topirii întir- 
ziate a zăpezilor. În zona dealurilor, datorită topirii timpurii 
a zăpezilor, valoarea scurgerii începe să crească încă din martie ; 
în aprilie se contopesc nivelele maxime din zona de dealuri 
cu cele propagate din zona muntoasă, realizindu-se valoarea 
maximă a scurgerii medii lunare (Măgura 67,8 mm) ; în noiembrie 
are loc o uşoară creştere a debitului, ca urmare a ploilor tirzii 
de toamnă. Peste cîmpie, Buzăul și Rimnicul înregistrează 
variaţii similare ale scurgerii medii, acestea fiind mult influențate 
de regimul hidrologic al scurgerii în lunile de vară (august) 
şi începutul toamnei (septembrie—octombrie), cînd precipi- 
taţiile sînt reduse. La munte, apariția valorilor minime ale 
scurgerii coincide cu luna august, pe cînd în zonele de deal 
şi de cîmpie cu octombrie (deoarece aici sezonul ploios întîrzie 
cu aproape două luni). 


Scurgerea medie sezonieră este relativ dife- 
rențiată de la un rîu la altul. Primăvara are loc scurgerea cea 
mai ridicată, ea reprezentind aproximativ 50% din totalul 
scurgerii anuale. Valorile cele mai scăzute sint înregistrate 


toamna (sub 13,3%). Vara scurgerea se menţine oarecum ridi- 
cată (25%). 

Scurgerea minimă se întilnește în două perioade 
distincte : una vara și alta iarna. În ambele perioade, riurile 
au o alimentare exclusiv subterană. Fenomenul se accentuează 
în subcarpațţi, din cauza rocilor mult mai permeabile. Pe alocuri 
au loc chiar fenomene de totală secare a apelor de suprafaţă. 
Din acest punct de vedere se deosebesc trei tipuri de rîuri: 
permanente, semipermanente şi temporare. În prima categorie 
intră Buzăul, Rimnicul, Bisca Mare, Bisca Mică, Nehoiul, 
Sibiciul, Slănicul ş.a. Rîurile semipermanente seacă o dată 
la 3—5 ani; în această categorie se încadrează Bălăneasa, 
Pănătăul, Piclele, Valea Viei ș.a. Rîurile temporare seacă în 
fiecare an, fie în sezonul cald, fie înghețind total în timpul 
iernii ; fenomenul este tipic zonelor cu pietrişuri de Cindești 
şi ca exemple pot fi date Nişcovul și Cilnăul. 

Scurgerea maximă se înregistrează în intervalul 
aprilie — noiembrie şi se manifestă sub formă de „undă””, relativ 
scurtă, în cadrul viiturii de vară sau de toamnă, nedurînd mai 
mult de 4—5 zile. Particularitățile reliefului, ca și gradul 
ridicat al despăduririlor fac ca scurgerea maximă, concreti- 
zată prin viituri, să constituie un element hidrologic deosebit 
de important. Lunile iulie şi noiembrie sînt cele mai bogate 
în viituri. Ele se datoresc ploilor abundente de la sfîrşitul 
primăverii şi începutul verii şi topirii întîrziate a zăpezilor; 
în noiembrie, viiturile sînt impuse de începutul sezonului ploios. 
De scurgerea maximă sînt legate inundaţiile foarte frecvente 
pe Buzău, Bisca Rozilei, Slănic, Sărăţel, Bălăneasa. Pe riul 
Buzău ele sînt prezente aproape. în fiecare an, dar cu intensităţi 
diferite. Zonele cele mai afectate de inundaţii aparțin bazi- 
netelor depresionare și sectoarelor de confluență : Nehoiu, Pă- 
tirlagele, Cislău, Pîrscov, Berca, regiunea din avale de Ciîndești 
etc. 'Tot ca o particularitate a scurgerii maxime este şi feno- 
menul denumit „unda mare”. Aceasta reprezintă o creștere 
rapidă a nivelului apei, ca urmare a precipitațiilor torențiale. 
dar și a unor condiţii fizico-geografice specifice bazinului 
hidrografic respectiv. Acest fenomen este prezent pe riîurile 
afluente Buzăului, cum sînt: Bisca Rozilei, Bisca Chiojdului. 
Bălăneasa, Pănătăul, Murătoarea Piclelor, Slănicul, Nişcovul 
uneori se manifestă şi în anumite sectoare ale Buzăului, repre 


zentînd transmiterea nivelelor ridicate de pe afluenţi, sau este 
impusă de configuraţia locală a perimetrului udat. 

Regimul termic şi de înghej al rîurilor urmează, în general, 
desfăşurarea temperaturilor aerului. Temperaturile medii multi- 
anuale, înregistrate pe rîul Buzău, variază între 7,5 şi 10,9 C 
(Nehoiu 7,5" C, Măgura 8,9 C, Racoviţa 10,9 C), fiind pregnant 
influențate de altitudine și de particularitățile perimetrului 
udat. Temperaturile medii lunare cele mai ridicate au fost 
înregistrate în lunile iulie şi august (Nehoiu 14,4" C — iulie, 
16,2” C — august; Măgura 18,2*C — iulie, 18,2" C — august; 
Racovița 22,8” C — iulie, 21,7 C — august; Bisca Rozilei 
14,9 C — iulie, 15,2” C — august; Rimnicu Sărat 19" C — iulie, 
18,6* C — august), iar cele mai coborite în ianuarie și februarie 
(Nehoiu 0,4” C — ianuarie, 0,7* C — februarie ; Măgura 0,4" C — 
ianuarie, 0,8” C — februarie ; Racovița 0,4” C — ianuarie, 0,6” C 
— februarie ; Rimnicu Sărat 0,2” C — ianuarie, 0,4" C — fe- 
bruarie). 

În ceea ce privește fenomenele de îngheț, data cea mai 
timpurie de apariție a lor se înregistrează în prima decadă a 
lunii noiembrie, iar cea mai tîrzie în ultima decadă a lui martie. 
Dintre aceste fenomene, mai frecvente sînt podul de gheaţă 
la mal și sloiurile. Durata medie a podului de gheaţă este de 
25—60 de zile, excepţie făcînd bazinul Rîmnicului, cu o medie 
de 55—60 de zile. Durata maximă de menţinere a gheţei la 
mal şi a sloiurilor, atît în perioada dinaintea podului de gheață, 
cît şi după el, este de 20—50 de zile; în medie, numărul de zile 
în care s-au înregistrat astfel de fenomene pe riîurile județului 
este de 10—15, iar durata cea mai mică de 1—2 zile. 


Regimul hidrochimic al riurilor buzoiene este determinat, 
în principal, de structura geologică şi de climat. Prezenţa 
gresiilor, marnelor, argilelor, nisipurilor, loessurilor, a benzilor 
de sare și gips determină apariţia, în apele riurilor, a anumitor 
săruri solubile și a unor suspensii minerale. În perioadele sece- 
toase se înregistrează o creştere a mineralizării apelor, iar în 
cele ploioase precipitațiile produc o eroziune puternică a solu- 
rilor, fapt ce influenţează negativ calitatea apelor. De ase- 
menea se constată o creştere a mineralizării apelor în funcţie 
de treapta de relief : în zona de munte, apele au un caracter 

sulfatat-bicarbonatat, cu mineralizare mijlocie; în zona de 
dealuri, mineralizarea creşte la 350—650 mg/l (din care sulfați 
134—250 mg/l şi cloruri 30—125 mg/l; în zona de cîmpie, 
mineralizarea atinge 680—1 160 mg/l (din care cloruri 350— 
370 mg/l). O notă aparte o dau izvoarele sulfuroase de la Băile Siriu, 
Fisici şi Nehoiu, precum şi unele izvoare sărate din subcarpaţi. 


Lacurile. Hidrografia județului Buzău este completată 
de un număr însemnat de ochiuri lacustre care, sub aspectul 
mărimii, al gradului de evoluţie şi al genezei, se prezintă foarte 
variat. 

Lacurile naturale sînt cele mai numeroase. După originea 
cuvetei, ele pot fi separate în mai multe tipuri: 

Lacuri periglaciare, între care cel mai repre- 
zentativ este Lacul Vulturilor (fig. 5) din Masivul Siriu. A 
luat naștere prin acţiunea de nivaţie și gelivaţie, precum și 
prin deplasări masive de teren în condiţii periglaciare. 

Lacurile formate între valurile de alu- 
necare sînt cele mai numeroase, fapt explicat prin intensi- 
tatea şi frecvenţa alunecărilor. Ele nu dăinuie prea mult timp 
şi apar grupate sau însoţite de numeroase zone mlăștinoase. 
Cele mai frecvente se întilnesc pe valea Sărăţelului, dar şi în 
alte locuri unde domină marno-argilele şi despăduririle. Printre 
acestea amintim : grupul lacurilor de la Joseni, lacurile de la 
Policiori, lacurile de pe valea Grabicina, lacul Odăile — Bădila 
(fig. 18) şi lacul de la Mlăjet. 


lacuri de baraj natural se întîlnesc în zona 
montană şi în subcarpaţi şi apar atunci cînd masa alunecată 
ajunge în albia minoră a rîurilor, acoperind-o total. În cazul 
barării parțiale (peste 75% din albia minoră) apar numai pro- 
cese locale de lăcuire. În prima categorie intră Lacul Tilharilor 
de pe valea Hiînsaru (afluent a Biscei Mari), lacurile de pe valea 
Caşoca (la kilometrul 4,2 şi 9,2); barări parţiale apar frecvent 
pe Bisca Mică, Bisca Mare, Buzău. Urmele unor lacuri de baraj, 
scurse natural sau prin intervenţia omului, s-au păstrat pe 
valea Mreaja (afluent al Siriului), pe Buzău (în amunte de 
Siriu-Băi), în amunte de confluența Biscei Rozilei cu Buzăul, 
la intrarea Buzăului în chei. 








Fig. 18. — Lac de alunecare la Odăile— Bădila. 


Ochiurile din craterele vulcanilor no- 
roioşi au dimensiuni mici, formă circulară şi caracter efemer. 
Se întilnesc la Piclele şi Beciu. 

Lacurile carstoszaline sintlegate de fenomenele 
de dizolvare şi tasare existente de-a lungul ivirilor de sare. 
Stadiul incipient, de pseudodolină, apare cînd apa precipitațiilor 
stagnează şi dizolvă orizonturile superficiale de gresii sau 
marne salifere, fără a ajunge la masivul de sare. Cind infiltraţia 
a ajuns la masivul de sare determină subminări şi tasări, creînd 
depresiuni adinci. Faza cea mai avansată se caracterizează prin 
individualizarea unei cuvete lacustre de mărimi apreciabile şi 
prin căptuşirea fundului cu material milos de pantă, ce între- 
rupe legătura cu masivul de sare, făcînd ca apa lacului să se 
îndulcească. Lacurile aflate în primele două faze se întilnese 
în grupul de la Meledic. Pentru a doua categorie, mai repre- 

zentative sînt lacul de la Odăile, amplasat la izvoarele văii 
Murătoarea (cu axele de 22/11 m, iar adîncimea de 1,85 m), 
şi Lacul cel Mare, de la Meledic. 

Limanele fluviatile se desfăşoară în lungul văii 
Buzăului, în sectorul de cîmpie, şi sînt reprezentate prin Amara 
şi Balta Albă. Ultimul este mai mare (lungimea 6,5 km, lăţimea 
maximă 2,5 km şi adîncimea de 2 m), conţinutul în săruri 
ridicat făcîndu-l salmastru ; nămolul îi dă şi o oarecare valoare 
terapeutică. Lacul Amara, este dulce, fiind alimentat de un 
pîriu, dar şi de un canal din Buzău, ceea ce a permis menţinerea 
unui procent redus al salinităţii. 

Lacurile artificiale sint reduse ca număr şi tipuri. Există 
cîteva pentru prelucrarea cinepei (pe valea Trestia), sau pentru 
pescuit (Rușavăţu). În viitorii ani, prin ridicarea sistemului 
de baraje pe Buzău și Bisca, vor apare, şi în această parte a 
patriei, lacuri mari de retenție, în scopuri hidroenergetice şi 
de regularizare. 


SOLURILE, VEGETAȚIA, FAUNA 
ȘI REZERVAŢIILE NATURALE 

Solurile. Judeţul Buzău se află, prin poziţia sa geografică, 
în cadrul ariei de contact dintre domeniul pedogeografic central- 
european şi cel est-european, situaţie reflectată în distribuirea 
zonală a solurilor. Varietatea şi-complexitatea reliefului şi tipu- 
rile de vegetaţie au determinat trecerea de la zonalitatea lati- 
tudinală a solurilor la desfăşurarea lor etajată. Totodată, 
masiva intervenție antropică, în ultimele secole, a dus la pu- 
ternice schimbări ale caracterelor morfologice și chimice ale 
solurilor şi, uneori, chiar la completa lor înlăturare prin eroziune. 

În general, în repartizarea solurilor, factorul primondial 
îl constituie treptele de relief. Ceilalţi factori naturali, şi mai 

ales roca, imprimă anumite caractere pe fondul general al 
distribuţiei impuse de relief. Marnele şi argilele determină dez- 
voltarea în regiunea subcarpatică a pseudorendzinelor, calcarele 
a rendzinelor, iar nisipurile de la sud de Călmățui a cernozi- 
murilor puternic levigate. În zonele depresionare subcarpatice, 
cu stratul freatic la mică adincime, s-au dezvoltat lăcoviști. 
În cîmpie, prezența aproape de suprafaţă a apelor freatice 
bogate în săruri a condus la formarea de solonceacuri, solonețuri, 
solodii. Înlocuirea pădurilor, în zona montană, cu pajiști secun- 
dare duce la transformarea treptată a solurilor podzolice în 
soluri brune de pajiști. 

Solurile treptei montane (fig. 19) se compun din podzoluri 
humico-feriiluviale şi soluri brune argilo-humice, iar în locurile 
acoperite cu pajiști apar solurile brune şi brun acide de pajiște. 
În Siriu, Penteleu şi parţial Podu Calului, influențele bioclimatice 
sint deosebit de puternice în aria pădurilor de conitere şi a 
pajiştilor secundare. Aici, umiditatea accentuată și temperaturile 
scăzute fac ca descompunerea masei organice să se realizeze 
mai greu, iar humusul rezultat să aibă o puternică aciditate. 
Pe pantele accentuate se dezvoltă solurile brune acide, pe cînd 
în locurile puţin înclinate, care permit menţinerea umezelii şi 
chiar dezvoltarea de sfagnete, apar podzoluri de destrucție 
cu mult humus brut. La altitudini mai mici (corespunzător 
pădurilor de fag, fag şi rășinoase) intervine ca factor important 
şi roca. Pe faciesul gresiei de Tarcău se dezvoltă soluri brune 
şi brun acide mezobazice, bogate în material scheletic cu un 
grad de podzolire argiloiluvială redus. Pe versanţii nordici şi 
ai văilor înguste acidificarea este mai accentuată. Faciesul 
de Kliwa, mult mai variat petrografic (menilite, disodile, gresii), 
permite dezvoltarea unei game mai largi de soluri podzolice, 
ce fac trecerea de la podzolul argiloiluvial puternic pseudo- 
gleizat (pe menilite), la podzolul ferihumico-iluvial (pe gresia 
de Kliwa). Pe deluviile de alunecare se dezvoltă soluri brune, 
în diferite grade de gleizare, iar în luncile riurilor principale 
(Buzău, Bisca Mare, Bisca Rozilei, Siriu), soluri aluviale. Pe 
brînele structurale din Siriu, Penteleu, Viforita şi în zona rîpelor 
de desprindere a alunecărilor se individualizează litosoluri. 55 

Fig. 19. — Harta solurilor (după Harta solurilor Republicii Socialiste România, 
1970). 


1, Soluri brune: 7. areiloiluviale sau podzolite ; 2, argiloiluviale brure inclusiv podzolite slab; 23. oligo- 

mezobazice și ollgobazice ; 4. brune și argilolluviale brune: 5, brun acide și argilolluviale brune podzo- 

lite; 6. brune podzolice (feriiluviale) ; II, Soluri cenușii: 7, cenuşii Inchise şi cernoziomuri levigate 

podzollte ; $, argiloiluviale cenuşii; JI), Cernozlomuri: 9. ciocolatii şi castanii; 10, levigate slab. mo- 

derat ; 71. carbonatice; IV, Soluri litomorie: R. rendzine; P. pseudorendzine; V, Soluri bidromorte, 

halomorie și slab dezvoltate : F. soluri negre argiloase foarte humifere ; G, soluri gleice: Z. lăcovișii: 
S, solonceacuri, solonețe, solodii : Re, regosoluri; A, soluri aluviale; N. nisipuri. 

Solurile treptei subcarpatice se caracterizează printr-o 
varietate mai mare de tipuri și subtipuri. Solurilor zonale, 
impuse de altitudine şi climat (brune şi brune podzolite), li se 
interpun soluri intrazonale legate de rocă (rendzine, pseudo- 
rendzine), de pantă şi de umezeală mai accentuată (soluri 
gleice, humico-gleice), de microformele de relief (soluri de luncă, 
litosoluri) ; sînt prezente și pătrunderi ale solurilor de cimpie 
(în podișul Rimnicului și pe pantele sudice ale subcarpaţilor), 
cauzate de un topoclimat favorabil. 

În nord, la contactul cu zona montană, se dezvoltă încă 
solurile podzolice (în special pe gresii). Pe menilite și disodile 
s-au format solurile brune și negre. La vest de valea Buzăului, 
în bazinetele depresionare, apar soluri negre de fineaţă şi pseudo- 
rendzine, iar în locurile puternic umezite soluri gleice ; pe culmile 
ce le delimitează sint soluri brune, în diferite grade de podzo- 
lizare. La est de Buzău, procesele de eroziune și alunecările 
au dus la înlăturarea, pe mari suprafeţe, a păturei de sol sau 
a unor orizonturi ale acesteia. Ca urmare, alături de soluri 
brune, brune-gălbui, argiloiluviale podzolite, apar şi soluri în 
diferite stadii de degradare, uneori chiar roca la zi. Prezența 
marne lor şi argilelor, mai ales în depresiuni, determină for- 
marea, pe locurile mai puţin umezite, a pseudorendzinelor, iar 
în acelea puternic umectate a solurilor negre de fineață. De 
altfel, pseudorendzinele, litosolurile ocupă suprafeţe foarte 
întinse, desfășurindu-se sub forma unei benzi de la Buzău 
pină la Cilnău. Prezenţa rocilor cu un bogat conţinut în săruri 
determină, local, dezvoltarea solurilor sărăturoase (Lopătari, 
Valea Sibiciului, Policiori etc.). În grupa sudică a subearpaților 
buzoieni, pe depozitele de Cîndești şi pe gresii se desfăşoară 
soluri brune podzolite, podzoluri argiloiluviale, iar pe versanţii 
cu expunere nordică soluri brune acide. De calcarele din masi- 
vele Istriţa şi Ciolanu sînt legate rendzinele și pseudorendzinele. 
Baza versanților, constituită din marne cu gipsuri şi tufuri 
dacitice, este acoperită cu soluri brune de pădure și pseudo- 
rendzine. Depresiunea Nişcovului este căptușită cu soluri 
brune, puternic podzolite în special pe locurile puţin înclinate 
sau expuse spre nord. 57 

În piemontul Rimnicului, solurile formate pe nisipuri, 
pietrişuri şi depozite loessoide fac trecerea de la cele carac- 
teristice dealurilor (soluri brune în diferite grade de podzolire) 
la cele specifice regiunii de cîmpie (cernoziomuri levigate). 

Solurile câmpiei evidenţiază, prin tipurile și subtipurile 
existente, o succesiune de stadii și faze în procesul de soli- 
ficare a aluviunilor. Apar astfel aluviuni, soluri aluviale, cer- 
noziomuri tinere, cernoziomuri în diferite grade de levigare. 
Solurile tipice — cernoziomurile levigate — se desfăşoară în toată 
regiunea, cele mai evoluate aflindu-se la zona de contact cu 
subcarpaţii (glacisul Istriței, piemontul Rimnicului), pe inter- 
fluviul dintre Călmățui și Ialomiţa şi în Cîmpia Rimnicului. 
Spre est, locul acestora este luat de cernoziomuri ciocolatii 
şi castanii (soluri tipice stepei). Zona de divagare a Buzăului, 
prin prezenţa stratului acvifer aproape de suprafaţă, determină 
gleizări sau salinizări. Aici se formează cernoziomuri levigate 
de fineață, lăcovişte, iar în locurile lipsite de drenaj apar sărături 
(solonceacuri, soloneţuri, solodii). Acestea din urmă se găsesc 
în două sectoare : în sudul Cîmpiei Rimnicului, în lungul văilor 
scurte, secate, dar cu ape freatice la mică adincime), și pe valea 
Călmățuiului (solenceacuri şi solonețuri pe părţile mai înalte şi 
svintate, lacoviști pe cele joase). Pe nisipurile de la sud de Călmățui 
există cernoziomuri levigate nisipoase şi nisipuri în solificare. 

În judeţ există şi soluri îngropate şi fosile, ce pot fi obser- 
vate în deschiderile naturale create de Rimnic, Cilnău, Slănic, 
Buzău etc., la trecerea prin piemont, sau în fruntea teraselor; 
sînt cernoziomuri levigate sau cernoziomuri tinere. Acoperirea 
lor s-a produs în perioade de aluvionare intensă sau de depuneri 
importante de praf eolian sau levigat. 


Vegetaţia şi fauna. Poziţia geografică și relieful jude- 
țului au condus la o mare bogăţie de elemente faunistice și 
de vegetație. Este de remarcat şi interferența, pe aceste locuri, 
a ariilor de răspindire a unor specii caracteristice Europei 
sudice, vestice și estice. Pe fondul general al provinciilor bio- 
geografice (dacică şi pontică), aceste elemente s-au constituit 
în complexe şi etaje biogeografice, în a căror repartizare un 
rol de bază l-a avut structura reliefului. Se pot cita urmă- 

toarele complexe : tufişurile subalpine, pădurile de rășinoase 
de tip boreal cu predominarea netă a molidişurilor, pădurile 
de tip subatlantic din domeniul fagului, pădurile de gorun și - 
mixte de tip central-european (toate aparţin provinciei dacice) ; 
în cîmpie se desfăşoară stepa și silvostepa, prelungiri ale pro- 
vinciei pontice. 

În distribuţia vegetajţiei şi mai ales în aceea a unor specii 
de animale a intervenit mult şi omul. Defrişările au dus la 
schimbarea, peisajului natural pe mari suprafețe. În aceeaşi 
măsură, practicarea abuzivă a vînatului şi pescuitului au 
determinat împuţinarea numărului de indivizi din anumite 
specii, sau dispariția acestora. Această situație a impus punerea 
spre ocrotire a anumitor zone sau specii de plante şi animale. 


Etajul subalpin se desfăşoară pe toate golurile montane, 
de la 1 400—1 450 m în sus. Hărțile din secolul al XVIII-lea 
indică existența pe culmile Penteleului, Lăcăuțului sau chiar 
in Siriu a unor suprafețe lipsite de păduri, limitate la crestele 
cele mai înalte din aceste masive (peste 1 600 m). Coborirea 
limitei etajului subalpin a fost legată de dezvoltarea păstori- 
tului şi de exploatarea forestieră. Altitudinea mică şi slaba 
masivitate au făcut ca numărul de specii caracteristice etajului 
subalpin să fie redus (fig. 20). Dintre acestea, jneapănul (Pinus 
montana), smirdarul (Rhododendron  kotschyi), sălciile pitice 
(Saliz nana) etc. apar doar în cîteva puncte. În schimb, ienu- 
perul (Juniperus sibirica) este foarte extins în Siriu (la peste 
1 500 m) şi în Penteleu (la peste 1550 m). Către etajul pădu- 
rilor, pajiștile se îmbină cu arbuști şi arbori izolaţi ce nu de- 
păşesc 4 m înălțime şi care datorită vinturilor predominante 
pe anumite direcţii au aspectul unor steaguri. Caracteristice 
sint tufişurile dese şi greu de străbătut, cu ramuri tiritoare, 
puternic ancorate de sol ale ienuperilor, iar la obirşiile văilor 
i în locurile adăpostite acelea ale aninilor (Alnus virdis) şi 
afinilor (Vaccinium myrtillus, V. uliginosum) ; spre virfuri ele 
devin tot mai rare, ienuperul însă capătă o extensiune mult 
mai largă, uneori îmbinîndu-se cu tufe de smirdar (Rhodo- 
dendron kotschyi). În unele locuri (în Siriu), aceste tufe au fost 
distruse prin tăiere sau ardere, rezultind suprafețe mai mari 
pentru pășunat. Pe aceste terenuri s-au instalat formaţii de 59 

iarba stincilor (Agrostis rupestris), păiușcă (Pestuca supina) şi 
țăpoşică (Wardus stricta), în asociaţii diferite, în funcție de 
expunere, pantă, sol şi umiditate. Iarba stincilor este răspîn- 
dită pe pante mai accentuate, cu soluri scheletice; părușca 
pe versanții nordici, pe soluri turboase acide, în timp ce țăpoşica 
şi strigoaia (Veratrum album) se dezvoltă pe suprafețele degra- 
date prin pășunat. Pe versanții puternic expuși vintului se 
întîlnesc variante cu mulți licheni şi mușchi. În vecinătatea, 
stînelor și mai ales în jurul staulelor se dezvoltă o vegetaţie 
nitrofilă cu măcriş (Rumez obiusifolius), urzică mare (Urtica: 
dioica), hiruşor (Poa anua), rocoină (Stellaria media). 


În cadrul fitocenozelor, în afara speciilor amintite se 
întîlnesc numeroase plante cu flori viu colorate, care schimbă: 
de mai multe ori cromaticul pajiştilor. Dintre acestea, stin- 
jenelul de munte (Iris ruthenica), parpianul (Antonaria diorica), 
rotunjoara (Homogyne alpine), garoafa (Dianthus temifolius), 
gențiana (Gevitiona carpatica), toporaşul de munte (Viola 
declinata), coacăza (Bruchenthalia spiculifolia) sînt frecvent în- 
tilnite în golful subalpin din Siriu și Penteleu. 

Sub creasta Măliiei, pe Viforita şi în nordul Penteleului, 
în unele microdepresiuni în care au existat lacuri, dezvoltarea 
abundentă a vegetației a dus la apariţia unor mlaștini oligo- 
trofe cu Sphagnum, roua cerului (Drosera), poroinic (Orchis 
cordiger), bumbăcăriţe (FEriophorum vaginatum, E. gracile), 
rogoz, stelariță (Stellaria alsine). Într-o fază avansată de tinov 
se află „Lacul Sec” de pe Măliia, precum și ochiurile de pe 
suprafaţa structurală a Viforitei. 


Domeniul subalpin buzoian este mai puțin populat cu 
animale, în special datorită dimensiunilor reduse și mai ales 
prezenţei omului. Totuşi, prin tufe de ienuperi sau afine vie- 
țuiesc numeroase păsări, mai comune fiind: cinteza alpină 
(Montifringilla nivals), fisa alpină (Anthus spiroleta), pietrarul 
(Oenanthe oenanthe), mărăcinarul (Sazicola rubetra), sturzul de 
piatră, ulii. Pe stîncărie adesea pot fi zărite cîteva specii de 
reptile, dintre care vipera comună și şopirla de munte sînt 
mai frecvente. Vara, seara sau dimineaţa, dar uneori chiar 
ziua, în jurul stînelor sau tîrlelor dau tircoale urşii și lupii, 


b: iz, Vaca 


Sala Alba 


ZZZA. 
EZZA 


A N 
ug. Ilfov j 





Fig. 20. — Harta vegetației (după S. Pașcovschi şi N. Don iţă, 1967, 
cu modificări). 
1 Pajişti și tufișuri subalpine ; 2, păduri de molid ; 3, păduri amestecate de fag, molid şi brad; 4, pă- 
duri de fag; 5, pajiști montane secundare pe locul pădurilor de molid, brad și fag, 6, păduri de gorun 
gorun și fag; 7, păduri de stejari; 8, terenuri agricole și pajiști secundare pe locul pădurilor de querti- 
nee: 9, silvostepă; 10, stepă: 11, vegataţie de luncă; 12, sărături; 13, teren mlăștinos; 14, vegetaţie 
de nisipuri; 15. arealul mojdreanului ; 16, arealul scumpiei 77, liliac sălbatec; 75, cărpiniță; 79 tinov; 
20. 4, rezervaţiile de conifere din Penteleu ; b, Rezervaţia geologică şi botanică de la Pielele Mari și Piclele 
Mici ; c, parcul Crin; d, rezervaţiile de frasin de la Spătaru și Frasin, 

care folosesc tufişurile ca ascunzători în aşteptarea prăzii. 
Lumea animală este întregită de numeroase specii de fluturi, 
gasteropode etc. 


Etajul coniferelor se remarcă prin predominarea moli- 
dului (Picea ezcelsa). Secundar se adaugă bradul (Abies) şi 
unele exemplare de pin, tisă. De cele mai multe ori pinul apare 
la baza versanților sudici, fiind plantat (Gura Teghii, Varlaam). 
Pădurile de molid pure sînt limitate ca suprafață şi apar doar 
în Siriu (în nord) şi în Penteleu. Ele sînt în amestec cu făgete 
şi se desfăşoară de regulă între 1 200 şi 1 400 m. Molidișurile sau 
brădetele pure apar la peste 1 400 m. Păduri pure de molid 
se întîlnesc şi la înălțimi mult mai mici (1 000—1100 m), 
însă ele sînt în întregime plantate. Limita superioară a fost 
mult coborită prin tăiere. Uneori, defrișarea a fost atit de 
intensă încît s-a ajuns ca pădurile de fag să intre în contact 
direct cu etajul pajiştilor subalpine (sudul Siriului, Podu Ca- 
lului, Monteorul). Contactul cu etajul subalpin este de regulă 
subliniat de prezenţa indivizilor izolaţi, scurți, adesea sub formă 
de „steag”, a tufișurilor de afini şi ienuperi. Aici, pădurile 
înaintează, cel mai mult, pe văile cu expunere nordică și nord- 
vestică, ajungînd pină la 1 550—1 600 m. Structural, în moli- 
dișurile pure (Penteleu) se întilnesc numeroşi arbori foarte 
vechi (300 —400 de ani). Solul scheletic, acid, umed permite 
dezvoltarea, diferitelor briofite, precum și a unor specii de plante 
ierboase (pedicuţa, măcrișul iepurelui, clopoțelul, părăluța de 
munte etc.). 

Pajiştile sînt bogate în graminee (mai ales Pestuca rubra), 
alături de care se întîlnesc rugi de zmeură şi mure (Rubus 
idaeus şi R. hirtus), fragi (Pragaria vesca), numeroase specii 
de viorele, clopoței, ciuboţica cucului (Primula carpatica). 

În lungul apelor și în general în locurile umede viețuiesc 
citeva specii de mușchi, piciorul cocoșului, izmă, broscărița, 
iar în microdepresiunile din spatele valurilor de alunecare 
formaţiuni turboase. 

În afara unor specii de nevertebrate prezente numai 


în litiera acestor păduri, majoritatea lumii animale este comună 
etajului de conifere şi celui de foioase. 61 

Etajul foioaselor se subdivide în cîteva subetaje : 

Subetajul fagului se desfășoară, de regulă, între 
700 şi 1 250—1 300 m, dar se extinde în asociere cu gorunul și, 
respectiv, molidul şi în afara acestor limite. Extensiunea pădu- 
rilor de fag compacte şi pure spre sud subliniază cel mai bine 
în peisaj contactul dintre zona subcarpatică și cea montană 
pe aliniamentul: Chiojd—Sibiciu— Lopătari. Spre nord ele 
îmbracă în întregime versanţii masivelor montane buzoiene, 
intrînd de la 1 100 m în amestec cu bradul şi molidul. Existenţa 
unor particularităţi de ordin microclimatic şi edafic, impuse 
de expunerea și de configuraţia reliefului, creează local aspecte 
diverse în componenţa asociaţiilor vegetale. Pe văile largi 
(Biîsca Rozilei, Bisca Chiojdului, Buzău), la baza versanților, 
fagul apare în asociere cu arinul (Alnus încana), alunul (Corylus 
avellano) ; pe văile înguste umbroase şi cu umezeală accentuată 
alături de el apar paltini (Acer pseudoplatanus), ulmi (Ulmus 
montana) şi o serie de specii hidrofile. Dintre arbuşti, frecvenți 
îndeosebi la marginea pădurii, se remarcă tulchinul (Daphne 
mezereum), socul negru şi socul roșu (Sambucus nigra, S. race- 
mosa). În general, arbuștii apar în arealele despădurite și lipsesc 
complet în interiorul pădurii de fag. Aici se dezvoltă plante 
secundare, adaptate la diferitele condiţii pe care le impune 
sezonier pădurea de fag. Primăvara înfloresc plantele geofite, 
iar după înfrunzirea completă a pădurii acestea sint înlocuite 
cu plante ombrofite. 

În zonele defrişate recent se dezvoltă asociaţii cu păruşcă, 
țăpoşică, fragi, zmeură, mure etc. Treptat ele sînt înlocuite de 
păduri de tranziţie cu specii iubitoare de lumină (plopi, sălcii, 
mesteceni, arini), iar într-o fază înaintată de refacere a pădurii, 
de către fagi. 

Păşunile secundare și fînețele larg desfășurate la baza 
versanților şi în apropierea localităţilor sînt formate din aso- 
ciații cu ovăscior (Arrhenatherum elatius), păruşcă, firuță 
(A grostis tenuis). 

Lumea animală este bogată, condiţiile de viață din pădu- 
rile de fag și molid fiind deosebit de favorabile. Se poate re- 
marca chiar existența cîtorva strate” de viață animală, în- 
cepînd cu solul și frunzarul bogat în insecte, viermi, moluște, 

miriapode etc. şi terminînd cu coronamentul arborilor, în care 
îşi duc viața păsări, insecte şi unele mamifere. Cerbul (Cervus 
elaphus carpathicus), larg răspîndit în Carpaţii Orientali, prezent, 
şi în munţii buzoieni, constituie una din podoabele de preţ a 
acestor păduri. Aproape peste tot în pădurile buzoiene se în- 
tîlnese urme ce aparțin porcilor mistreți (Sus scrofa). În arbori 
îşi petrec o mare parte din viață veveriţele, rişii, jderii. Pe 
potecile mai întunecoase sau chiar în zmeurişuri poate fi 
întilnit ursul brun carpatic (Ursus arctos), care la maturitate 
depăşeşte 200 —300 kg, reprezentind animalul cel mai puternic 
şi deosebit de feroce cînd este atacat. La acestea se adaugă 
lupul, vulpea, iepurele, şoarecele de pădure, precum şi nume- 
roase păsări, ieruncile și cocoşul de munte, forfecuțele, mier- 
lele, sturzii, privighetorile, ciocănitoarea pestriță, măcălean- 
drul, ciuful de pădure, uliul şi unele specii de vulturi. 

Subetajul gorunului se desfăşoară predominant 
în dealurile subcarpatice. Pătrunde totuși mai la nord, sub 
formă de pilcuri, sau insular, pe versanţii cu expunere sud- 
vestică, pînă la Broasca. Pădurile constituite predominant din 
gorun (Quercus petraea) s-au mai păstrat între Buzău şi Riîmnic, 
în grupa centrală a subcarpaţilor buzoieni. Pe versanţii văilor 
expuşi spre nord și nord-est se dezvoltă sporadic şi fagul. În 
bazinul superior al Slănicului și mai ales la vest de Buzău 
ele sînt alcătuite din gorun şi fag, predominarea uneia sau alteia 
din specii fiind legată de condiţiile ecologice locale. 

Fagul vegetează pe fundul văilor şi în locurile umbroase, 
pe cînd gorunul pe pantele cu expunere sudică şi pe platou- 
rile dealurilor. Sub această formă se desfăşoară continuu din 
bazinul inferior al Biscei Chiojdului și pînă pe versantul sudic 
al dealului Istriţa. Asociat cu ele apare plopul ( Populus tremula) 
şi mesteacănul (Betula verrucosa), iar în locurile umede arinul. 
În bazinul Nișcovului, pe dealurile Măgura şi estul Istriței, 
gorunul devine predominant, alături de el dezvoltîndu-se ele- 
mente termofile. Defrişările din ultimele secole au dus la în- 
lăturarea pădurilor (mai ales între Buzău și Cilnău), pilcuri 
din ele păstrindu-se doar pe fundul văilor sau la partea superioară 
a versanților. Terenurile despădurite au fost repede degradate 
prin şiroire și alunecări, locul pășunilor secundare fiind luat 63 

de hățişuri de ienuper (în nordul regiunii) şi cătină (Hyppophaă 
rhammnoides) pe cea mai mare parte a lor. Pajiştile instalate 
în locul pădurilor de gorun se remarcă printr-o îmbinare a ele- 
mentelor ierboase de pădure cu cele din silvostepă și stepă. 
Această asociere este frecventă în bazinul Nişcovului şi între 
Sărățel şi Rimnic. Elementele stepice abundă spre sud, spre 
piemontul Rimnicului şi în culmea Istriţa, pe cînd cele de 
pădure devin predominante în nord (mai ales de la linia Cislău — 
Pirscov). În prima situaţie ele sînt alcătuite predominant din 
Festuca pseudovina şi numai pe dealurile mai înalte şi în de- 
presiuni din Pestuca sulcata. Pe suprafeţele degradate ele sînt 
înlocuite de bărboasă (Andropogon îischaemum), firuţă cu bulbi 
(Poa bulbosa). Dealurile subcarpatice dintre Bisca Chiojdului 
şi Sărățel păstrează pe versanţii cu expunere sudică elementele 
xeroterme. Aici se desfăşoară pajiști cu Agrostis tenuis, Pestuca 
pratensis, Poa pratensis etc. Degradarea pajiştilor este însoţită 
de stepizarea lor şi de dezvoltarea bărboasei sau chiar de înlă- 
turarea stratului ierbaceu al solului. 

Unele condiţii topoclimatice specifice, impuse de mani- 
festarea efectului fâhnic în Subcarpaţii de curbură şi de orien- 
tarea spre sud-est a pantelor au permis păstrarea unor elemente 
termofile submediteraneene. Arealele lor coincid absolut cu 
zona subcarpatică. Numai în cazul mojdreanului există o 
excepție, limita pătrunzind în lungul Buzăului şi pe Bisca 
Rozilei în zona montană. În afara mojdreanului și scumpiei, 
celelalte s-au păstrat pe suprafeţe mai mici. Astfel, liliacul este 
întîlnit îndeosebi între Slănic, Sărăţel și Buzău, cărpiniţa în 
estul Istriței şi sudul Măgurei, precum şi în unele puncte dintre 
Sărăţel şi Cîlnău, iar scorpionul în grupa centrală a subearpa- 
ților buzoieni. 

În lungul anticlinalului Berca — Arbănaşi, pe solurile sără- 
turate, se dezvoltă asociaţii de plante halofile şi tufișuri de 
Nitraria schoberi — specie relictă. 

În arealul subetajului gorunului sînt frecvente specii de 
animale existente şi în subetajele anterioare, după cum unele 
provin din stepă şi silvostepă. Dintre mamifere amintim: 
veveriţele, căprioarele, rîşii, lupii, iepurele, şoarecii guleraţi. 
Numeroase sînt speciile de păsări (mierla, sturzul, potîrnichea, 

ciocîrlia, cîneparul, frunzărița, pițigoiul, muscanul etc.), reptile 
(şarpele orb, șopirla), batracieni, insecte. 

Silvostepa ocupă aproape jumătate din suprafața jude- 
țului şi se desfăşoară în cîmpie, pe glacisul Istriței şi piemontul 
Rîmnicului. Contactul cu etajul gorunului se realizează fes- 
tonat. De altfel, între Rimnic şi Buzău şi chiar la vest, pe clina 
sudică a Istriței, această interpătrundere este deosebit de accen- 
tuată, încît limita dintre etajul pădurilor de deal şi silvostepă 
nu poate fi redusă la o linie, ci la o zonă de tranziţie. Ea are 
lățimea maximă între Cilnău şi Slănic, unde silvostepa pătrunde 
mult spre nord, ajungind pînă în subcarpaţi. Această zonă de 
tranziție, după S. Paşcovschi şi N. Doniţă (1967), 
se remarcă prin abundența stejarului pufos (Quercus pubescens), 
concentrarea stejarului brumăriu (Quercus penduculiflora) în 
bazinul Slănicului, prezența relativ mare a gorunului, precum 
şi a unor elemente termofile. Contactul dintre silvostepă şi 
stepă se desfăşoară în etajul judeţului în lungul unei linii ce 
ar trece prin apropierea localităților Padina, Ruşeţu (vest), 
Galbenu, pe la nord-vest de lacurile Amara, Balta Albă, în 
estul satului Vilcele. 


Între aceste limite se desfăşoară astăzi mai mult o stepă 
de cultură, locul pădurilor de stejar fiind luat de culturi cerea- 
liere şi de plante tehnice. Pădurile sînt limitate la arii restrinse, 
cele mai extinse fiind la nord-est de Rimnicu Sărat şi în sudul 
orașului Buzău. De asemenea, în lungul Buzăului şi al Riîm- 
nicului sînt frecvente zăvoaiele, în componența cărora pătrund 
elemente de silvostepă, şi în primul rînd stejarul brumăriu. 
În cadrul celor două zone de pădure se remarcă (8. Paş- 
covschi şi N. Doniţă, 1967) anumite grupări ale tipu- 
rilor de pădure în funcţie de condiţiile econologice locale. Pădu- 
rile xerofile, formate din stejar brumăriu şi pufos, apar la nord 
de Rimnicu Sărat şi au în componenţă și elemente de stejar 
pendunculat, ulm, păr, măr, iar dintre arbuşti — păducelul 
(Crataegus monogyna), părul ciutei (Rhamnus cathartica), mă- 
ceşul (Rosa canina), lemnul cîinesc (Ligustrum vulgare) etc. 

Caracteristica pădurilor silvostepei o dă tipul de pădure 
de amestec de stejar pedunculat şi stejar brumăriu, cu predo- 
minarea primului pe solurile compacte, cu exces de umiditate. 65 

În zonele depresionare, cu exces de umiditate, arboretul este 
constituit din stejar pedunculat și frasin (între Călmățui gi 
Buzău). Stejarul brumăriu se dezvoltă mult mai bine în locurile 
mai uscate, pe solurile cernoziomice. De aceea şi ponderea 
lui în componența pădurilor de amestec creşte spre sud. Destul 
de frecvent intră în alcătuirea acestor păduri ulmul, uneori 
pînă la 25 % din numărul de indivizi. Flora de arbuști este bogată 
şi variată. În afara speciilor amintite, sub aceste păduri vege- 
tează şi porumbarul (Prunus spinosa), sîngerul (Cornus san- 
guinea), drobița (Genista tinctoria), socul (Sambucus nigra), 
murul (Rubus fruticosus) etc. 


Stratul ierbos, cu o structură specifică stejăretelor (Poly- 
gonatum latifolium, Clematis recta, Pragaria viridis, Valeriana 
officinalis), se modifică în locurile despădurite, în acelea unde 
solul are un grad de umiditate mai accentuat (apar elemente 
ale pădurilor de şleau ca Scilla bifolia, Stellaria graminea, Vis- 
caria vulgaris, Tulipa silvestris etc.). 

La contactul dintre silvostepă și stepă, pe nisipurile 
de la sud de valea Călmățuiului, există piîlcuri şi exemplare 
răzlețe de stejar brumăriu, păducel, migdal pitic, ulm de plută 
(Ulmus subersa), iar dintre ierburi adesea Stipa capillata. 

În sudul orașului Buzău, în două locuri, Frasinu și Spă- 
taru, pădurea este reprezentată predominant prin două specii 
de frasin — Prazinus holotricha şi FPrazinus excelsior, iar pătura, 
ierboasă de numeroase specii hidrofile (Gladiolus imbricatus, 
Caliha palustris, Cardamine pratensis etc.). 


Stepa se desfăşoară numai în sud-estul judeţului, pe 
suprafețe restrînse, reprezentind ultimele prelungiri ale sub- 
zonei de stepă pontică. Astăzi, elementele xerofile stepice, dato- 
rită luării în cultură a terenurilor, apar doar pe suprafeţe mici, 
în lungul văilor sau pe unele izlazuri comunale. 

Vegetaţia ierboasă este compusă din graminee — păiuş 
(Pestuca valesiaca), negară (Stipa capillaia), pir crestat (Agro- 
pirum cristatum), colilii (Stipa stenophylla, S. lessingiana). şi 
dicotiledonate : şofranul (Crocusi variegetus), mături (Centaura 
orientalis, C. spinuloasa), trifoi (Trifolium diffusum), măză- 
richea (Vicia norbonensis). 

Pe malurile abrupte ale văilor s-au păstrat tufişurile cu 
porumbar, vişin de stepă (Cerasus fruticoasa), migdalul pitic, 
răsură (Rusa gallica). . 

Vegetaţia azonală din stepa şi silvostepa buzoiană este legată 
de existenţa sărăturilor, a terenurilor cu nisipuri şi a luncilor largi. 

În lungul Buzăului, Călmățuiului, pe solurile bogate în 
săruri, s-a dezvoltat o vegetaţie formată din plante halofile. 
Variația conținutului în săruri şi a gradului de umectare a so- 
lului imprimă diferențieri pe spații mici în gruparea halofitelor. 
De cele mai multe ori, în crovuri ele se desfășoară sub formă 
de benzi concentrice în jurul unor pete albe de eflorescenţe 
saline. Pe solonceacuri umede vegetează sărăcica (Salsola soda), 
brînca (Salicornia herbacea), iar pe cele uscate Petrosimonia 
triandra, Obione verrucifera, Plantago maritima etc. 

Pe nisipurile de la sud de Călmățui, alături de plantele 
psalmofile specifice (Polygonum arenarium, Mollugo cerviana, 
Silena conica, Tribulus terrestris etc.) există şi elemente adaptate 
din zonele vecine (obsiga, trifoiul, gușa porumbelului). 

În luncile Buzăului, Rimnicului și uneori în lungul văilor 
mai mici s-au dezvoltat zăvoaie formate din ulmi, plopi, sălcii, 
cătină. Se remarcă o dispoziţie în fişii de vegetaţie, în funcție 
de microrelieful luncii şi de tipurile de sol. Arboretele de cătină 
roşie (Tamaviz Pallasii) şi albă (Hippophat rhamoides) ocupă 
terenurile cele mai joase. Stratul ierbaceu foarte dens este 
alcătuit din pir, trestie de cîmp. Sectoarele mai înalte, cu un 
sol în formare, sînt populate cu plopi albi, sălcii, cătină albă, 
plop negru etc. În sfirșit, trecerea de la zăvoaie la vegetaţia 
zonală se realizează pe sectoarele mai înalte prin pădurile de. 
ulmi cu elemente din fişiilevecine, formînd adesea șleauri deluncă. 


Fauna din stepă şi silvostepă este reprezentată în special 
de rozătoare, păsări şi insecte. Frecvențţi sint șoarecele de cimp 
(Microtus arvalis), popindăul (Citellus citellus), iepurele de cîmp 
(Lepus europaeus), dintre mamifere; prepeliţa (Coturniz co- 
turniz), potirnichea (Perdiz perdiz), graurul (Sturnus vulgaris), 
ciocîrlia de Bărăgan (Melanocoryphe calandra), prigorii (Merops 
apiaster), dumbrăvencile (Coracios garrulus) etc., dintre păsări ; 
lăcustele, cosaşii, greierii etc., dintre insecte. În zăvoaie, fauna 
este mult mai bogată, în special în păsări și insecte. 67 

Rezervații şi monumente ale naturii. Există o serie de 
plante şi animale cu valoare ştiinţifică deosebită, precum și 
unele fenomene (vulcani noroioși, focurile vii) şi regiuni cu aspecte 
inedite, care au fost declarate rezervaţii şi monumente ale naturii. 

Rezervațiile din Penteleu sînt limitate la două areale 
aflate în nordul (Tisa—Penteleu) și sudul (Viforita) acestuia. 
Ele se desfăşoară între 800 şi 1 300 m şi se referă la două zone 
acoperite de conifere, în principal molid, ultime areale din 
vechile păduri ce acopereau cu zeci de ani în urmă culmile 
şi versanții Penteleului. Aici se păstrează, alături de arbori ce 
depăşesc de regulă 25 m înălțime și au virste seculare (300 —+400 
de ani), şi arborete de brazi, molizi şi pini, mai tinere, pînă la 
80—100 de ani. În aceste păduri vegetează cîteva specii de 
orchidee foarte rare — Goadeyera repens, Listera cordata, iar 
în zona Lacului Roșu — plante carnivore: roua cerului (Dro- 
sera ritundifolia) şi Schenchzeria palustris, răchiţele (Ozycoccus 
quadripetalus), vuietoarea (Empetrum nigrum). 

În vecinătatea acestor rezervaţii, pe clina sud-estică a 
Penteleului, în bazinul Brebului, s-a asigurat o zonă de prote- 
jare a cerbilor şi căprioarelor. Alături de Listere cordata, la 
Lacul Negru există „,zburătoarea cu flori albe”. Poziţia acestor 
rezervaţii, precum şi necesitatea asigurării refacerii fondului 
forestier-faunistic impun separarea pe versantul sud-estic al 
Masivului Penteleu (între valea Şapte Izvoare şi valea Patlinul) 
a unei zone largi, care să le înglobeze, putind constitui un pare 
natural naţional de o deosebită importanță pentru cunoaşterea în 
amănunt nunumaia vegetației și faunei curburii Carpaţilor, ci şi 
pentru studierea altor fenomene și procese caracteristice regiunii. 

În regiunea montană buzoiană! mai există cîtevapuncte 
ce păstrează unele plante rare. Pe culmea Măliiei se întîlnesc 
singurele exemplare de smirdar din Munţii Buzăului ; în tinovul 
de la Lacul Sec şi în ochiurile de la obirşia văii Măliia se găsesc 
roua cerului, poroinicul, bumbărărița (relict), stelarița, vuie- 
toarea etc. În bazinul pîriului Harţag, în anul 1945, a fost desco- 
perit un molid care, prin dimensiunile sale (diametrul 2,20 m, 


as. 1. În 1971 a mai fost declarată o nouă rezervaţie naturală în bazinul 
[2-5 Siriului, la Stearpa; ea cuprinde 18,8 ha și este formată din mesteacăn pitic. 

înălțimea 62 m), constituia cel mai mare exemplar de acest A 
gen citat pînă astăzi în pădurile noastre şi chiar în Europa!. 

Regiunea subcarpatică concentrează, în afara unor specii 
de plante şi animale termofile submediteraneene, şi unele 
fenomene naturale : vulcanii noroioși, focurile vii. 

Comisia monumentelor naturii a decretat ca rezervaţii 
naturale două regiuni. Prima este rezervația miztă geologică și 
botanică de la Piîclele Mari şi Pîclele Mici. Vulcanii noroioși 
au creat aici platouri largi argiloase, cu eflorescențe saline, 
dominate de conuri cu înălțimi de cîţiva metri. Cele mai impu- 
nătoare conuri se află la Piclele Mici. Vulcanii noroioși mai apar 
în apropiere de Berca, la Arbanaşi, dar și în alte locuri din 
țară, însă nicăieri nu creează peisajul variat şi complex de 
aici. Salinitatea a împiedicat dezvoltarea unei vieți vegetale 
şi animale intense. Totuşi, două plante au persistat. Este vorba 
de doi arbuşti halofili: Nitraria schoberi din familia Zygopyl- 
laceae, denumită popular şi „„gărduririță””, care constituie un 
endemism, şi de Obione verrucifera. Primul nu este întilnit în 
țara noastră decit în această zonă şi este totodată pe cale de 
dispariție. Rezervaţia de la „Sarea lui Buzău” are caracter 
geologic. Se referă la mai multe blocuri de calcare jurasice, 
cu volume ce variază de la 1 m3 la cîteva sute de metri cubi 
şi care apar sub forma unor stinci în albia şi terasa de luncă a 
Buzăului, precum şi la un deal cu numeroase izvoare şi eflo- 
rescenţe saline. Blocurile conțin faună jurasică (corali, gaste- 
ropode, amoniţi, radiolari etc.). 

În subearpați mai amintim ca rarități — biologice : scorpi- 
onul, liliacul sălbatic, mojdreanul, cărpița, scumpia ; geologice — 
chihlimbarul (Valea Sibiciului) şi „focul viu” (Lopătari, Arbănaş). 

Pe cîmpie, în cîteva puncte, s-au mai păstrat „,insule” 
din vegetaţia specifică silvostepei. În apropiere de Buzău, în 
pădurile Frasinului şi Spătaru, predomină Prazinus pallisae 
(frasinul pufos), Prazinus exzcelsior şi Prazinus holotricha (0 
specie balcanică), alături de plante de sărătură. În pădurea 
Crîng există stejari de tipul Quercus robur (unii au virste secu- 





1. La obirşia Hațegului, pe circa 74 ha, se desfășoară o pădure de molid 
cu exemplare ce depăşesc de regulă 30 m. 

lare) şi Q. penduculiflora (stejar brumăriu), precum şi laleaua 
de pădure (Tulipa biebersteintana). 


POPULAŢIA ȘI AȘEZĂRILE 


Consideraţii privind evoluția populării județului 


Teritoriul județului Buzău constituie un ţinut de stră- 
veche populare; urmele arheologice și documentele istorice 
atestă existenţa a numeroase aşezări umane încă din comuna 
primitivă. Obiectele din bronz, ceramică, fier, găsite la Sărata- 
Monteoru sau Cindeşti, indică unele așezări ce se desfăşurau 
în special la bordura subcarpatică, la contactul cu cîmpia, 
într-o zonă propice caracterului economic al acestei etape isto- 
rice, bazată pe agricultură şi vinat. Numeroase elemente din 
perioada romană şi a migraţiei popoarelor confirmă procesul 
de constituire și extindere în teritoriu a populației. Din faza 
organizării prestatale a Țării Româneşti (secolele IX—XIII) 
sînt semnalate şi unele așezări în zona subcarpatică buzoiană. 
În secolele XIV—XVI sînt menţionate documentar numeroase 


sate şi cîteva tîrguri. Între ele, Buzăul se remarcă ca important 


centru de convergență economică, spre el dirijindu-se princi- 
palele axe comerciale ce-l legau de Braşov, Brăila, Gherghița 
şi, mai tîrziu, de București. În secolele XVI—XVII sînt con- 
firmate documentar alte aşezări constituite în reţele bine 
conturate. Distribuţia lor relevă două aspecte : primul —popu- 
larea intensă a zonei subcarpatice şi o uşoară aglomerare pe 
văile Nişcov, Bisca Chiojdului, Slănic etc.; al doilea — o con- 
centrare în lungul drumurilor comerciale şi în primul rînd, 
Braşov — Tabla Buţii—Chiojd— Buzău. 


POPULAŢIA ŞI AŞEZĂRILE 


Documentele istorice şi cartografice din secolul al XVIII- 
lea indică localități în zona montană, pe valea Buzăului şi a 
afluenților principali (Nehoiu, Bisca, Păltineni). | 

Implicaţiile economice și de ordin social-istoric ce survin 
în decursul secolului al XIX-lea, îndeosebi avîntul ramurilor 
agricole (creșterea animalelor, cultura cerealelor, viti-pomicul- 
tura) şi meșteşugăreşti tradiționale, afirmarea primelor acti- 
vităţi economice capitaliste, în special legate de exploatarea 
lemnului, lărgirea și intensificarea schimburilor comerciale, ca 
şi înființarea de noi sate, mai ales pe seama unor afluxuri de 
populație de origine transilvăneană, determină Ischimbări în 
procesul de creştere și diferenţiere teritcrială a populaţiei. 
Analiza hărţii ruse din anul 1835 arată că pe teritoriul actual 
al judeţului trăiau circa 72 200 de locuitori, ceea ce dă o densi- 
tate medie 12 loc./km?, cu valori mult mai ridicate în zona 
subcarpatică, şi în special în lungul Buzăului. Se constată viori 
sub 5 loc./km? în zona montană, între 10 și 30 loc./km? în lungul 
Buzăului, Slănicului și Biscei Chiojdului și 20—30 loc./km2? la 
contactul dintre subcarpaţi şi cîmpie. În distribuţia teritorială 
a localităţilor se remarcă o frecvenţă mai mare a celor cu peste 
500 de locuitori, situate în lungul contactului dintre zona sub- 
carpatică şi Cîmpia Română (Pietroasa, Daru, Valea Botu, 
Valea Teancului), în jurul cărora erau concentrate alte aşezări, 
de regulă între 100 și 250 de locuitori. În lungul Buzăului, 
Biscei Chiojdului, Slănicului se aflau sate cu un număr mediu 
de locuitori (100 —500 de locuitori), iar la contactul cu muntele 
şi pe văile din cadrul acestuia, în afara unor așezări mari dar 
foarte vechi predominau satele mici, sub 100 de locuitori, des- 
făgurate frecvent în bazinele de recepţie ale unor afluenţi ai 
Buzăului (Nehoiaş, Bisca Chiojdului, Poieniţele, Stănila etc.). 

În centrul județului (pe piemont şi glacis), aglomerarea 
populaţiei era legată de larga practicare a culturilor viti-pomi- 
cole și de poziţia geografică tranzitorie între unităţi cu profil 
economic diferit. 

În subearpaţi satele apar în lungul văilor principale şi 
pe afluenții acestora, situație impusă atît de cadrul natural 
ce nu permitea extinderea în suprafață a localităților, cît şi 
de desfăşurarea axelor de comunicaţie. Intensificarea exploa- 71 

Fig. 21. — Harta densitălii populației (M. Ilelenicz). 
1,230 loc./tm?:; 2, 31—50 loc./km?; 3,51—75 loc./km?; 4, 76—190 loz/km; 5, 101—125 loc./km?; 6, 126—200 loc/lm?; 7,600 loc./m?. 

Fig. 22. — Harta așezărilor (M. lelenicz) 

tărilor forestiere la sfirşitul secolului al XIX-lea, exploatarea 
țițeiului (Pîrscov, Berca, Policiori, Sărata-Monteoru etc.) şi a 
cărbunelui (Ojasca) se reflectă în creşterea numărului de locui- 
tori, în dezvoltarea numerică a unor localităţi, în apariția de 
centre noi etc. Astfel, recensămîntul din anul 1912 consemna 
un număr aproximativ de 227 122 de locuitori şi o densitate 
medie de 37 loc./km?. Această creștere este explicată, în general, 
prin sporul natural ridicat (15—20%). Legat de intensificarea 
exploatării lemnului, a creșterii oilor şi caprelor în zona mon- 
tană (încă din primul deceniu al secolului al XX-lea), cît şi a 
culturilor agricole în cîmpie, se constată și un proces de migrare 
a populației din unele zone subcarpatice, cu potenţial economic 
limitat, spre aceste regiuni, unde au întemeiat noi aşezări 
sau au dezvoltat altele existente (pe Bisca Rozilei— Gura Teghii, 
Varlaam, Brebu, precum și în Cimpia Gherghiţei şi a Buzăului). 

În repartiția densității se constată astfel apariţia unor 
areale cu valori foarte mari, peste 60 loc./km? (Nehoiu, Pirscov, 
Unguriu, Pietroasele, Buzău), iar în unele depresiuni, supra- 
puse zonelor de exploatare forestieră, petrolieră sau cu specific 
viti-pomicol, chiar 100 loc./km? (Berca). Există areale unde 
densitatea s-a menținut la valori modeste, 20—40 loc./km?, 
sau mai mici (valea Slănicului, Bisca Chiojdului, Bisca Rozilei). 


Numărul, densitatea și mișcarea populației 


Urmărirea datelor recensămintelor din 1930, 1948, 1956 
şi 1966 relevă o evoluţie continuu ascendentă a populaţiei 
judeţului (vezi anexa). Pierderile provocate de războaiele mon- 
diale și de migrările spre regiunile vecine, iar în ultimul timp 
spre marile obiective industriale ale țării au influențat ritmul 
creșterii. Factorul hotăritor totuși în creșterea pe ansamblu 
a numărului populaţiei l-a reprezentat sporul natural foarte 
ridicat. În 1969, la 1 000 de locuitori s-au înregistrat 24,1 
născuți, față de 10,2 decedați, ceea ce indică un spor natural 
de 14,2. În 1969 exista un număr de 499 120 de locuitori. Dez- 
voltarea unor centre industriale, prin lărgirea capacităţii între- 

prinderilor existente, ca și prin apariţia altora (Buzău, Rimnicu 
Sărat, Berca, Pătirlagele, Nehoiu), noile centre de exploatare 
forestiere, petroliferă, de materiale de construcţii, dezvoltarea .- 
intensivă a agriculturii au determinat modificări în repartiția 
teritorială a populaţiei. Densitatea medie a populaţiei este 
82,2 loc./km?, situînd judeţul Buzău cu puțin sub valoarea 
medie pe ţară (84,3) (fig. 21). 

Urmărirea valorii densităţii pe teritoriu indică o răspîn- 
dire inegală, evidenţiindu-se cîteva zone : o zonă cu densitate 
mică (1—30 loc./km2?), suprapusă regiunii montane, unde aşe- 
zările se află doar pe văile principale ; zone de densitate medie 
(50—100 loc./km2), desfăşurate în subcarpați şi cimpie; zone 
de densitate mare (100—200 loc./km?), pe locul unor vechi 
arii de populare şi în areale pomicole ; zone de maximă densi- 
tate (22600 loc./km?), în aria celor două oraşe, Buzău și Rimnicu 
Sărat. 

Populaţia este concentrată îndeosebi în mediul rural, 
în proporţie de 81%, fiind dispersată în 83 de comune și 485 de 
sate (fig. 22). În cele două oraşe ale judeţului locuiește 19%, 
din populaţie. 

Datele privind numărul de locuitori pe diferite categorii 
de vîrstă şi pe sexe evidenţiază citeva aspecte : mai întîi exis- 
tenţa a trei grupări de populaţie (8—22 ani; 29—48 ani; peste 
53 ani) cu un număr mare de locuitori, separate de două cate- 
gorii de vîrstă unde numărul este mai mic (23—28 ani şi 49— 
52 ani) ; natalitatea mai ridicată din ultimii doi —trei ani permite 
afirmarea unei noi grupări care depăşeşte net pe cele ante- 
rioare (fig. 23). 

Referitor la repartiția pe sexe se observă, pe ansamblu, 
predominarea populaţiei feminine (257 424) faţă de cea de sex 
masculin (241 696); privită evolutiv (faţă de 1966) apare însă 
o diminuare a acestei diferențe (18 094 în 1966, față de 16 728 
în 1969). Pe grupe de virstă, dacă pînă la 19 ani predomină băieţii, 
iar între 10 şi 24 ani şi 35 şi 45 ani există oarecare echilibrare, 
în schimb în celelalte grupări populaţia feminină o depăşeşte 
pe cea masculină. 

Desigur, există deosebiri și în structura demografică de 
la o localitate la alta, şi mai ales între cea a satului comparativ 73 

Fig. 23. — Piramida virstelor (1 ianuarie 1970). 


cu aceea a oraşului. Industrializarea puternică din ultimii an 
a determinat un flux continuu de populație bărbătească spre 
Buzău, Rimnicu Sărat şi zonele de exploatare petroliferă. De 
asemenea, schimbări se produc şi prin migrarea unei părț 
din populaţie, în special bărbaţi, în zonele industriale dir 
județele vecine (Galaţi, Prahova). 

În anul 1969, soldul migratoriu a fost de 1 561, el rezultind 
din stabilirea a 5 695 locuitori şi plecarea a 7 256. Se remarcă 
ponderea mai mare a soldului la grupele -de virste cuprinse - 
între 16 și 30 de ani, cu predominarea bărbaţilor. 

În ceea ce privește structura naţională, populaţia de 
naționalitate română reprezintă 99,8%, restul de 0,2 fiind 
formată din minorităţi. Populaţia activă, la recensămintul din 
1966, reprezenta 252 679 de salariați, din care 92,2% ocupați 
în sfera producției materiale. În industrie este concentrată o 
mare parte a populației active : 25 196 de salariați. Restul se 
află repartizați în principalele ramuri: agricultură și silvi- 
cultură 185 677; construcţii 9619; transporturi 6186; cir- 
culația mărfurilor 6 760; învățămînt, ştiinţă, artă, ocrotirea 
sănătății 9 301 etc. 

Activitatea economică diferențiată a avut ca principală 
implicație pe plan demografic crearea unor linii de convergență 
a forţei de muncă, iar în alte cazuri dezvoltarea unor fluxuri 
cu intensități şi durate diferite. Curenţii de deplasare zilnică 
se axează predominant spre centrele industriale ale județului 
(Buzău, Berca, Nehoiu, Pătirlagele, Rimnicu Sărat). Apoi, o 
parte din forța de muncă se orientează spre centrele de extracţie 
petroliferă din judeţul Prahova. În afara deplasărilor zilnice 
spre punctele de exploatare forestieră, în zona montană, săp- 
tămînal şi lunar, se dirijează fluxuri de muncitori din cadrul 
judeţului sau chiar din afara acestuia. Ariile principale de pro- 
venienţă a fluxurilor zilnice le constituie satele din lungul văii 
Buzăului pentru Nehoiu, Pătirlagele, Berca, Buzău, cele de pe 
bordura sudică a subcarpaţților pentru Buzău şi localităţile 
județului Prahova, iar cele de pe valea Slănicului și piemontul 
Rîmnicului pentru Buzău și Rimnicu Sărat. 

Trebuie reţinut faptul că volumul cel mai însemnat al 
deplasărilor zilnice se înregistrează din satele situate în lungul 
căilor de comunicaţie principale ale judeţului (Siriu — Buzău 
şi Pietroasele — Buzău — Rimnicu Sărat). 75 

Așezările rurale și urbane 


Multe din localităţile rurale din cuprinsul judeţului sînt 
foarte vechi, pe cînd altele relativ recente (secolul al XIX-lea). 
Sub aspectul originii lor se constată mai multe direcții de for- 
mare: sate dezvoltate pe vechi vetre (Chiojd, Pătirlagele, 
Cislău, Verneşti, Cîndești etc.); sate formate prin roiri pasto- 
rale (au avut ca puncte de plecare vechile sate autohtone), 
întilnite pe culmile subcarpatice (Poienițţele, Virfu etc.); sate 
formate prin roiri agricole în zona de şes, cu populație din 
subcarpaţi (Lipia, Săhăteni, Clondiru) ; sate rezultate în urma 
stabilizării unei părți din populaţia imigrată din Transilvania 
(Unguriu, Sasu, Calvini, Săseni, Zoreşti, etc.) sau din sudul 
țării (Şarînga, Mărăcineni, Simileasca). 

Structura profilului economic al satelor s-a modificat în 
timp, devenind treptat mai complexă şi diferențiată. Astfel, 
se pot distinge sate a căror viață economică este legată de acti- 
vitatea forestieră şi de creştere a animalelor (pe Bisca Rozilei, 
Buzău, Siriu, Bisca Chiojdului); sate cu un profil mixt al acti- 
vității economice — agricultură şi industrie extractivă ; sate cu 
profil viticol accentuat în zona piemontană şi de glacis; sate 
în care activitatea economică este legată de agricultură ; sate 
legate de sfera de influenţă a orașelor Buzău şi Rimnicu Sărat, 
specializate în culturi preorăşeneșşti. 

Actuala repartiție geografică a așezărilor din judeţul 
Buzău este rezultatul unui îndelungat proces evolutiv, sub 
impulsul factorilor social-istorici, economici şi naturali, ceea ce 
a dus la individualizarea unor grupări teritoriale cu un anumit 
specific, impus de poziția, mărimea și funcţia economică. O 
primă grupare este legată de aşezările desfăşurate în bazinele 
depresionare şi în lungul văilor principale, în luncă, pe terasele 
sau pe versanţii acestora. Au în medie un număr de 500—1 000 
de locuitori şi chiar mai mult în centrele cu activitate economică 
intensă (Nehoiu, Pătirlagele, Cislău). Sînt sate de tip liniar, 
cu tendințe de compactizare. La contactul dintre subcarpați 
şi cîmpie se întîlnesc sate de tip adunat-compactizat, cu 750— 

1 500 de locuitori. Altă grupă include satele răspîndite mai ales 
în subcarpaţi, pe văile mici, în bazinete de recepţie şi pe culmi, 
“cu un număr mic de locuitori (sub 250) și cu aspect împrăştiat. 

În cîmpie sînt sate mari, cu un număr în medie de 2 000— 
3 000 de locuitori și o structură de tip concentrat. 

În general, satele din zona montană sînt mici, densitatea, 
“lor este redusă (1—2 sate la 25 km?), iar energia de habitat 
„atinge valori de 100—180 m. 

În zona subcarpatică, alături de satele mici şi mijlocii 
|(pe văile secundare şi culme), apar sate mari, mai ales în lungul 
iBuzăului. Energia de habitat are valori de 50—100 m, iar 
„densitatea variază între 3 şi 5 sate la 25 km2?. Densitatea caselor 
Hîn perimetrul vetrei este mică (4—6 case/ha), cu toate că supra- 
«fața vetrei este foarte mare (datorită extensiunii mari a tere- 
inurilor destinate culturilor). Satele din cimpie prezintă o den- 
isitate cu mult inferioară valorilor amintite, dar compactizarea 
„este accentuată. 

Dezvoltarea impetuoasă a industriei a determinat schim- 
+bări radicale în structura economiei și în însăși fizionomia 
„multora din comunele județului; unele deja au un pronunţat 
„caracter industrial şi aspectul (în urma noilor construcții de 
„locuinţe şi aşezăminte social-culturale) de mici localităţi urbane 
t(Berca, Nehoiu, Pătirlagele etc.). În cadrul judeţului există 
ldouă oraşe, Buzău şi Rimnicu Sărat, primul avînd rang de 
+ municipiu. i 

Municipiul Buzău! ocupă o poziţie centrală în cadrul 
“ județului şi se desfășoară pe două terase ale Buzăului, pe circa 
17 035 ha. În 1969 populaţia municipiului se ridica la 68 703 
“locuitori, fiind a douăzecea localitate urbană a ţării. Din 1930, 
“cînd existau numai 37 050 de locuitori, se constată aproape o 
! dublare a populaţiei. 


1 Numele orașului este luat de la riul pe care este așezat, iar acesta ar 
veni de la termenul slavon „,boza'”, care inseamnă „,tulbure'!. Există și părerea 
- că numele s-ar fi format din contopirea radicalului trac ,„,buz'! și a sufixului latin 
„aeus”!. Istoricul Xenopol amintește că denumirea figurează de la sfirșitul 
„secolului al IV-lea, într-o lucrare ce pomenește de martirizarea Sf. Sava, prin 
înecare în riul Museus în anul 355. Lipsa literei b din alfabetul grecesc ducea 
Aa folosirea literei m (sau mp). Ca urmare, denumirea ar fi foarte veche, probabil 
<hiar preromană. 

Documentar este atestat la 1431! ca tîrg pe unul din 
drumurile de mare importanță comercială ce legau Transil- 
vania de Țara Românească; unele indicaţii asupra tirgului 
Buzău există însă şi în unele scrieri din secolul al XIV-lea. 
Poziţia sa la intersecţia căilor comerciale Brașov — Tabla Buţii — 
Bisea Chiojdului— Buzău — Brăila, Focșani — Gherghița, Bucu- 
reşti — Focşani i-a conferit cu mult înaintea acestor menționări 
funcţia de centru comercial (unde aveau loc schimburi de vite, 
cereale, miere, ceară), funcţie pe care o păstrează pînă la sfir- 
şitul secolului al XIX-lea şi începutul secolului al XX-lea, cind 
dezvoltarea industriei de prelucrare și apariţia căilor ferate au 
produs schimbări în structura funcţională a orașului, au dus 
la o creștere rapidă a populaţiei, la diversificarea preocupărilor 
etc. În 1930, aproape 32%, din locuitori activau în agricultură 
(legumicultură) şi industrie, 26% în transporturi şi circulația 
mărfurilor, iar restul în învăţămînt, cultură, artă şi alte acti- 
vităţi. După 1950, dezvoltarea impetuoasă a industriei şi trans- 
porturilor, apariția unor mari unități economice au făcut ca 
mai mult de 76% din totalul forţei de muncă să fie antrenată, 
în aceste ramuri, din care 47% în industrie. 

Evoluţia în teritoriu a oraşului a suferit modificări impuse, 
în principal, de schimbările din structura economiei. Vatra, 
orașului corespunde centrului actual (fig. 24). În secolele 
XV-—XVI, datorită puternicei desfășurări a comerţului, el se 
extindea pe direcţia drumurilor comerciale, adică spre nord-vest 
şi sud. În secolul al XIX-lea, așezarea coloniștilor bulgari în 
estul și sud-estul localităţii, în zona propice desfășurării unei 
intense legumiculturi, impune lărgirea arealului Buzăului în 


1 În lucrarea lui B. Iorgulescu, dedicată judeţului Buzău, se preci- 
zează că oraşul Buzău este menţionat în scrierile lui Giacomo di Pietro Lucari 
ca cetate întemeiată de Radu Negru și ca tirg în timpul domniei lui Alexandru 
Basarab (1352—1364). De asemenea, din ultima parte din ,,porunca circulară”? 
emisă de Dan al II-lea către tîrgurile și vămile din Țara Românească (între care 
figurează și Buzăul), legat de schimburile comerciale cu Brașovul, se precizează 
că aceste schimburi să se desfăşoare ca în timpul domniei lui Mircea cel Bătrin; 
de aici se poate conchide că tirgul Buzău există încă din secolul al XIV-lea („Viaţa 
Buzăului”', nr. 405, 7. VI. 1969). 

Fig. 24. — Evoluţia teritorială a oraşului Buzău (după R. Calcan). 


1, Zonă construită inainte de secolul al XIV-lea; 2, zonă construită in secolele XV-XVI; 3. zonă 

construită in secolul al XVIl-lea; 2, zonă construită in secolul al XVIII-lea şi la inceputul secolului 

al XIX-lea: 5. zone construite sau alipite la oraș in secolul al XIX-lea; 6. zone construite sau 

alipite orașului în secolul al XX-lea; 7, cartiere construite după 1950; 8, extensiunea orașului in se- 

colui al XIV-lea; 9. extensiunea oraşului in secolul al XV-lea; 79. limitele orașului in secolul al 
XIX-lea ; 11, limitele actuale ale oraşului. 


această direcție. Într-o oarecare măsură construirea căii ferate 
Bucureşti — Focşani, prin sudul orașului, determină extinderea 
teritorială spre sud. După 1950, crearea puternicei platforme 
industriale sudice, dezvoltarea industriei materialelor de con- 
strucţie în nord, precum şi ridicarea modernelor cartiere — 
Cring (fig. 25) şi Obor — dirijează lărgirea arealului municipiului 
în principal. spre sud, sud-vest şi nord-vest. 

Dintr-un mic orăşel care în 1930 avea două mori, trei 
mici distilării de spirt şi mai multe făbricuțe de produse zaha- 
roase, gheaţă artificială, de prelucrare a materialelor, timplărie, 79 

Fig. 25. — Cartierul Cring. 


teracotă, Buzăul a devenit astăzi un centru industrial în care 
se află întreprinderi de interes republican din ramurile meta- 
lurgiei, construcţiilor de maşini, chimică, alimentară. De altfel, 
aceste ramuri formează baza structurii industriale a oraşului 
în dezvoltare, ele dînd aproape 90% din producţia lui globală 
industrială. În acelaşi timp, industria oraşului dă 55,6% din 
valoarea producţiei globale industriale a judeţului. Orașul 
Buzău este un vechi centru cultural, cu tradiţii în dezvoltarea 
învățămîntului. Aici există o casă de cultură, o casă a creaţiei 
populare, două muzee de istorie, o bibliotecă cu un fond de 
peste 80 000 de cărţi, două cinematografe, o tipografie modernă 
recent construită etc. În afara laboratoarelor de cercetare, ce 
funcţionează pe lingă marile uzine buzoiene, în localitate există 
Staţiunea de cercetări legumicole. 


Parcul Crîng, precum și malul Buzăului constituie locuri 
folosite pentru recreere, agrement de cei mai mulți locuitori. 
În sfîrşit, orașul constituie și un important nod de transport — 

Fig. 26. — Centrul orașului Buzău. 


feroviar şi rutier—și, în același timp, un centru cu o vie acti- 
vitate comercială (fig. 26). 

Ca urmare a întregii evoluţii economice şi a extinderii 
teritoriale pe etape, în arealul său s-au constituit sectoare cu 
o anumită semnificaţie în structura funcţională. Astfel, sudul 
şi nordul localității formează sectoarele industriale, centru 
corespunde sectorului comercial, administrativ şi cultural, iar 
în sud-est predomină latura agricolă. 


Rimnicu Sărat, cel de-al doilea oraș al judeţului, se des- 
făşoară pe malul stîng al rîului cu același nume, pe o suprafaţă ai 

de 5204 ha. Avea în 1969 circa 23 923 de locuitori, cu aproape 
9 000 mai mult decît în 1930. A apărut ca tirg pe drumul co- 
mercial ce leagă Țara Românească de Moldova. Este atestat. 
documentar, ca tirg, în 1594, într-un act emis de Mihai Viteazul. 
Este totuşi mai vechi, pentru că, în 1481, Ştefan cel Mare se 
adresează într-o proclamaţie locuitorilor dintre Buzău şi Rimnic, 
după care, în amintirea victoriei asupra lui Radu cel Frumos, 
ridică o biserică (în Rimnic). Pe harta stolnicului Constantin 
Cantacuzino (1700) el apare ca reședință a unui judeţ 
de graniță. Pînă în secolul al XX-lea a existat ca tîrg, funcţia 
comercială îmbinîndu-se cu cea administrativă. În primele 
patru decenii ale secolului nostru în oraș apar mici ateliere şi 
fabrici de prelucrare, astfel că în 1930 industria sa se compunea 
din o moară, o fabrică de ulei vegetal, una de pînză, o mică 
rafinărie de petrol, două ateliere mecanice, o fabrică de mobilă 
şi una de cherestea. După 1950, vechile întreprinderi au fost 
modernizate (Fabrica de confecţii, Întreprinderea de regenerare 
a uleiurilor, Fabrica de tutun etc.), au apărut şi sînt în con- 
strucție noi unităţi industriale (Fabrica de garnituri de frînă; 
şi etanșare, Fabrica de produse lactate etc.), oraşul avînd astăzi 
în primul rînd o funcţie industrială (dă circa 17,6% din pro- 
ducţia globală industrială a judeţului). În oraş există o biblio- 
tecă cu peste 40 000 de volume, un muzeu de istorie şi etno- 
grafie, o casă de cultură, mai multe obiective turistice. Urba- 
nistica modernă își face tot mai repede simțită prezenţa în 
ansamblurile de blocuri construite în ultimii ani (fig. 27). 


Activitatea sacial-culturală 


Peisajul rural și urban al județului a cunoscut în anii 
construcţiei socialiste înnoiri. Profunde transformări au avut: 
loc în domeniul învățămîntului, al ocrotirii sănătăţii, al ştiinţei 
şi culturii. 

Vechea fizionomie a satului buzoian a fost mult modi- 
ficată. Echiparea tehnică a teritoriului (electrificarea aşezărilor, 
alimentarea cu apă, modernizarea căilor de comunicaţie etc.) 

Fig. 27. — Vedere panoramică asupra orașului Rm. Sărat (foto T. Stere). 


a reprezentat o premisă însemnată în acest proces, în afară 
de creșterea veniturilor popluației. Noile construcţii de locuinţe 
(între 1961 şi 1970 au fost date în folosință 5 353 de aparta- 
mente și au fost construite circa 30 000 de case noi) dau un 
aspect modern satelor și oraşelor buzoiene. 
Creşterea bunăstării materiale este oglindită atit în ridi- 
carea salariilor (în 1969 salariul mediu lunar era cu 155% mai 
mare decit cel de la nivelul anului 1960) şi a veniturilor reale, 
cît şi în sporirea accentuată, de la un an la altul, a volumului 
de mărfuri vindute prin comerțul de stat şi cel cooperatist. 83 

În anul 1969, valoarea acestor desfaceri a atins suma de 1,4 
miliarde lei, față de 1,1 miliarde lei în anul 1965. În această 
perioadă, vînzările de mărfuri cu amănuntul au sporit cu 30% 
pe total şi cu 31% la mărfurile nealimentare. În structura 
vînzărilor se constată.o creștere a ponderii mărfurilor neali- 
mentare, în special articole tehnice, care în 1969 au reprezentat 
56% din volumul acestora. 

Extinderea reţelei electrice pe teritoriul judeţului (în 
1970 erau electrificate 347 de sate) a favorizat creşterea numă- 
rului de abonamente la radio (63 489 în 1969) şi televizoare 
(19 407 în 1969). În domeniul ocrotirii sănătăţii au fost extinse 
unitățile sanitare (în 1969 existau 3 spitale unificate în mediul 
urban, 9 spitale rurale, 6 policlinici, 3 micromaternităţi, 57 
case de naşteri, 21 de staționare pentru copii și adulţi, 12 cir- 
cumscripţii urbane, 87 de circumscripţii rurale), a crescut nu- 
mărul de cadre medicale de diverse grade și specialități (2 931 
în 1970). 
| Judeţul Buzău are vechi tradiţii în învățămiînt, cultură, 
ştiinţă. Reţeaua institutelor de învățămînt cuprinde 521 de 
unităţi școlare (din care 514 școli generale, 7 licee), în care 
învață 85: 802 elevi, 14 unități şcolare cu profil tehnic, artistic, 
pedagogic, cu 5 582 de elevi, învățămîntul preşcolar are 245 de 
grădinițe cu 8 477 de copii înscrişi. 

Activitatea culturală propagată în cadrul judeţului este 
reprezentată prin case de cultură (în Buzău şi Rimnicu Sărat) 
(fig. 28), cămine culturale (83 de cămine cu 232 de filiale sătești), 
(fig. 29), biblioteci, cinematografe (190), muzee (Buzău, Rim- 
nicu Sărat) şi puncte muzeistice săteşti (Aldeni, Smeeni) etc. 

Din inițiativa organelor judeţene de conducere, în vara 
anului 1969 a fost organizată prima tabără națională de sculp- 
tură la Măgura, lîngă mănăstirea Ciolan. În tabără au 
participat 16 tineri sculptori, ale căror opere împodobesc cadrul 
acestei regiuni. Se prevede în viitor transformarea ei într-o 
tabără internațională. 

În judeţ s-au dezvelit plăci comemorative închinate unor 
personalități de seamă ale vieţii noastre culturale şi artistice, 
care şi-au petrecut o parte din viaţă pe aceste meleaguri (I. L. 
Caragiale, Ion Andreescu, Vasile Ciîrlova, V. Maximilian, N. 

Fig. 28. — Casa de cultură din oraşul Rm. Sărat, « 





i 


Fig. 29. — Căminul cultural din Smeeni. 85 

Leonard, H. P. Bengescu) sau în memoria unor evenimente 
din istoria poporului nostru (răscoala din 1907). Formaţiile 
artistice ale județului (din Gura Teghii, Lopătari, Bisoca, 
Buda etc.) s-au remarcat cu prilejul unor manifestări folclorice 
naţionale. 

În judeţul Buzău apare ziarul „Viaţa Buzăului”, cotidian 
cu un tiraj însemnat, organ al Comitetului judeţean al P.C.R. 
și al Consiliului popular județean. 

Județul Buzău se înscrie în cadrul naţional în grupa 
celor cu un potențial economic mediu. El se caracterizează 
printr-o gamă restrînsă de resurse ale subsolului, parţial valo- 
rificate, şi printr-o utilizare mai largă a bogățiilor de sol. 

Nota specifică a economiei județului îmbracă, în profil 
teritorial, un caracter mixt, industrial-agrar, în care ramura 
conducătoare o constituie industria. În cadrul acesteia domină 
industria prelucrătoare (construcții de maşini, prelucrarea me- 
talelor, mase plastice, prelucrarea lemnului, alimentară), pe 
plan secundar întîlnindu-se ramurile industriei extractive (ex- 
tracţia țițeiului şi gazelor naturale, extracția materialelor de 
construcţie). 

Sub raportul repartiției geografice, industria este con- 
centrată în două centre principale, respectiv Buzău şi Rîmnicu 
Sărat, care au dat în 1969 circa 73% din valoarea producţiei 
industriale a județului. Totodată se remarcă predominarea in- 
dustriei prelucrătoare în localitățile menţionate, în timp ce 
industria extractivă se afla dispersată în numeroase centre 
mai mici. 

Dezvoltarea industriei extractive, şi în special a industriei 
petrolului, s-a realizat mai încet, lucru determinat, în mare 
măsură, de amploarea exploatărilor din bazinul Prahovei, unde 
trusturile străine şi autohtone investeau cele mai mari fonduri.- 
De bază erau industria de exploatare şi prelucrare a lemnului, 
industria alimentară. 

De-abia în anii puterii populare, cînd s-a pus problema 
ridicării nivelului economic al tuturor regiunilor ţării, a valo- 
rificării tuturor resurselor umane şi materiale, în judeţ industria 
a devenit ramura principală a economiei, cu predominarea 
industriei grele. 

Alături de industrie, agricultura a jucat şi prezintă un 
rol însemnat în cadrul economiei. Ea asimilează un mare procent 
din forța de muncă şi asigură materia primă pentru industria 
alimentară, textilă etc. Se remarcă o diferențiere zonală, legată 
de ponderea diferitelor sale ramuri. În nordul judeţului (zona 
montană) domină creşterea animalelor, legată de extinderea 
mare a suprafețelor cu pășuni şi fineţe, în partea centrală 
(subcarpați) se remarcă o îmbinare a pomiculturii, viticulturii 
cu creşterea animalelor, în partea sudică (zonă de cîmpie) se 
evidenţiază producția cerealieră şi a altor plante, secundată de 
cea animalieră, 

Căile de comunicație, prin repartiție, densitate şi grad de 
modernizare, reflectă din plin etapele şi gradul de dezvoltare 
economică a județului, precum și unele influențe impuse de 
desfăşurarea reliefului. Arterele de comunicaţie cele mai im- 
portante sînt concentrate în subcarpaţi şi la contactul 
acestora cu cîmpia. Multe din ele se dirijează pe traiectele 
vechilor drumuri comerciale de care este legată apariția şi 
dezvoltarea multor localităţi-tirguri, între care Buzău şi Rim- 
nicu Sărat. Exploatarea forestieră a impus crearea unei rețele 
(în zona montană) de căi ferate şi şosele forestiere. 


Industria 


Pe teritoriul judeţului, industria s-a dezvoltat destul de 
tîrziu, de-abia din primele decenii ale secolului al XX-lea. Pină 
atunci era limitată la unele mici ateliere de postav, dimie, 87 

ceramică, la unele mori (Buzău și Rimnicu Sărat), precum şi 
la cîteva fierăstraie (Nehoiu, Nehoiaș) s-au puțuri petrolifere 
în subcarpaţi. Prima parte a secolului al XX-lea se caracieri- 
zează prin extinderea exploatărilor forestiere, petrolifere, car- 
bonifere, gazifere (în multe locuri a avut un caracter prădalnic), 
prin dezvoltarea unor ramuri ale industriei prelucrătoare în 
oraşele Buzău și Rimnicu Sărat (morărit, rafinarea primară a 
petrolului, prelucrarea metalelor, ceramică etc.), legată de 
existența materiei prime și de poziția acestor oraşe pe traiectul 
şi la intersectarea unor intense artere comerciale. În 1935, în 
actualul județ funcționau 13 fabrici, cu un număr mai mare 
de 20 de salariaţi, precum și numeroase ateliere cu unu pînă 
la cinci lucrători. Se remarcă (tabelul nr. 2) ponderea mai 
mare a industriei alimentare şi a industriei de exploatare a 
lemnului. 


După 1944, în cadrul operei de industrializare socialistă a 
țării, s-au produs modificări profunde atit în structura in- 
dustriei, cît şi în repartiţia sa. Cea mai mare parte din inves- 
tiții a fost orientată spre industrie, în special spre ramurile 
industriei grele. Astfel, în ultimul cincinal (1966 —1970) aceasta 
a reprezentat circa 63% din totalul fondului de investiții pe 
judeţ, care s-a ridicat la 4,6 miliarde lei. În dezvoltarea 
industrială au fost urmărite cîteva direcţii: continuarea dez- 
voltării ramurilor tradiționale (exploatarea petrolului, fores- 
tieră, industria alimentară), dar şi îmbogățirea structurii cu 
noi subramuri; apariția unităţilor industriale legate de exis- 
tenţa materiei prime, crearea şi dezvoltarea industriei con- 
strucțiilor de maşini, chimică, repartiţia obiectivelor industriale 
pe tot cuprinsul judeţului, pentru o valorificare eficientă a 
forţei de muncă. Ca urmare, numai între 1950 şi 1970 au apărut 
mai multe uzine, fabrici şi secţii noi (Uzina de sîrmă şi produse 
din sîrmă, Fabrica de zahăr, Întreprinderea de geamuri, Fabrica 
de produse lactate, Uzina de produse ceramice pentru con- 
strucții de la Sătuc etc.), numeroase făbricuţe şi secţii vechi 
au fost lărgite şi modernizate. În 1969 existau 11 mari unităţi 
industriale, din care 4 de interes republican, 4 de subordonare 
judeţeană şi 3 aparţinînd cooperaţiei meșteșugărești, în cadrul 

cărora lucrau 21 978 de salariaţi, din care 19 681 muncitori. 
Producţia industrială a înregistrat un ritm accelerat de creştere 
(17,3%), depăşind ritmul mediu de dezvoltare a producției 
pe ţară, care în aceeaşi perioadă (1966 —1969) a fost de 11,8%. 


Tabelul nr. 2 


Ramurile industriale de bază ale judeţalai în 1930 








Ramuri ale Nr. Nr. 
industriei fabricilor salariaților 
! 

Alimentară 4 1 262 
Textilă 1 138 
Chimică 2 — 
Metalurgică 2 78 
Lemn 3 1 881 
Materiale de construcţie 1 97 


Valoarea producţiei globale industriale a fost în 1970 de 
3 267,2 milioane lei, depăşind de 2,2 ori valoarea anului 1965 
şi de aproape 10 ori pe cea obţinută în 1950. 

Cele mai înalte niveluri de dezvoltare s-au înregistrat în 
ultimul cincinal în industria construcţiilor de maşini şi pre- 
lucrare a metalelor (peste 2,4 ori), în industria chimică 
(aproape 4 ori), în industria metalurgică (4,6 ori), în industria 
materialelor de construcții (peste 2,7 ori). Ca urmare, pon- 
derea producției industriale a judeţului în ansamblul producţiei 
industriale a țării a crescut de la 0,9% (1965) la 1,1% (1969). 

Creşterea gradului de dotaretehnică în industria judeţului 
(fondurile fixe industriale au fost în anul 1970 de trei ori mai 
mari față de 1965), ridicarea calificării, organizarea mai bună a 
producţiei au sporit mult productivitatea muncii. Astfel, aproape 
71% din sporul producţiei globale industriale s-a ridicat în 
ultimul cincinal pe seama creşterii productivităţii muncii. 

Se remarcă modificări în structura producţiei, în sensul 
creşterii ponderii ramurilor industriei grele (tabelul nr. 3), în. 
crearea şi dezvoltarea industriei în toate colțurile judeţului, 
chiar cu o tendință ușoară de specializare (în zona montană, 
exploatarea şi prelucrarea lemnului şi, în perspectivă, valori-. 89 

Tabelul nr. 3 


Btractura producţiei globale Industriale a Jodeţalui pe ramuri (lu procente) 


























Ramuri ale industriei 1950 1960 1969 
Metalurgia feroasă — | — | 13,1 
Construcţii de maşini şi prelucra- | 11,8 10,5 | 14,3 
rea metalelor E] Lai 
Chimie | 0,2 5,5 8,5 
Materiale de construcţie | 2,2 9,2 2,5 
Exploatarea și prelucrarea e ul 11 _13,7 7,8 
Textilă 0,9 0,7 0,4 
Confecţii 15,1 11,9 9,9 
Alimentară oul 47,6 33,4 35,5 
Alte ramuri 11,4 14,9 7,0 





A 


ficarea potențialului hidroenergetic al apelor buzoiene; în 
subcarpaţi, exploatări petrolifere şi industria alimentară bazată 


pe fructe, legume, iar în sud, în cele două oraşe, legat şi de 
poziția lor faţă de zonele cu materie primă, de principalii con- 
sumatori şi de căile de transport, precum şi de existența 
forţei de muncă, în bună parte calificată, desfăşurarea complexă 
a industriei cu accent pe industria grea). De subliniat noua 
platformă industrială ridicată în anii socialismului în sudul 
oraşului Buzău. 

Aceste modificări au determinat transformări şi în struc- 
tura schimburilor, a legăturilor dintre centrele judeţului şi 
cu acelea din județele vecine, a sferei preocupărilor populaţiei. 

Dintr-un judeţ înapoiat industrial şi furnizor permanent de 
materie primă şi forță de muncă, astăzi el livrează pe piața 
internă, dar şi peste hotare, produse finite de bună calitate, 
concentrînd, în acelaşi timp, cea mai mare parte a forței de 
muncă în cadrul obiectivelor industriale create. Totodată, se 
dezvoltă permanent legături de ramură între diferitele unităţi 
industriale din judeţ. 


Industria energetică se axează pe exploatarea petrolului 
şi a gazelor naturale. Ea ocupa în 1969, în ansamblul pro- 
ducției județului, locul şapte, cu circa 5,7 . Pînă în 1960 în 
structura sa intrau şi exploatările de cărbuni inferiori din peri- 
metrul Ojasca — Unguriu, cu o producţie relativ mică (69 600 tone 
în 1960). 

Industria energetică este una din ramurile vechi, de tra- 
diţie ale județului, exploatările de ţiţei şi cărbune realizindu-se 
în condiţii primitive încă de la finele secolului trecut. Înaintea 
celui de-al doilea război mondial se exploata petrol la Niculeşti, 
Beceni, Beciu, Policiori, Dimianca, Monteoru de către patru 
societăți, gaze naturale la Beceni, Beciu, Niculeşti, Policiori 
şi cărbune la Ojasca. După naţionalizare, acestei ramuri in- 
dustriale i s-a acordat o deosebită atenţie. A fost realizat un 
volum mare de prospecțiuni care au permis depistarea de 
bogate zăcăminte de petrol şi gaze naturale. Totodată, dez- 
voltarea industrială a județului a impus studierea şi punerea 
în valorificare a bogatului potențial hidroenergetic. 

Industria petrolului reprezintă ramura de bază în cadrul 
energeticei. Zăcămintele de hidrocarburi se află localizate în 
zona subcarpatică, în special în anticlinalul Berca —Arbănaşi. 
Ele se găsesc amplasate în depozite meoțiene, sarmaţiene şi 
chiar mai vechi. Principalele centre de exploatare se află la 
Berca, Piclele, Beciu, Arbănaşi, Plopeasa, Monteoru, Bărbuceșşti, 
Grăjdana, Tisău etc. Primele exploatări de ţiţei sînt men- 
ționate din 1856, la Monteoru, iar mai tîrziu, în 1895, la Berca. 
Extracţia se realiza iniţial prin galerii şi puțuri şi apoi, către 
sfirşitul secolului al XIX-lea, pri foraje. Mijloacele rudimentare 
de exploatare nu permiteau obţinerea unor producţii ridicate. 
În 1903 aceasta de-abia înregistra 4 892 tone. Primele decenii 91 

ale secolului al XX-lea au înregistrat o creştere a interesului 
capitaliştilor străini şi autohtoni pentru zăcăminte de petrol 
de la est de Buzău. În 1937, perimetrele exploatabile erau con- 
cesionate la patru societăţi, iar producția obţinută era de 
aproape 10 ori mai mare decît în 1904, ea înregistrînd circa 
46 454 tone. Ca urmare a exploatării prădalnice din această 
perioadă s-a ajuns la secătuirea aproape completă a unor de- 
pozite, la părăsirea unor perimetre devenite nerentabile, la, 
scăderea producţiei de țiței (29 065 tone în 1942). Urmările 
războiului s-au resimţit şi în zona petroliferă a Buzăului, multe 
schele fiind distruse sau abandonate din cauza producției mici. 
După 1948, zonei Berca—Arbănașşi, aproape părăsită, i s-a 
acordat o atenţie deosebită. Prospecţiunile efectuate au evi- 
dențiat prezența altor zăcăminte cu capacităţi ridicate, aflate 
la diferite adîncimi, multe din ele exploatabile doar azi, cu 
utilaj de forare de medie sau maximă adincime. 

Prelucrarea țițeiului se face în rafinăriile din județul 
Prahova (Ploieşti, Brazi). În judeţ au. funcţionat la începutul 
secolului nostru cîteva mici distilării (Berca, Buzău, Rimnicu 
Sărat), unde ţiţeiul era prelucrat primar, produsele obținute 
fiind folosite pentru iluminat şi altele. La Rimnicu Sărat există 
o întreprindere de regenerare a uleiurilor, care funcționează 
pe baza uleiurilor primare obținute în rafinăriile prahovene. 

Industria gazelor naturale, deşi cu vechime (în 1937 ex- 
ploatări de gaze se realizau la Beceni, Beciu, Niculeşti, Policior'i), 
este încă insuficient dezvoltată. Cele mai importante zăcă- 
minte se găsesc în depozitele ponțiene din sud-estul judeţului 
(se exploatează la Roşioru şi Ghergheasa), la care se adaugă 
acelea din zona de extracţie a țițeiului. 

Iudustria energiei electrice este insuficient dezvoltată, deşi 
judeţul dispune de însemnate cantități de combustibili lichizi, 
gazoşi, ca şi de mari resurse hidroenergetice. Există grupuri 
electrogene de mică capacitate în localitățile mai mari. Puterea 
instalată de care dispunea judeţul în 1969 era de circa 14,7 mii 
kW., iar producția obținută s-a ridicat la 23,3 milioane kWh. 
Necesarul de consum de energie electrică este completat prin 
reţeaua sistemului energetic național de la centralele electrice 


din Moldova. 

Dezvoltarea industrială a județului şi creșterea continuă 
a consumului de energie electrică în sectorul particular, pe 
măsura îmbunătăţirii condiţiilor de viață şi a ridicării nive- 
lului de trai al oamenilor muncii impune, pe de o parte, folo- 
sirea combustibililor lichizi și gazoși în termocentrale, iar pe 
de altă parte, valorificarea marelui potențial hidroenergetic de 
care dispun riîurile de munte — Bisca Mare, Bisca Mică, Siriul 
şi mai ales Buzăul. Pentru a acoperi necesarul de energie elec- 
trică al platformei industriale din sudul orașului Buzău, aici 
au fost construite o centrală termică şi o stație de transformare 
de 110 kV. 


În prezent se desfăşoară intense studii pentru stabilirea 
lacului unde va fi amplasat primul baraj pe riul Buzău. 


Industria metalurgică este o ramură nouă în structura 
industriei judeţului şi a apărut o dată cu intrarea în funcțiune 
in 1966 a Uzinei de sîrmă şi produse din sîrmă din oraşul Buzău 
(fig. 30). În 1969 producţia ei reprezenta circa 13,1% din pro- 
ducția industrială globală a județului şi 1,7% din producția 
industriei metalurgice a ţării. La sfîrşitul cincinalului (1966 — 
1970) ea asigura circa 51%, din necesarul pe țară de sîirmă trasă, 
50% din sirmă zincată şi 55% din cel de electrozi. Pe baza 
materiei prime venite de la Hunedoara, ea produce diferite 
sortimente din sîrmă (sîrmă zincată, sirmă trefilată vandabilă 
din oţel moale, sirmă neagră) și electrozi pentru sudură (din 
1968). În 1970 producţia sa a fost de 90 000 tone sîrmă, 36 000 
tone electrozi cu dimensiuni de la 0,2—8 mm şi 7 250 tone cuie. 
Uzina buzoiană, amplasată în zona industrială din sudul ora- 
şului, este una din cele mai mari întreprinderi din județ. Forța 
de muncă, în cea mai mare parte calificată în aceşti ani, provine 
nu numai din Buzău, ci şi din localitățile din imediata veci- 
nătate. În 1969, în această ramură erau antrenați 1 514 sala- 
riați, din care 1 313 muncitori. 


Industria construcţiilor de mașini și de prelucrare a me- 
talelor, în trecut limitată la mici ateliere de reparații, este 
reprezentată prin Uzina mecanică şi întreprinderea ,,Meta- 
lurgica”, amîndouă aflate în sudul orașului Buzău, precum şi 93 

Fig. 30. — Uzina de sirmă și produse din sirmă din Buzău. 


prin unele secţii ale întreprinderilor ,,Flacăra” şi ,,Partizanul”” 
din Rimnicu Sărat. Prin producţia înregistrată în 1969, această 
ramură ocupa locul al doilea, cu 14,3% în ansamblul producției 
industriale a judeţului. La sfîrşitul cincinalului (1970) pro- 
ducția acestei ramuri înregistra o creștere de aproape 2,5 ori 
faţă de anul 1966. În întreprinderile de ramură lucrează 3 213. 
salariaţi, din care 2 857 de muncitori, adică circa 14,6% din 
numărul de salariați şi de muncitori care activează în industria 
judeţului. Forţa de muncă provine din oraşele Buzău şi Rîm- 
nicu Sărat şi în mai mică măsură din comunele şi satele 
din imediata apropiere. 

Uzina mecanică este specializată în producţia de material 
rulant feroviar, mai mult de 70% din produsele sale fiind desti- 
nate în această direcție. Ea reprezintă singura întreprindere 
din țară care fabrică schimbători cu ace flexibile de ecartament 
normal şi îngust, traverse şi bretele pentru calea ferată, 
tirfoane pentru fixarea şinelor de traverse. O parte din producția 
sa este destinată exportului. Din 1970 ea produce vagoane 
platforme pe două osii, fiind a treia întreprindere din ţară 
constructoare de vagoane de marfă și subansambluri de trac- 

toare. În 1971 se vor construi circa 900 de vagoane de marfă, 
30 000 tone aparate de cale, 9 000 tone tirfoane, 750 de seturi 
de subansambluri de tractoare etc. 


Întreprinderea ,Metalurgica” din Buzău, construită pe 
locul unei mici fabrici existentă înainte de 1948, este profilată 
în producţia de bunuri de larg consum (75%, din producţia sa). 
Apreciate pe piața internă, dar și peste hotare sînt fiarele de 
călcat cu cărbuni (este singurul furnizor din Europa), diferite 
articole de  tucerie, maşini de gătit şi sobe de încălzit, 
precum şi diferite tipuri de vermorele, stingătoare pentru 
incendiu etc. Volumul producției întreprinderii a crescut în 
1968 de circa 25 de ori față de 1950, iar volumul produselor 
exportate de aproximativ 410 de ori. În perspectivă, aici se 
vor fabrica şi unele repere pentru vagonul de marfă produs la 
uzina vecină. 


În cadrul celor două întreprinderi locale din Rimnicu 
Sărat se realizează diferite produse din metal de uz edilitar 
şi gospodăresc. Construirea fabricii de garnituri de friîne va 
duce, pe de o parte, la creșterea producției industriei construc- 
țiilor de mașini şi a prelucrării metalelor din judeţ, iar pe de 
alta la valorificarea forței de muncă disponibilă și la dezvol- 
tarea industrială a acestei localități. 

În noul cincinal, la Buzău, va intra în producţie și uzina 
de utilaj terasier, care va livra în 1975 (anul intrării în folosință 
la întreaga sa capacitate proiectată) circa 18 000 tone de utilaj 
terasier. 


Industria chimică este reprezentată prin uzina de pre- 
lucrare a masei plastice din orașul Buzău. Din 1953, cînd a 
intrat în funcțiune, şi pînă în prezent, paralel cu mărimea 
capacității, prin construirea de noi secţii și lărgirea sortimen- 
telor fabricate (în 1953 funcţiona atelierul de confecţii de P.V.C. 
şi cel de presături termorigide din bachelită şi aminoplast; în 
1957 a intrat în producţie secţiile de fabricare a mijloacelor 
de producție și a unor produse pentru industria petrolieră, 
alimentară şi farmaceutică; în 1960 a fost dată în producție 
secția de reşapare a anvelopelor — singura de acest gen din 
țară ; din 1962 se fabrică filtre de diferite tipuri și dimensiuni 95 

pentru autocamioane şi tractoare; în 1970 s-a dat în folosință 
secția de polietilenă), producția înregistrează creșteri mari : 
în 1969 ea depășea de circa 30 de ori producţia anului intrării 
în funcțiune şi de 4 ori producția de la începutul cincinalului 
(1966). Este a doua unitate din țară care produce polietilenă, 
ea dînd circa 36,41% din producția ţării la acest sortiment. 
Această ramură ocupă locul al cincilea în ansamblul producției 
globale industriale a oraşului, înregistrind, în 1969, circa 8,5% 
din aceasta. 

Materia primă este adusă din diferite centre ale industriei 
chimice din ţară, ca Făgăraş (bachelită, aminoplast, P.V.C. 
praf), Brazi (polietilenă). La rîndul ei, uzina livrează economiei 
naţionale produse larg utilizate în diferite ramuri ale industriei 
(garnituri şi filtre, căști de protecţie pentru exploatările miniere 
şi forestiere, măști de protecție pentru sudură, Romearbon, 
cărbune medical etc.), precum şi unele sortimente pentru export. 
Astfel, produsele industriei chimice buzoiene sînt folosite în 


şapte ţări: U.R.S.S., Brazilia, Cuba, Anglia, Italia, Belgia 


şi Olanda. 


Industria materialelor de construcţii, deși veche prin 
tradiție, deşi dispune de variate şi bogate materiale de con- 
strucţie (calcar, gresie, nisip, diatomit etc.), nu are o pondere 
mare în industria județeană. În 1969 ea dădea numai 2,5% 
din aceasta. Extracţia materialelor de construcţii este orien- 
tată în special asupra nisipurilor, calcarelor, diatomitului. 
Legat de acestea au apărut şi unele centre de prelucrare, ce au 
însă capacități de producţie reduse şi constituie diferite unităţi 
ale industriei locale. 

Calcarele se găsesc în sud-vestul judeţului, îndeosebi în 
Masivul Istrița, de la sud de valea Nişcovului, şi în Masivul 
Măgura, de la nord de ea. Carierele mai mari se găsesc la Ciuta, 
Viperești, Nifon. La Măgura există o fabrică de var cu o pro- 
ducţie anuală de circa 5 500 tone, care foloseşte calcarul din 
orizontul local sau de la Vipereşti. La baza clinei sudice a 
Istriței există aproape în fiecare localitate cuptoare de var 


de mică capacitate. În perspectivă s-ar putea pune problema 
deschiderii unor cariere care să asigure materia primă unei 

intreprinderi de interes republican, amplasată într-una din loca- 
litățile de acolo. Materia primă abundentă, existenţa de forță 
de muncă, precum şi poziţia favorabilă a unui astfel de centru. 
față de marile artere de transport ar facilita dezvoltarea sa 
şi ar crea legături lesnicioase cu oraşele din sudul și estul țării, 


Nisipul cuarțos exploatat în carierele de la Crivineni este 
folosit ca, materie primă la întreprinderea de geamuri din Buzău, 
dar el constituie şi o parte din materia primă a fabricilor simi- 
lare din Scăieni, Azuga. Întreprinderea de geamuri Buzău, a. 
patra unitate de acest gen din țara noastră, produce diferite 
sortimente de geamuri (geamuri trase groase de 3—5 mm, 
geamuri șlefuite cu grosimi ce variază între 3,5 şi 16 mm, 
geamuri. securizate cu dimensiuni de 2 X 3,4 m, geamuri 


emailate), precum și oglinzi din cristal. Este singura fabrică 
de oglinzi de acest fel din ţară. 


Diatomita, extrasă din carierele din dealul Burduşoaia, 
este folosită ca material izolant şi filtrant pentru fabricile 
din industria alimentară, precum și la fabricarea diferitelor 
materiale de construcție, cum ar fi blocurile înlocuitoare de 
cărămidă. 

Largă întrebuințare în industria materialelor de construcție 
are argila. Depozite de argilă cu calități superioare există în 
jurul localităţilor Buzău, Rimnicu Sărat, Berca— Sătuc. Aceasta 
a permis dezvoltarea încă din primele decenii ale secolului nostru 
a industriei ceramice brute, la început primitiv, astăzi în con- 
diții superioare, oferite de mecanizarea aproape completă a 
operaţiunilor. Fabrica de produse ceramice industriale Berca— 
Sătuc, construită în ultimii ani, este una din cele mai mari 
din țară; ea foloseşte argila din orizontul local. În semestrul 
al doilea al anului 1971, cînd va funcţiona cu capacitatea 
proiectată, va livra 60 milioane de cărămizi pe an. Producţia 
de cărămizi a judeţului în ultimii 10 ani s-a mărit de 3 ori, în 
1969 unităţile industriale cu acest profil dînd 12 milioane 
bucăţi. 

În nord-vestul oraşului Buzău, în cartierul Simileasca, 
se află în construcţie un obiectiv de mare capacitate şi com- 
plexitate : Întreprinderea de prefabricate din beton. În prima 
etapă, aceasta va produce anual 28 500 m? de prefabricate, 97 

Fig. 31. — Balastiera modernizată de la Simileasca. 


urmînd ca după darea totală în exploatare volumul acestora 
să se dubleze. 

Pieitrişurile şi nisipurile din albia Buzăului, Rimnicului 
sau a altor riuri sînt folosite larg în construcţii. Există balas- 
tiere mecanizate de mare capacitate la Simileasca (fig. 31), 
Deduleşti, Rimnicelu, Topliceni, Nişcov, Pîrscov, Seţu etc. 

Gresiile' sînt folosite mai ales în zona montană pentru 
terasamente de cale ferată cu ecartament normal sau îngust, 
pentru pietruirea drumurilor comunale, în construcția de 
parapete şi ziduri de protejare a şoselelor ce trec prin terenuri 
cu alunecări, în construcţia locuinţelor. Nu există carieră de 
acest gen, exploatările avînd un caracter temporar, după nece- 
sități, şi numai în locurile unde pachetele de gresii (de Kiwa, 
de Tarcău, de Siriu) sînt groase. 


Industria de exploatare şi prelucrare a lemnului este una 
din ramurile cu tradiție îndelungată în economia județului. 
Spre deosebire de situaţia existentă înainte de 1948, cînd lemnul 

exploatat era expediat în stare brută sau prelucrat primar 
(la Nehoiu) spre cîteva fabrici de cherestea sau mobilă din țară 
şi peste hotare (lemn de rășinoase), astăzi prelucrarea acestuia 
se realizează în bună parte în unităţile industriei forestiere 
judeţene. Această ramură deține 7,8% din producţia industrială 
a judeţului şi mai mult de 20% din numărul salariaţilor. Forța 
de muncă este recrutată în primul rînd din satele și comunele 
din apropierea punctelor de exploatare şi în al doilea rînd din 
celelalte localităţi din judeţ şi chiar din alte județe (Vaslui, 
Galaţi, Tulcea etc.). Fondul forestier are o suprafaţă de circa 
154 635 ha, reprezentind 25,4% din suprafața judeţului. Cea 
mai mare parte se află în zona montană (aproape 60 000 ha), 
unde, de altfel, există și principalele puncte de exploatare. 
Volumul de masă lemnoasă de aici se evaluează la peste 5 
milioane metri cubi, iar pădurile cu vechime de peste 80 de ani 
deţin peste 75% din suprafață. Punctele şi sectoarele princi- 
pale de exploatare sînt concentrate în zona montană, pe văile 
Bisca Mică, Bisca Mare, Harţagu, Siriu, Caşoca, iar în sub- 
carpaţi pe valea Nișcovului. În afara gurilor şi sectoarelor de 
exploatare există unități specializate în producerea de cherestea 
(Nehoiu. Verneşti, Buzău, Gura Teghii), lăzi, ambalaje, frize 
de parchete (Nehoiu), mobilă (Buzău, Rimnicu Sărat). 

Principalul centru al industriei prelucrătoare este Nehoiu 
(fig. 32). În 1971 a început aici construcţia unei fabrici de 
mobilă, care, din 1972, va intra parțial în producţie, iar după 
terminare va livra anual 13 000 garnituri de mobilă. În cinci- 
nalul actual este proiectată şi o unitate de plăci aglomerate, 
cu o capacitate anuală de 7,5 tone. Construirea acestui obiectiv 
va, crea posibilitatea valorificării superioare a masei lemnoase, 
va permite folosirea forței de muncă disponibilă și va asigura 
condiţii favorabile pentru urbanizarea acestui -vechi centru 
forestier. 

Cea mai mare parte din cheresteaua de fag și rășinoase 
este livrată fabricilor de mobilă din judeţ, dar mai ales celor 
din Bucureşti, Ploieşti, Pîncota ; buştenii de derulaj fabricilor 
de placaj din Balta Sărată şi Rîmnicu Vilcea ; traversele, lemnul 
de foc, doapgele, lăzile de ambalaj diferiților consumatori din 
judeţele din sudul și estul țării. Mai mult de un sfert din pro- 99 

Fig. 32. — Depozitul de cherestea de la Nehoiu. 


ducția marfă (produse semifinite și finite) este exportată în 
mai multe țări europene şi din Orientul Apropiat. 

Pe valea Siriului, Coşoca, Bisca Mare există preocupări 
în producţia de mangal. 


Industria textilă şi a confecţiilor, cu o frumoasă tradiție 
în preocupările casnice din satul buzoian (costume, covoare, 
țesături artistice etc.), este cunoscută în producţia de fabrică 
de-abia din 1942, prin înființarea topitoriei de cînepă din oraşul 
Buzău, care folosea materia primă din satele din apropiere. 
Capacitatea de prelucrare actuală anuală este de circa 2 700 tone 
tulpini de cînepă, din care se obţin 400 tone de fuior şi cilți, 
livrate în întregime filaturilor şi ţesătoriilor din București, 
Baloteşti, Pucioasa, Constanţa, Iaşi. 

Industria confecţiilor este reprezentată prin Fabrica de 
confecții din Rimnicu Sărat, specializată în articole pentru 
copii, la care se adaugă şi unele obiecte de îmbrăcăminte pentru 
bărbaţi și femei, dar şi prin unele unități ale cooperaţiei din 
Buzău și Rimnicu Sărat. Producţia realizată în 1969 reprezenta 
9,9% din cea. a judeţului şi 2,5% din producţia industrială a 
ţării și era de aproape 12 ori mai mare decît în 1950. În per- 
spectivă, din producţia obținută, importante cantități vor fi 
exportate. 


Industria alimentară, prin ponderea pe care o are în 
producția industrială a județului (35,5% în 1969), ocupă un 
loc principal. Urmărind datele statistice, se remarcă o scădere 
procentuală, de la 41,3% în 1965 la 35,5% în 1969. Aceasta se 
datorește ritmului rapid de dezvoltare a industriei grele, în 
special a celei metalurgice şi chimice, şi apariției de noi industrii 
pe harta judeţului. În același fimp, trebuie consemnată şi 
creșterea continuă a producției în toate subramurile industriei 
alimentare (morărit, panificație, vinuri şi băuturi alcoolice, 
zahăr, tutun etc.). Cîteva subramuri au o tradiţie îndelungată. 
Morăritul este menţionat în numeroase documente istorice din 
ultimele secole, cu o dezvoltare frecventă în jurul celor două 
orase şi în lungul văii Buzăului. În aceeaşi măsură sînt indicate 
producerea băuturilor în zonele pomi-viticole și mai recent 
(secolul al XX-lea) prelucrarea tutunului la Rîmnicu Sărat. 
Industria zahărului (fig. 33) apare ca o subramură nouă, în 
urma construirii Fabricii de zahăr de la Buzău (1965, în veci- 
nătatea unor zone de cultură a sfeclei de zahăr), cu o capacitate 
de prelucrare de 3 000 tone sfeclă pe zi şi care prelucrează 
materia primă din cinci judeţe. Zahărul produs este exportat 
în proporţie de 58%. 

De asemenea, există unități ale industriei conservării de 
fructe şi legume (Pătiîrlagele) sau de produse lactate (Rimnicu 
Sărat, Buzău), de prelucrare a tutunului (Rimnicu Sărat) şi 
numeroase centre de prelucrare a vinului Săhăteni, Pietroa- 
sele, Izvorul Dulce, Zărnești, Rimnicu Sărat etc.). 


În repartiţia unităţilor acestei ramuri se remarcă, pe 
de o parte, legătura cu zonele de aprovizionare (zahăr, pani- 101 

Fig. 33. — Fabrica de zahăr din Buzău. 


ficaţie, tutun — în centrele din sudul județului), iar pe de altă 
parte cu zonele ce necesită o mai intensă deservire (zonele de 
exploatare petroliferă, forestieră). 


Agricultura 


Analizată pe ansamblul economiei judeţului Buzău, agri- 
cultura constituie a doua ramură de bază. Ea se caracterizează 
prin varietate şi complexitate structurală, repartiție geografică 
zonală în raport cu marile unităţi ale reliefului şi continuitate 
tradițională de activități. În ansamblul economiei naționale, 
judeţul Buzău deţine 2,8% din suprafața agricolă a ţării şi, 
respectiv, 2,7%, din cea arabilă, precum şi 3,2% din producția 

Fig. 34. — Modul de folosință a suprafeţei agricole (M. Ilelenicz). 


1, Arabil; 2, păşuni 3. fineţe, 4, vii; 6. livezi; 6, teren agricel nediferenţiat. 

globală agricolă. Peisajul agricol al secolelor trecute era ilustrat, 
în linii generale, prin creşterea animalelor, cultura viței de vie 
şi a livezilor de ,„,pometuri”'; pe plan secundar se afla albină- | 
ritul, vînatul şi unele culturi mai restrînse, printre care cerea- 
lele şi legumele. 


În condiţiile naturale favorabile ale judeţului, noile pre- 
mise social-economice, fundamentale în anii construcției socia- 
liste, au dus la dezvoltarea intensivă a agriculturii, la asigu- 
rarea unei puternice baze tehnico-materiale, la creșterea pro- 
ducției agricole. Valoarea producției globale agricole a crescut 
de la 2 139,6 milioane lei în 1965, la 2 536 milioane lei în 1970 
şi va atinge în 1975 circa 3 364 milioane lei. Investiţiile alocate 
dezvoltării agriculturii au sporit continuu. Între 1960 și 1965 
ele au reprezentat 942,2 milioane lei, în cincinalul următor 
1,2 miliarde lei. S-a accentuat dezvoltarea anumitor subramuri 
— cultura cerealelor, viti-pomicultura și creșterea animalelor. 
Din suprafaţa totală (607 200 ha) a județului, 407 577 ha (67,2%) 
reprezintă terenul agricol, din care cel arabil deţine 64,9%, 
păşunile şi fiînețele 21,6%, viile şi livezile 10,5%, 154635 ha 
fondul forestier, iar 44 988 ha alte categorii de terenuri. 

Urmărind modul de folosință a suprafeţei agricole (fig. 34) 
la nivel de comună, se remarcă schimbarea ponderii diferitelor 
categorii de folosință în strinsă dependență de treptele de 
relief. Arabilul are ponderea cea mai mare în mai mult de 50 
de comune desfăşurate în cîmpie, pe glacisul Istriței, pe valea 
Buzăului şi în piemontul Rimnicului. În subcarpaţi intră în 
proporţie egală cu terenurile cu pășuni și pomi-viticole. Pe 
bordura sudică subcarpatică se distinge net în structură pon- 
derea ridicată a terenurilor cultivate cu viță de vie (30—50%), 
după cum în restul subcarpaţilor și în sudul ariei montane 
(în lungul văilor principale), pomicultura deține frecvent între 
25 şi 35%, din suprafața agricolă. În sfirşit, în munţi şi pe dea- 
lurile subcarpatice larg extinse sînt păşunile și finețele (mai 
ales în munte), pe terenurile defrișate din apropierea locali- 
tăților. Producţia agricolă a judeţului este coordonată de un 
număr de 6 întreprinderi agricole de stat, 148 cooperative agri- 
cole de producție, 9 stațiuni pentru mecanizarea agriculturii | 
(fig. 35), 2 centre de încercarea soiurilor, 2 stațiuni experi- 103 

Fig. 35. — Întreprinderea pentru mecanizarea agriculturii Stilpu. 


mentale de cercetări agricole (Buzău şi Ruşeţu) şi un centru 
de însămințări artificiale. Agricultura judeţului dispune de o 
importantă bază tehnică. Acest fapt a permis ca lucrările agri- 
cole (de arat, semănat şi recoltat), în cadrul unităţilor agri- 
cole socialiste, să atingă un nivel înalt de mecanizare. Astfel, 
în anul 1969 terenurilor arabile le-a fost destinat un parc de 
2 572 de tractoare fizice (fig. 36), din care în I.A.S. 485, iar 
în întreprinderile pentru mecanizarea agriculturii 287. Alături de 
tractoare, lista inventarului agricol era completată cu 2 661 
de pluguri pentru tractor, 854 de cultivatoare mecanice, 538 
de sape rotative, 1 817 semănători mecanice, 156 de maşini 
pentru împrăștiat îngrășăminte chimice, 367 de mașini pentru 
stropit, 1 373 de combine pentru păioase și 222 de combine 


ECONOMIA JUDEŢULUI 


Bucăti 15 00 





Fig. 36. — Evoluţia parcului de tractoare. 
1. În unităţi fizice: 2, in unități convenţionale de 15 CP. 


pentru plante de siloz. Toate acestea au permis o creştere apre- 
ciabilă a gradului de mecanizare la principalele lucrări agricole, 
îndeosebi în zona de şes. În 1970 a revenit o suprafaţă arabilă 
de 93 ha la un tractor fizic, faţă de 137 ha cit era în 1965 şi 
de 2 193 ha cît reveneau în medie, la nivel de țară, în anul 1938. 
În privinţa repartiției suprafeţelor destinate circuitului agricol 
productiv se constată diferențieri evidente în cadrul celor două 
unități agricole socialiste (tabelul nr. 4). Astfel, cele șase între- 
prinderi agricole de stat deţin o suprafaţă agricolă de 90 777 ha 
(ceea ce reprezintă 22,2% din suprafața judeţului), din care 
terenul arabil însumează 43 739 ha. În schimb, cooperativele 
agricole de producţie concentrează o suprafaţă mult mai extinsă, 
care totalizează 294 870 ha (adică 72,4%, din suprafața județului), 
din care suprafaţa arabilă reprezintă 215 246 ha. Totodată, 
din totalul suprafeței agricole amenajată pentru irigat (8 946 ha), 
mai mult de 85% aparţine unităţilor C.A.P. 

Se acordă o importanţă deosebită folosirii de îngrăşă- 
minte chimice, măririi suprafețelor agricole și mai ales valorifi- 
cării terenurilor degradate sărăturoase sau nisipoase. Pînă în 105 

Tabelul nr. 4 


Structura terenului agricol po forme de proprietate în anul 1969 față de total judeţ (în ha şi procente) 
































Suprafaţă Vii şi Livezi, 
Unităţi agricole side a Arabil Pășuni Fineţe pepiniere pepiniere 
8 zi viticole pomicole 
Unităţi agricole de stat 90 777 43 739 39 238 | 2 622 2 491 2 596 
22,3% 16,5% 56,5% 8,6% 13,2% 10,8% 
Cooperative agricole de pro- 294 870 215 246 26 567 19 747 15 891 17 419 
ducţie 72,3% 81,4% 38,1% 64,9% 84,2% 72,4% 

Gospodiirii agricole indi- 21 930 5 582 3 753 8 056 199 4 0-10 

viduale 5,4% 2,1% 5,4% 26,5% 2,6% 16,8% 
Judeţul Buzău 407 577 264 567 '69 648 30 425 18 881 24 055 
“Total 100,0% 100,0% 100,0% 100,0% 100,0% 100,0% 

1970 s-au aplicat de 2,2 ori mai multe îngrășăminte față de 
1965, iar suprafaţa irigată a crescut la peste 8 900 ha. Cea mai 
mare parte din suprafaţa agricolă amenajată pentru irigat este 


utilizată în culturile de legume (3 351 ha), cu porumb (1 170 ha): 


şi cu lucernă (2 418 ha). La sfîrşitul noului cincinal, aproape 
32 000 ha vor fi irigate, 35 000 ha afectate de șşiroire, torențţi, 
alunecări vor fi recuperate, iar 42 000 ha vor. fi desecate etc. 
De asemenea, între 1965 şi 1970 au fost plantate 5 000 ha cu 
viţă de vie şi 1 000 ha cu livezi. 

Alături de crearea unei puternice baze tehnice s-a căutat 
ca agricultura județului să dispună de un număr tot mai mare 
de cadre de specialitate. La finele cincinalului (1970), în judeţ 
activau 441 de specialişti, depăşind cu peste 1,7 ori numărul 
celor din 1965. 


În cadrul judeţului Buzău, ramurile agricole principale 
le formează producţia vegetală şi animală. În 1970, valoarea 
producţiei vegetale a fost de 1 763 milioane lei, pe cînd cea 
animală de numai 656 milioane lei. 

Producţia vegetală, comparativ cu cealaltă ramură, deţine 
o „pondere mai mare, datorită condiţiilor ecologice favorabile 
şi solicitării într-o proporție însemnată de necesităţile economiei 
locale şi naţionale. 

Culturile cerealiere deţin primul loc în cadrul suprafeţelor 
însămînțate ale judeţului, ocupînd 182 881 ha, ceea ce reprezintă 
69,2% din terenul arabil (în 1969). În structura acestei cate- 
gorii de culturi predomină porumbul şi grîul, după care ur- 
mează orzul, ovăzul şi secara (tabelul nr. 5). 

Dintre culturile cerealiere, cele de porumb şi de grîu sînt 
cele mai importante, extinzindu-se în mod exclusiv în zona 
de cîmpie. 

Cultura porumbului ocupă o suprafață de pro- 
ducție de 106 970 ha, adică 58,5%, din aria culturilor cerealiere. 
În anul 1969, producţia de porumb a fost de 326 160 tone. 
În afară de zona de şes care, constituie principala sa arie geo- 
grafică de repartiție, pe suprafeţe reduse se practică şi în zona 
subcarpatică, în special în limitele unor depresiuni joase, pe 
terasele rîurilor, uneori pe versanții mai puţin înclinați. 

Tabelul nr. 5 
Suprafața cultivată și producția vegetală în anii 1965 și 1969 





| Suprafaţa (ha) Producţia (tone) 
Grupe de culturi A ——— 
1965 | 1969 1965 | 1969 

E E 
Cereale pentru boabe — 

total 196 888 182 974 517 157 485 071 

din care: 

— griu 78 823 68 711 |) 220 853 147 235 

— secară 1 485 756 i 2 604 1515 

— orz și orzoaică 2 187 4124 .5 402 7 077 

— ovăz 1 313 1433 | 2 524 2 084 

— porumb 112 554 106 970 281 383 326 160 

— orez 526 857 1 391 1 127 
Leguminoase pentru 

boabe 2 814 3 867 10 204 11 049 
Plante texlile 983 1 482 3 981 5 872 
Plante uleioase 16 817 19 860 29 787 32 233 
Plante pentru alte in- 

dustrializări 10 905 13 037 185 700 292 380 
Cartofi, legume, pepeni 6 823 9 151 — — 
Plante de nutreţ 27 111 36 308 42 670 233 185 











Cultura griului se încadrează ecologic în zona de 
şes a județului, unde întilnește un complex optim de condiţii 
pedoclimatice. În anul 1969, terenurile cultivate cu griu au 
reprezentat 37,9%, din suprafaţa totală afectată culturilor cerea- 
liere, iar producția înregistrată a fost de 147 235 tone. 

Celelalte culturi cerealiere ocupă supra- 
fețe mai mici (orz 4121 ha, ovăz 1 433 ha, orez 857 ha), iar 
producţia obţinută are valori reduse (orz 7077 tone; ovăz 
2 081 tone; orez 1127 tone). 

Culturile de plante industriale sînt reprezentate prin in, 
cînepă, floarea-soarelui, sfeclă de zahăr, tutun etc. 

Plantele textile, inul şi cînepa pentru fuior, 
sînt cultivate în special în subcarpaţți. Suprafața destinată pro- 
ducției de in a fost de 482 ha, iar celei din cînepă de 1 000 ha, 
ambele culturi reprezentind 0,52% din suprafaţa totală a tere- 
nului arabil. Sub raport cantitativ se constată că, în anul 1969, 
producţia de in a atins 1518 tone, în timp ce producţia de 
cînepă 1 3541 tone. 

Culturile de floarea-soarelui în 1969 se 
practicau pe 19 760 ha, ocupînd, în cadrul culturilor agricole ale 
județului, locul al treilea. Producţia medie la ha (1969) s-a. 
ridicat la 16,3 quintale, în timp ce producția totală a fost de 
32 186 tone. 

„Se cultivă mai ales în zona de cîmpie și în piemontul 
Rimnicului, dar pătrunde şi pe valea Buzăului, în toată zona 
subcarpatică. 


Culturile de sfeclă de zahăr se realizează 
pe o suprafață de 9 983 ha (3,7% din suprafața totală arabilă). 
În ceea ce priveşte volumul producţiei, aceasta a fost în 1969 
de 289 731 tone, cu o producţie medie la hectar de 290,2 q. 
Culturile se desfăşoară cu preponderență în jumătatea sudică 
a judeţului. Producţii mai mari (peste 30 000 kg/ha) au fost 
obținute (1969) în localităţile Amaru, Balta Albă, Brădeanu, 
Cochirleanca, Gherăseni, Glodeanu Siliştea, Padina, Rîmni- 
celul etc. 


Culturile de tutun sînt răspiîndite predominant 
în sudul zonei de cîmpie, pe 3 054 ha. Producţia în anul 1969 
a fost de 3 649 tone. ş 


Culturile de cartofi, legume și pepeni 
au ocupat, în anul 1969, o suprafață de 9 151 ha, ceea ce repre- 
zintă 3,01%, din aria terenurilor arabile. Dintre acestea, pon- 
derea cea mai mare o deţine cultura legumelor (6 170 ha) şi 
a cartofului, deşi acesta se practică pe suprafeţe mai restrînse 
(2 662 ha). Cantitativ, aceste culturi au înregistrat în 1969 
următoarele producții : cartofi 21 688 tone, varză 18 372 tone, 
ceapă 16 281 tone, pătlăgele roșii 16 237 tone, iar rădăcinoasele 
comestibile 3 086 tone. Seremarcă cercetările ştiinţifice care se 
fac la Staţiunea de cercetări legumicole Buzău (fig. 37), în scopul 
obţinerii de soiuri cu mare productivitate în condiţiile pedo- 
climatice specifice diferitelor locuri. În acest sens s-au obținut 
mai multe soiuri de ceapă (soiul ceaclama) (fig. 38) și varză. 

În zona, de şes, unde se întîlnesc cele mai întinse suprafeţe 
cultivate cu legume (in cea mai mare parte irigate), se deo- 
sebesc două arii principale de producţie şi, în acelaşi timp 
de specializare. Prima o formează împrejurimile (zona perik 
urbană) oraşelor Buzău şi Rimnicu Sărat, care deserveşte con- 109 

Fig. 37. — Staţiunea de cercetări legumicole Buzău. 


sumul zilnic al pieţii. Influenţa acestor centre de absorbție se 
face remarcată totodată şi asupra structurii culturilor de pro- 
duse legumicole, cu prioritate fiind roşiile, ceapa, ardeii. A 
doua arie specializată în producția de legume se află în zona 
de luncă a rîului Buzău. În subcarpaţi, culturi legumicole se 
întîlnesc numai în cadrul bazinetelor Șeţu, Sibiciu, Pătirlagele, 
Cislău şi Pîrscov. Solurile aluvionare şi abundența de apă nece- 
sară irigării explică prezența acestei îndeletniciri. Predomină 
culturile de varză, ceapa şi roşiile. Cartofii se cultivă pe terase. 
În zona de șes, pe suprafețe mai restrînse, situate în preajma 
albiei Buzăului, precum și în extremitatea sudică a județului 

ogoanele, Ruşeţu, Largu etc.), pe soluri cernoziomice, se 
practica cultura pepenilor. 

Fig. 38. — Culturi de ceapă (soiul ceaclama) la Staţiunea de cercetări legumi- 
cole Buzău (foto T. Stere). 


Cultura viței de vie, în cadrul judeţului, constituie o 
însemnată şi veche ramură a economiei agricole. Condiţiile de 
dezvoltare deosebit de prielnice, relieful colinar al dealului 
Istriţa şi piemontul Rîmnicului, orientarea lor către 'sud, lumi- 
nozitatea şi umiditatea suficientă, solurile ce se pretează la 
exigenţele biologice ale viței de vie permit desfășurarea pe 
suprafețe foarte extinse a acestei culturi. Se individualizează 
arii cu specific economic viticol, cu centre de mare producti- 
vitate : Pietroasele, Greceanca, Şaringa, Zoreşti, Cindeşti și 
Verneşti. Dispersate sînt şi arealele viticoleîn cîmpiela : Cochir- 
leanca, Săgeata, Pogoanele, Padina etc. Deosebită importanţă, 
prin producția și valoarea soiurilor realizate, prezintă podgoriile 
de pe clina sudică a Istriței, între care cea de la Pietroasele ocupă 111 

un loc de frunte (fig. 39). În cadrul Staţiunii viticole Pietroa- 
sele, înființată încă din 1892, au fost create maimulte soiuri 
de viță de vie, remarcîndu-se îndeosebi Tămfîioasa românească. 
Sortimentele de vinuri şi struguri de masă, mesageri ai acestor 
meleaguri, au obţinut, la. diferite expoziţii şi concursuri inter- 
naționale, 26 medalii şi numeroase diplome. 

Cultura viței de vie ocupa în anul 1969 o suprafață totală 
de 16 139, din care cea altoită deținea 7 238 ha, iar cea hibridă 
8 901 ha. Producţia totală de struguri s-a ridicat la un volum 
de 68 183 tone (din care viile altoite 39 339 tone, iar cele hibride 
28 841 tone), în timp ce producţia medie la hectar a fost de 
42,3 q (media pe ţară fiind de 41,3 q). 


Pomicultura formează o altă subramură agricolă cu tra- 
diție. Extinderea considerabilă în teritoriul județului a supra- 
feţelor cu livezi de pomi fructiferi este o consecință firească 
a, condițiilor pedoclimatice favorabile. În ultimii ani s-au în- 
treprins ample măsuri în vederea efectuării unor plantaţii în 
zona subcarpatică şi în piemontul Rimnicului. Se întîlnesc sate 
specializate în producția pomicolă. Dintre cele mai semnifi- 
cative pot fi amintite : Păltineni, Sibiciu, Pătirlagele, Chiojdu, 
Cislău, Verneşti, Cozieni, Buda, Blăjani, Scorțoasa, Merei, 
Cîndeşti, Zorești etc. La sfirşitul anului 1969, suprafaţa aco- 
perită de livezi şi pepiniere pomicole a fost de 2 405 ha, ceea ce 
reprezintă 9% din suprafața arabilă a județului. Structura 
fondului pomicol se caracterizează printr-o gamă diferită de 
specii. Predomină culturile de pruni — 73% din numărul de 
pomi şi 77%, din producție, urmate de cele de meri, peri, cireşi 
(tabelul nr. 6). Comparativ cu anul 1965 se remarcă creşteri 
în producție la toate categoriile de pomi fructiferi şi mai ales 
la cele de pruni, meri şi caişi. 

Cultura prunului, dispusă în teritoriu în mod dispersat 
sau în livezi compacte, are cea mai mare răspîndire și în acelaşi 
timp şi cea mai importantă pondere în producţia totală pomi- 
colă. Bazinele de producție caracteristice se întîlnesc în lungul 
Buzăului din sectorul subcarpatice, în lungul văilor Bîsca Chioj- 


“dului şi Slănicului. Mărul şi părul au arii de repartiție mai 


limitate, fiind întilnite frecvent în zona dealurilor subcarpatice. 





Fig. 39. — La cules de struguri — Pielroasele 
(foto C. Vladu). 

Tabelul nr. 6 
Namăral pomilor fructiferi (la mii bacăţi) și prodacţia de Iracte (in tone) în 1965 şi 1969 





Anul 1965 Anul 1969 
Tipuri de culturi 





nr. pomilor | producţia nr. pomilor | producţia 





Pruni 3 059 50 004 3 390 63 599 
Meri 216 5 058 416 8 499 
Peri 120 2 610 194 3 647 
Cireşi și vişini 157 879 149 1 062 
Caise și zarzari 138 648 155 1 992 
Alţi pomi 359 6 018 335 3 554 
Total judeţ 4 049 65 217 4 639 82 353 





Plantele îurajere, deosebit de abundente în cadrul teri- 
toriului, au favorizat dezvoltarea uneia dintre cele mai vechi 
ocupaţii a locuitorilor — creşterea animalelor. Pășunile şi fine- 
ţele naturale acoperă cele mai mari suprafeţe în zona de munte, 
în cadrul vechilor arii defrişate în secolele trecute. În subcar- 
paţi se întilneşte al doilea domeniu în care se extinde această 
categorie de plante (dealurile Muscelu, Blăjani, Istriţa etc.). 
Păşunile şi fiînețele naturale, la sfîrşitul anului 1969, ocupau 
o suprafață de 100 073 ha, ceea ce reprezintă 16,5% din supra- 
faţa totală a judeţului Buzău. În zona de șes, baza furajeră 
prezintă o altă structură: se practică cultura porumbului 
pentru însilozare, a lucernei şi a trifoiului. Unele dintre aceste 
culturi, deşi dețin suprafeţe relativ restrînse (porumbul pentru 
însilozare 1 818 ha, lucerna 13 3:14 ha), oferă în schimb producţii 
ridicate (producţia. de porumb pentru însilozare. în 1969 a 
fost de 100 934 tone, iar cea de lucernă de 57 116 tone). Se 
constată preocuparea unităţilor agricole socialiste de a extinde 
baza furajeră, in special pe seama terenurilor slab productive. 


Creşterea animalelor, al doilea domeniu principal al pro- 
ducţiei agricole, prezintă; o însemnătate deosebită pentru eco- 
nomia judeţului. 
În trecutul istoric al județului, creșterea animalelor, în 
special a ovinelor şi bovinelor şi în oarecare măsură și albină- 
ritul, forma ocupaţia de bază a locuitorilor, fiind o sursă impor- 
tantă de existență şi de venit. Numeroase stîne, risipite în 113 

zona montană (Siriu, Penteleu, Podu Calului), sînt atestate 
documentar încă din secolul al XVI-lea, iar în zona de şes ceva 
mai tîrziu (secolul al XVIII-lea). Vitele, briînzeturile, mierea, 
ceara, pieile de animale și vînatul formau mărfurile principale 
ale unui negoţ deosebit de activ, care se orienta mai cu seamă 
către Transilvania, iar prin porturile dunărene și în afara Ţării 
Româneşti. În prezent, judeţul Buzău dispune de un efectiv 
de animale ridicat. Cele mai numeroase sint ovinele, după 
care urmează porcinele, bovinele și cabalinele (tabelul nr. 7). 
De asemenea, trebuie subliniată deosebita importanță ce se 
acordă cercetării ştiinţifice, în scopul obținerii de rase de mare 
productivitate. În cadrul Stațţiunii experimentale zootehnice 
de la Ruşeţu s-a realizat porcul ,„,Alb de Ruşeţu”, precum și 
ameliorări la diferite rase de oi și păsări. 

Creșterea ovinelor este practicată pe tot cuprinsul judeţului, 
existind în schimb diferențieri în ceea ce priveşte frecvența 
lor. Numărul cel mai important de ovine se întilnește în sub- 
carpaţi şi în zona de munte, unde se ajunge la o densitate de 
peste 120 de capete la 100 ha (fig. 40). Aceleaşi valori se înre- 
gistrează şi în cîmpie, în localitățile cu terenuri de pășunat 
extinse (Amara, Smeeni, Luciu, C. A. Rosetti etc.). 

În anul 1969, numărul ovinelor era de 463 500 de capete, 
ceea ce dădea o densitate la 100 ha de teren arabil de 78,1 capete 
în I.A.S. şi 73,7 în C.A.P. Din efectivul total, un număr de 
367 800 de capete (79,3%) l-a reprezentat ovinele cu lină semi- 
fină. La sfîrşitul cincinalului efectivul de. ovine era cu 22,5% 
mai mare decît în 1965. 

Porcinele, ca pondere numerică, în efectivul total animalier 
al judeţului, ocupă locul al doilea. Numărul lor, în 1969, era 
de 120 900 de capete, ceea ce însemna o densitate de 56,4 capete 
la 100 ha de teren agricol pentru I.A.S. şi 24,3 capete pentru 
C.A.P. Cele mai multe procine se cresc în vestul și nordul jude- 
țului. Numărul lor a crescut cu 43,1% în 1970 faţă de 1965. 

Creșterea bovinelor prezintă o largă distribuţie în profi] 
teritorial. Numărul cel mai mare de bovine se întilneşte în 
subcarpaţi şi în lungul văii Buzăului. Aria cu densitatea cea 
mai mare se suprapune zonelor cu păşuni și fînețe extinse (fig. 41). 
În preajma orașelor Buzău şi Rîmnicu Sărat se află amplasate 

Fig. 40. — Numărul și densitatea ovinelor (la 100 ha) în 1970 
(M. Ilelenicz). 
1,<80; 2, 81—120:; 3,>120. 

Fig. 41. — Numărul și densitatea bovinelor (la 100 ha) în 1970 

ECONOMIA JUDEȚULUI 


o serie de ferme de stat, care, pe linpă alte specializări, au îh 
atenţie şi creşterea bovinelor pentru lapte şi carne. Efectivul 
total al bovinelor în anul 1969 a fost de 119 300 de capete (din 
care 50 600 de capete vaci și bivolițe). În ceea ce priveşte 
densitatea bovinelor ce revin la 100 ha de teren agricol, 'se 
constată valori mai ridicate în I.A.S. (32,5 capete, din care 
vacile și bivolițele 11,7 capete). Faţă de 1965, efectivul de bovine 
a înregistrat în 1970 o creştere de 15,9%. 


Tabelul nr. 7 


Numărul animalelor pe categorii de gospodării în anul 1969 (mil capete) 
































Unităţi agricole Bovine Porcine Ovine Cabaline 
) 

Unităţi agricole de stat 13,6 21,6 ii 32,2 1,8 
C.A.P. 61,0 50,3 204,5 15,5 
Gospodării personale ale membrilor 

C.A.P. : 34,8 42,6 201,7 1,8 
Gospodării agricole individuale 9,6 6,4 25,1 1,7 
Total județ 119,3 120,9 : 463,5 20,8 


Cabalinele se află în regres numeric, ca urmare a progre- 
sului tehnic înregistrat în domeniul mecanizării agriculturii, 
ca şi în cel.al transportului local. În anul 1969, efectivul se 
ridica la 20 800 de capete. La Cislău există una din cele mai vechi 
(din 1894) crescătorii de cai de rasă din țară. Caii obținuți aici 
sînt folosiţi la concursurile interne şi internaţionale, la care au 
înregistrat numeroase premii. 


Sericicultura a constituit, încă din vechime, una dintre 
îndeletnicirile importante ale locuitorilor. Din practicarea seri- 
ciculturii se obțin anual circa 40 tone de gogoși .de mătase și 
225 kg de 'sămînță de viermi de mătase. În această privinţă, 
judeţul Buzău deţine pe plan naţional un loc fruntaș, situîndu-se | 
pe locul al doilea după judeţul Ilfov. Principala localitate cu "+15 

preocupări în sericicultură este Cislăul. Aici îşi desfăşoară acti- 
vitatea şi un centru experimental sericicol-apicol, unde s-a 
obținut un soi de viermi de mătase (Alb de Cislău) cu mare 
productivitate la condiţiile locale (2,870 kg gogoşi la un gram 
de ouă). 


Apicultura se înscrie în rîndul celor mai vechi preocupări 
ale populaţiei. Ea totalizează 31 895 de familii de albine. Pe 
seama acestora, producţia obţinută anual depășește 310 tone 
de miere şi aproximativ 7,4 tone de ceară. Cercetări în acest 
domeniu se fac în cadrul centrului experiniental de la Cislău. 


Pădurile alcătuiesc una dintre importantele bogății natu- 
rale ale județului. Pînă în secolul al XVII-lea, acestea alcătuiau 
codrii seculari, care acopereau cea mai mare parte a teritoriului. 
Începînd însă din secolul al XVIII-lea a fost declanșată o 
intensă defrişare, care s-a tot extins de-a lungul principalelor 
văi, în toate bazinetele şi depresiunile, în zona montană şi aproape 
în întregime în subcarpați şi cîmpie. Ea s-a datorat, în parte, 
tendinței populaţiei de a-și mări terenurile de cultură, pă- 
şunile şi fîneţele, dar mai ales exploatării prădalnice a lemnului 
pentru foc şi cherestea. În anii puterii populare au fost luate 
ample măsuri de protecţie a pădurilor, atît prin reîmpădurirea 
spaţiilor defrișate în trecut, cit î. în sensul unei exploatări 
raționale a masivelor forestiere. Intre 1960 şi 1969 au fost 
împădurite circa 9 370 mii ha terenuri defrișate. În anul 1969, 
fondul forestier se extindea pe o arie de 154635 ha, ceea ce re- 
prezintă 25,1%, din suprafaţa totală a județului. Zona montană 
concentrează cea mai mare parte din suprafața acoperită 
cu păduri şi totodată cel mai însemnat volum de masă lem- 
noasă. Masive forestiere închegate se extind din virful Lăcăuț 
şi pînă în culmea Siriului. 

Din produsele secundare ale pădurii, mai ales din zona mon- 
tană, sînt valorificate plantele medicinale şi zmeura. 


Zone de producţie agricolă. Ținind seamă de frecvența 
şi importanța subramurilor agricole, în cadrul județului Buzău 
se disting trei zone principale de producţie agricolă: 


CĂILE DE COMUNICAȚIE ŞI TRANSPORTURILE 


Zona montană, deşi prezintă un interes limitat pentru cul- 
turile agricole, formează însă domeniul de creştere a animalelor 
pe baza păşunilor şi a finețelor naturale. În lungul văilor prin- 
cipale şi al unor bazinete depresionare predomină culturile 
pomicole. i 

Zona subcarpatică are ca notă specifică, în peisajul agri- 
col, culturile viticole şi unele forme cu un conținut mixt (pomi- 
cultura și zootehnia în sectorul subcarpatice nordic și viti-pomi- 
cultura în cel sudic). Specializarea agricolă principală a acestui 
teritoriu o reprezintă viticultura şi pomicultura. 

Zona de cîmpie se caracterizează printr-o varietate şi 
complexitate agricolă mai accentuată. Activităţile productive 
cele mai importante se află axate pe cultura cerealelor, a plan- 
telor tehnice şi a creşterii animalelor. Suprafețe mai restrînse 
sînt ocupate de ariile de cultură a pomilor fructiferi, a viței de 
vie şi a legumiculturii. 


CĂILE DE COMUNICAȚIE 
ȘI TRANSPORTURILE 








Structura şi repartiția geografică a căilor de comunicație 
reflectă strînsa legătură a acestora cu desfăşurarea reliefului 
şi a vechilor axe comerciale ce treceau prin judeţ, precum şi 
transformările profunde care au avut loc în economia judeţului. 

Arterele principale de comunicaţie leagă direct centrele 
cu funcţii industriale şi de schimb şi asigură o circulație rapidă 
a populaţiei între toate localităţile judeţului. Se remarcă desfă- 
gurarea a două mari artere care se intersectează în oraşul Buzău 
şi care, în mare, urmăresc traseele unor vechi drumuri comerciale: 
(încă din secolele XIII — XIV). 

Prima arteră urmărește în mod fidel albia Buzăului şi 
prezintă un profil de transport dublu: cale ferată (Buzău — 117 

Nehoiaș) şi şosea națională în-curs, de modernizare. Ea stabileşte 
comunicații lesnicioase cu centrele și judeţele din Trânsilvania. 
În partea sudică a judeţului Buzău, urmărind îndeaproape linia 
de contact a dealurilor cu cîmpia, se desfăşoară două artere 
principale de comunicaţie ce leagă oraşele Bucureşti şi Ploieşti 
de sudul Moldovei, trecînd prin Buzău şi Rimnicu Sărat. În 

afara acestora, către sud, se desprinde din Buzău un alt traseu 
dublu de transport (şosea şi cale 1opata) care se orientează 
spre Urziceni. 

O frecvenţă, mai mare în teriţoriu o au, în schimb, drumurile 
județene și comunale. Acestea, aproape în totalitate, urmăresc 
de regulă văile ;iurilor (Bisca Chiojdului, Bisca. Rozilei, Slănic, 
Nişcov etc.), fiind racordate la sistemul de bază al căilor 
de comunicaţie din cadrul judeţului. Multe din ele, în special 
cele care leagă centrele industriale şi zonele de interes turistic 
de arterele principale, sînt modernizate. 

în prezent, reţeaua căilor de comunicaţie însumează 
228 km de căi ferate, ceea ce dă o densitate de 37,4 km/1 000 km2, 
şi 2 206 km de drumuri, cu o densitate de 52 km/1 000 km:, 
din care 316 km șosele naționale şi 1 890 km drumuri de interes 


local. Se adaugă căile ferate înguste, a căror lungime a fost 
mult diminuată în urma inundaţiilor din vara anului 1969. 


Azi funcţionează numai pe traseele Valea Neagră — Halom 
pe Bisca Mică, Nehoiu— Siriu spre Caşoca și spre Morcovaia. 
Locul acestora în zona montană este luat de numeroasele şosele 
forestiere ce pătrund adînc în lungul văilor, pînă aproape de 
obirşia acestora (pe Cernatu, Milea, Bălescu, Valea Neagră, 
Bradu, Harţagu etc.). În transportul masei lemnoase sînt folosite 
numeroase reţele de îuniculare. 

Reţeaua rutieră prezintă ramificații în tot judeţul, însă 
o mai accentuată densitate se face remarcată în zona subcar- 
patică, intens populată. Așezările rurale, cu o poziție periferică 
față de căile ferate sau față de șoselele principale, sint legate 
de centrele comunale sau de reședința judeţului prin interme- 
diul unei rețele dense de drumuri. Cele două oraşe, Buzău și 
Rimnicu Sărat, prin însăşi poziția lor geografică, prin funcțiunile 
îndeplinite pe plan economic, social-cultural şi politic, consti- 
tuie noduri de comunicație însemnate, de interes naţional. 


CĂILE DE COMUNICAȚIE ŞI TRANSPORTURILE 

Fig. 42. — Pod în construcţie peste valea Buzăului, la Nehoiaș (foto T. Stere). 


În dotarea judeţului se află un însemnat pare de mijloace! 


auto, aparținind la trei autobaze (Buzău, Rimnicu Sărat, 
Pătirlagele). Prin curse, ce variază ca număr între 2 şi 6, 
autobuzele asigură zilnic legături în majoritatea localităților 
judeţului. 

Întregul ansamblu economic al judeţului beneficiează deci 
de o rețea de căi de comunicație bine dispersată în teritoriu, 
aflată într-un stadiu continuu. de modernizare (fig. 412), care 
facilitează dinamica schimburilor economice pe plan local și 
republican. Pe această reţea se efectuează un mare trafic de 
călători şi o intensă circulație de mărfuri, curenții de mărfuri 
fiind orientaţi în dublu sens — în afară şi către interiorul jude- 
țului. Din categoria mărfurilor dirijate în afară fac parte produ- 
sele agricole (cereale, struguri, fructe, sfeclă de zahăr, floarea- 
soarelui, animale), produsele chimice, produsele metalurgice, 
maşini şi utilaje, produse din lemn, matriale de construcție, 

produse agro-alimehtare etc. În schimb, din afară, judeţul 
primeşte o serie de produse industriale finite şi semifinite (mașini, 
utilaje, materiale de construcţie, metale, combustibili), produse 
agro-alimentare necesare în special: în industrie şi în consumul 
populaţiei. 


OBIECTIVELE TURISTICE 

Cadrul natural, datorită varietăţii şi complexităţii peisa- 
jului, constituie mobilul principal în practicarea turismului, mai 
ales pentru regiunile montane şi cele subcarpatice. Există şi 
elemente de ordin istoric, cultural, artistic care atrag, în anumite 
perioade, o parte din numărul de turişti. După specificul po- 
tențialului turistic, în cadrul județului se detaşează : în partea, 


“nordică, o zonă montană cu elemente date mai ales de cadrul 


natural; în partea centrală, o zonă subcarpatică cu caracter 
mixt, în care elementele oferite de cadrul natural se îmbină cu 
cele social-istorice ; în sud, două centre turistice — Buzăul şi 
Rîmnicul Sărat — şi cîteva obiective de acest fel diseminate 
în cîmpie. 

Zona montană, sub raport turistic, deşi este relativ uni- 
tară, datorită anumitor particularități impuse de echiparea 
turistică şi de frecvenţa masei de turişti, deocamdată se contu- 
rează pe subunități. 

Masivele Siriu —Monteoru,prin pitorescul pei- 
sajului imprimat de culmile lor domoale, de pajiștile întinse, 
prin panoramele ce se deschid către Ciucaş, Intorsura Buză- 
ului, Podu Calului, Penteleu, oferă posibilităţi reale de valori- 
ficare turistică. În atenţia amatorilor de drumeţie intră : com- 
plexul de forme Măliia — Bocîrnea, cu Lacul Vulturilor, abrup- 


OBIECTIVELE TURISTICE 


turile structurale ale Măliiei, colții Balei şi Bocîrnei; valea 
Siriului cu chei şi bazinete; văile Mreaja şi Milea, în lungul 
cărora alunecările de teren au creat un aspect haotic, de basm,. 
impresie întărită de abrupturile Măgăreţei şi Balei, la baza 
cărora apar trene de grohotișuri ; valea Nehoiului, cu îngustări, 
izvoare sulfuroase, iar către obiîrşia acesteia —  poienele Răs- 
toacei, de unde ni se oferă un cîmp larg de observaţii asupra 
limitei dintre zona montană și cea subcarpatică. Există, de 
asemenea, în cadrul celor două masive, numeroase poieni, bo- 
gate în fructe de pădure (fragi, zmeură, afine), precum şi o 
bogată faună cinegetică. Lacul Vulturilor a fost populat cu 
păstrăvi şi va oferi, peste 1—2 ani, posibilitatea practicării 
pescuitului sportiv. Cele două masive, lipsite în prezent de cabane! 
şi refugii, sînt vizitate de un număr redus de turişti şi numai 
în sezonul estival. Cei mai mulți vin din Buzău sau din locali- 
tățile subcarpaţilor, de la Întorsura Buzăului, dar și dinspre 
Ciucaş. În perspectivă, elementele acestui minunat cadru natural 
vor putea fi valorificate mai mult, numai dacă se vor efectua 
unele amenajări, paralel cu marcarea traseelor, acţiune începută 
pe plan judeţean. Au fost marcate astfel traseele de pe Valea 
Neagră — Bocîrnea spre Tabla Buţii şi Ciucaş şi un al doilea 
ce pleacă de la Stearpa — Plaiul Blojii spre Lacul Vulturilor. 
Şi mai accesibil este traseul de pe valea Bradului — colții 
Balei — Bocîrnea — Lacul Vulturilor — culmea Măliia, încă ne- 
marcat, dar care oferă un plus de farmec şi inedit. 

Valea Buzăului, fără a exagera, poate deveni, 
prin pitorescul peisajelor sale, o a doua vale a Prahovei. Ea 
oferă dese schimbări de decor, sub toate aspectele, mai ales 
între Pătîrlagele şi Întorsura Buzăului. Începînd din nordul 
județului, valea este îngustată, formînd vestitele „chei ale 
Buzăului” de la Piscu Cheii. Urmează o serie de bazinete şi îngus- 
tări ce alternează pînă la Mlăjet. Tot în zona muntoasă se adaugă 
izvoarele de la Siriu-Băi (unde este amenajat un mic sta- 
biliment permanent, cu 30 de paturi și un camping), precum și 
prezenţa unor bogate elemente folclorice (Siriu). Deosebit de 
atrăgător, prin poziția şi varietatea peisagistică, este bazinetul 


1 În 1971 s-a început construcţia cabanei turistice de la Prigonu, de pe i 
valea Siriul Mare. 121 

Nehoiu — Nehoiaş ; mai multe puncte de belvedere oferă ochiului 
privelişti de neuitat spre Bisca Rozilei, spre valea montană 
a Buzăului şi asupra bazinetului însăși, ce apare circular, cu 
versanți abrupți, cu cicatricele alunecărilor de terenuri (văile 
Oii, Gîrboi, Muchea Borcii). 

Nehoiul constituie şi un puternic centru forestier, iar 
pe valea cu acelaşi nume s-au captat cîteva izvoare sulfuroase. 
Inedit este drumul de pe valea Nehoiașului, care ajunge în 
poienile Seciului, în plaiurile de la Gilmeica (cu ochiuri de apă 
şi mlaștini între valuri de alunecare) şi pe virful Gherghelău 
(din observatorul de aici se oferă ochiului un larg cîmp de vedere 
spre Penteleu, Siriu, Ciucaş). Tot în Nehoiaş se află două bi- 
serici vechi, una pe valea Nehoiașului, cealaltă pe stînga șoselii, 
la ieşirea din localitate (spre Brașov), amintind parcă dt biseri- 
cile similare din Bucovina. Ținind seamă de varietatea elemen- 
telor pe care le oferă cadrul natural, cît și de posibilităţile bune 
de cazare şi aprovizionare, această localitate poate deveni, 
în următorii ani, un centru turistic de bază al județului. 

După construirea barajului şi formarea lacului de retenție 
de la Gura Siriului, importanța turistică a văii Buzăului în 
zona montană va creşte şi mai mult. Prezența șoselei Braşov — 
Buzău, în curs de modernizare, permite de pe acum o strînsă 
legătură cu centrele din Transilvania şi cu cele din sudul-estul 
țării. Fluxul de turiști devine tot mai intens în timpul verii şi 
în perioadele de vînat, culesul fructelor de pădure și de pes- 
cuit. 

Din valea Buzăului se poate urca şi în Masivul Podu 
Calului. Un traseu ușor accesibil şi bogat în elemente de atrac- 
tivitate îl oferă valea Caşoca. După 4,5 km dela vărsare, valea 
este barată de două alunecări opuse, produse în vara anului 
1969. În lacul format se zăresc trunchiuri groase de fagi. Pînă 
la confluența celor două văi Caşoca se străbat cheile Caşocei, 
săpate în gresie de Tarcău, şi se trece pe lîngă numeroase 
cascade, între care impresionează cascada Martinul. Spre vir- 
ful Podu Calului se poate folosi poteca de pe valea Caşoca Mare. 

Biîsca Rozilei, Podu Calului, Pente- 
leul, Ivăneţul, deşi prezintă numeroase locuri.ce ar 
stirni interesul turistului, sînt încă puţin cunoscute. Turiștii 
întîlniți aici provin din cadrul județului și mai rar din Braşov 

sau București. În acest cadru este necesar a se insista asupra 
a două regiuni: Bisca Rozilei şi Penteleu. 


Prima regiune se referă mai ales lă sectorul Gura Teghii —. 
Varlaam (fig. 43). Accesul se poate realiza prin intermediul 
curselor locale de autobuze Nehoiu— Varlaam. Aici, pe lîngă 
varietatea în peisaj introdusă de citeva elemente naturale 
(albia Biscei Rozilei, pinteni abrupți și puncte de belvedere, 
cum ar fi la Burduloaia și confluența Bîscelor, cheițele şi cascada 
'Tigvei, Tega şi mai ales" plaiul Teghii), există şi numeroase 
aspecte folclorice şi etnografice (costume, obiceiuri), puţin cu- 
'noscute în afara cadrului comunei, dar care ar putea fi pre- 
zentate şi popularizate prin amenajarea unui muzeu local. 
Totodată, Gura Teghii poate deveni o bază de plecare în prac- 
ticarea drumeției pe trasee scurte, de o zi, spre Podu Calului, 
spre locul denumit ,,La grohotiş” etc.; prin amenajarea dru- 
murilor spre Lopătari şi Colţi, Gura Teghii şi Varlaamul ar 
putea reprezenta puncte de plecare staționare, în circuite mai 
lungi dinspre subcarpaţi spre Penteleu, precum și spre Vrancea 
şi Covasna. | 

A doua regiune propice desfășurării activităţii turistice 
o constituie Masivul Penteleu, cu Bisca Mare şi Bisca Mică. 
E face legătura cu o altă zonă cu potenţial turistic ridicat, 
în curs de valorificare, Munţii Vrancei. Ca şi Siriul, Penteleul 
poate fi urcat, în cîteva ore, pe şosele forestiere bine întreținute 
sau pe poteci largi (văile Cernatului, Milea, Şapte Izvoare, 
Brebu, Bălescu). Pe culme există numeroase stine care oferă 
adăpost ; cea de la Cernatu ar putea fi adaptată pentru turism, 
avînd condiţii favorabile (acces pe 2—3 trasee, aprovizionare 
din produsele stinei, existența în imediata sa vecinătate a vîr- 
fului Penteleu, a culmii Viforita, a rzzervaţiei naturale de 
conifere, a obîrşie!i văii Șapte Izvoare etc.). 

Pentru turism, importante sînt următoarele trasee de 
culme : 1) din virful Penteleu spre nord — Crucea Fetei— 
Menesberţ —Comandău, cu posibilități de abatere spre Bisca 
Mică, pe valea Bălescu, valea Bălescuțu şi de aici, pe la Halom, 
spre 'Giurgiu — Lăcăuţ ; 2) virful Penteleu — Piciorul Caprei, de 
unde se pot alege două variante: spre Lacul Negru, Brebu — 
Biîsca, Mică, sau către Monteoru — Varlaam. Amîndouă traseele 123 

oferă locuri bune de belvedere şi obiective turistice. De altfel, 
la Brebu—Lacul Negru există şi un sector de vînătoare, cu- 
noscut prin valoarea trofeelor. 

Cele două rîuri care încadrează Pentelcul—Biîsca Mică şi 
Bisca Mare—uşurează mult accesul în masiv şi constituie ele 
înşile itinerarii cu numeroase obiective turistice (chei în gresii, 
bazinete, cascade de cîțiva metri, versanţi abrupți, afluenți 
care se termină prin rupturi de pantă etc.). Prin efectuarea 
complexului rutier din bazinul Bisca Mare şi a celui de pe Bisca 
Mică, la care se vor adăuga marcarea drumului de creastă, 
a trei-patru itinerare transversale şi amenajarea unor cabane! 
sau refugii, mişcarea turistică de aici va deveni mult mai 
intensă. 

Zona turistică subcarpatică grupează atit elemente ale 
cadrului natural, cît şi valori social-istorice. Se remarcă o 
dispersare a lor în toată zona, dar şi anumite grupări în lungul 
văilor principale (Buzău, Bisca Chiojdului, Nişcov, Slănic) 
(fig. 44). Sub raport turistic, de o valoare incontestabilă este 
aria vulcanilor noroioși de la Berca—Piclele— Beciu, fenomen 
unic prin grandoarea și frecvența sa în ţara noastră. Deşi dru- 
murile sînt greu de străbătut, totuşi o excursie de la Berca 
peste zona platourilor cu vulcani noroioși de la Piclele şi de 
aici pe valea Slănicului se dovedeşte a fi deosebit de plăcută, 
instructivă şi recreativă. În imposibilitatea realizării unui astfel 
de traseu, excursia poate fi organizată numai pînă la Piclele 
Mici (circa 5 km, plecînd de la Berca). În vecinătatea vulca- 
nilor impresionează terenurile lipsite de vegetație, puternic 
secționate de torenți, pe care ici, colo se mai păstrează tufe 
de Nitraria schâberi. Uneori erupțiile de apă cu gaze sînt atît 
de puternice încît capătă aspectul unor jeturi arteziene. 

Pe valea Slănicului, în apropiere de localitatea Lopătari, 
un alt fenomen natural se manifestă continuu de zeci şi sute 
de ani. Sînt „focurile nestinse'”' — gaze aprinse, care imprimă 
terenului un aspect pirjolit. 

Se adaugă stîncile de calcar, denumite „Sarea lui Buzău”, 
de la Bădila (monumente ale naturii), numeroasele izvoare 
minerale (Bozioru, Fisici, Nifon, Sărata-Monteoru), unele lacuri 


1. În 1971 s-a inceput construirea cabanei turistice de la Gura Milei. 

Fig. 43. — Harta turistică a zonei montane (M. Ilelenicz). 


1, Centru turistic; 2, comune și sate: 3, localitate climaterică ; 4, Stațiune balneo-climaterică ; 5. ape 
minerale ; 6, izvor termal; 7, rezervaţie forestieră ; 8, culmi; 9, chei şi sector de vale ingustă cu mici 
cascade ; 10, abrupturi; 11, loc de practicare a pescuitului sportiv; 12, parc dendrologic; 13, stinoi, 
forme curioase; 14, localitate cu bogate elemente etnografice și folclorice; 15, costume, țesături; 
16, localităţi unde se organizează tirzuri ; 17, localitate, punct cu urme de cultură materială ; 78, schituri; 
19, biserici vechi; 20, cimitirul eroilor; 27, belvedere; 22, stine; 23 stine unde se poate innopta;: 
24, localităţi unde se poate găzdui; 25, cabane forestiere şi de vinătoare, 26, camping; 27, drum jude. 
țean în curs de modernizare; 28, drum comunal; 29, poteci de munte: 30, cale ferată normală; 37, 
cale ferată ingustă. 

Fig. 44. — Harta turistică a zonei subcarpatice (NM. 


1, Centru turistic ; 2, comune; 3, culmi; 4, staţiune balneo-climate- 
$, rezer- 
11, to- 


rică ; 5, ape minerale; 5, iviri de sare; 7, vulcani noroioși; 
vație geolugo-botanică ; 9, rezervație geologică ; 10, lacuri; 
curi vii; 12, stinei, forme curioase; 12, zone de interes viticol: 
14, zone de interes pomicol; 45, staţiuni de cercetare; 15, localităţi 
unde au trăit şi au creat oameni de ştiinţă, artă, scriitori ete. ; 17, plăci 
memoriale; 18, cariere:19, localitate cu bogate >lemente etno- 
zrafice; 20, olărit; 27, țesături, broderii; 22, costume specifice; 





lelenicz). 


23, lucrări artistice în lemn ; 27, localitate unde se organizează tireuri : 
25, localitate, punct cu urme de cultră ma 
29, biserici vechi; 90, ruine de 


25, santier arheologic; 
27, mănăstiri; 29, schituri: 
cetăţi: 37, muzee; 2, parcuri, 32, loc de aprement; 
de vinificare ; 35, sondă-mnina ; 35, pare de sculpturi; 27, statui; 55, 
crescătorie de cai de rasă; 39, campina: 40, drum județean moder- 
nizat ; 41, drum comunal, 42, poteci; fă, cale ferată nornială, 


terială ; 
3-4, centru 

Fig. 45. — lopiezuri pe sare la Lopătari. 


aturale între valuri de alunecare (mai important este com- 
lexul de la Mociaru), masivele de sare ce ies la zi cu frumoase 
apiezuri (fig. 45), lacurile dezvoltate în doline de sare (Lo- 
ătari), precum şi panoramele inedite pe care le oferă o excursie 
e creasta Istriței, sau în piemontul Rimnicului, în lungul 
îlnăului. 125 

Elementele social- istorice sînt bogat și variat reprezentate, 
unele constituind valori inestimabile. Există o serie de monu- 
mente de artă feudală din. secolele XVŢ-— XVII. Mănăstirile, 
schiturile și unele biserici din această perioadă constituie obiec- 
tive turistice ușor de atins. Dintre acestea, menţionăm așe- 
zămintele din grupa sudică a subcarpaților: mănăstirea Cio- 


“ lanu, fondată de Doamna Neaga, la 1568, biserica Cislău, 


ridicată la 1569, schitul Cîrnul, construit la începutul seco- 
lului al XVI-lea, biserica Barbu (1668), schitul Bradu (1619), 
schitul Grăjdana. La Ciolanu există un complex de obiective 
turistice, la care se poate ajunge fie dinspre valea Buzăului, 
pe un drum pietruit, marcat, ce pleacă din şoseaua națională, 
din pădurea Ciuta (com. Măgura), fie din valea Nişcorvului, 
pe la localitatea Haleş. Complexul este alcătuit din mănăstirea 
Ciolanu, biserica din imediata vecinătate (ridicată la 1828, cu 
picturi de N. Teodorescu, N. Solescu și trei icoane de pe cata- 
peteasmă ce aparțin lui Gh. Tattarăscu), poiana cu cele 16 
sculpturi ale taberii organizate în 1970, ruinele castelului 
Doamnei Neaga (cetățuia), schitul Nifon, precum și ,Hruba”, 
unde, pentru cîteva ore, Al. I. Cuza a fost „,prizonierul” călu- 
gărilor de aici. 

Pe malul sting al Buzăului poţi admira, din tren sau de 
pe şosea, silueta impunătoare a schitului Răteșşti. Pe valea 
Sibiciului, în satul Aluniș, există un schit săpat în stîncă, din 
secolul al XVI-lea, iar pe valea Slănicului, la Vintilă Vodă, 
se află o biserică ridicată la 1532. În unele locuri s-au păstrat 
ruine din vechi ziduri de apărare sau cetăţi, ca la Vintilă Vodă, 
la obiîrşia Cricovului Sărat, ruinele fortificației „şanțului tăta- 
rului” din Lunceiu, ruinele cetăţii de la Tisău, Berca etc. De 
unele localități sînt legate momente importante din viața unor 
artişti, scriitori, oameni de ştiinţă. La Cirloveşti s-a născut 
V. Ciîrlova, la Cîndești au locuit şi creat la începutul secolului 
nostru Al. Vlahuţă, B. Şt. Delavrancea şi marele pictor N. 
Grigorescu ; Pîrscovul și împrejurimile sale constituie leagănul 
vieţii şi creației scriitorului buzoian V. Voiculescu. 

De asemenea, carierele de diatomit şi nisip din împre- 
jurimile Pătirlagelor, staţiunile de cercetări de la Cislău şi 
Pătîrlagele pot stîrni interesul celui ce străbate valea Buzăului. 

za ș 


Fig. 46. — Zi de sărbătoare la Bisoca. 





Regiunea de contact dintre deal şi cîmpie este bogată 
în descoperiri arheologice. Dintre acestea cităm urmele de 
aşezări din epoca bronzului şi fierului (Monteoru), din perioada 
geto-dacică şi de formare a poporului român (Năeni, Pietroa- 
sele, Aldeni, Pruneni). „Cloşca cu pui de aur” găsită la Pie- 
troasele a devenit un tezaur național. P 

Nu se poate omite nici marea bogăţie în elemente etno- 
grafice a judeţului. În numeroase sate sculptura artistică în 
lemn, cioplitul pietrii, țesutul costumelor (fig. 46) şi covoa- 

relor constituie îndeletniciri frecvente (Chiojd, Lopătari, Vintilă 
Vodă, Buda, Bisoca, Gura Teghii etc.). Nedeiele organizate 
pe Istriţa au depăşit cadrul judeţului. 


Unele din obiectivele industriale ale județului (cariera 
de, diatomită de la Pătirlagele, sonda-mină de petrol de la 
Sărata-Monteoru, zona de extracție a petrolului de la Berca— 
Arbănaşi) constituie şi ele puncte de interes turistic. Spre 
exemplu, sonda-mină de la Sărata-Monteoru este singurul loc 
în ţara noastră unde ţiţeiul se extrage prin galerii. În sfîrşit, 
trebuie amintit recentul muzeu de sculptură în aer liber, de 
pe dealul Măgura, într-o poiană în apropiere de mănăstirea 
Ciolanu, care a fost creat în 1970, prin organizarea unei tabere 
a sculptorilor. Muzeul numără 16 opere de artă şi va fi întregit, 
în anii următori, cînd taberele organizate aici vor avea caracter 
internațional. Spre toate aceste obiective există drumuri les- 
nicioase de acces. 


În sudul județului, obiectivele turistice sînt mai rare. 
Oraşele Buzău și Rimnicu Sărat, prin concentrarea multor 
elemente de interes turistic, constituie două centre importante. 
Datorită faptului că se află la intersecția unor importante 
căi de comunicaţie, reprezintă puncte de plecare spre cele două 
zone turistice ale judeţului (subcarpatică și montană). În oraşul 
Buzău se află clădirea Episcopiei, zidită în secolul al XVI-lea 
de Radu cel Mare și reconstituită de Matei Basarab la 1642; 
aici au funcţionat cîteva din cele dintii şcoli de slavonie şi o 
tipografie (1661—1703). În curtea Episcopiei se află şi un mie 
muzeu. În partea centrală a oraşului se găseşte Biserica Banului 
(ridicată la 1722 de Doamna Adriana, soția lui Şerban Canta- 
cuzino) şi Palatul municipal, construit între 1896 şi 1904. Se 
remarcă la această clădire o îmbinare a mai multor stiluri 
de construcție, din care a rezultat o asociere de balcoane, stîlpi, 
arcade şi un turn înalt de 21 m (fig. 47). În faţa palatului se 
înalță monumentul închinat țăranilor împuşcaţi în timpulrăs- 
coalei din 1907, lîngă podul Buzăului; opera aparţine 
sculptorului C. Medrea. Tot aici se ridică silueta noului hotel 
al oraşului. Pe strada Unirii există un muzeu de istorie, în- 
ființat în 1950, cu mai multe săli cu exponate privind istoria 
populaţiei de pe meleagurile buzoiene (din comuna primitivă 





Fig. 47. — Palatul municipal din Buzău. 

Fig. 48. — Intrarea în parcul Cring. 


şi pină astăzi). Pe aceeaşi stradă se află şi Biblioteca municipală. 
O strudă paralelă cu aceasta (N. Bălcescu), pe care se află 
Casa vionierilor şi Casa de cultură, ne conduce, prin modernul 
cartier Cring, spre parcul cu acelaşi nume, minunat loc de des- 
tindere și recreere (fig. 48). 

În orașul Buzău mai multe plăci comemorative amintesc 
rle locurile unde au petrecut o parte din viață mari personalități 
ale vieţii artistice: I. Andreescu, I. L. Caragiale, V. Cirlova, 
II. P. Bengescu ș.a. La podul rîului Buzău, o placă indică locul 
masacrului țăranilor răsculați la 1907. În estul municipiului 
se găsesc ruinele conacului Hrisoscoleu-Caloenescu, ridicat, pro- 
babil, la începutul secolului al XVIII-lea și care a aparţinut 
domnitorului Grigore Alexandru Ghica. Anual, în orașul Buzău 
se organizează binecunoscutul tirg Drăgaica (fig. 49). 

În Rîmnicu Sărat pot fi urmărite, ca obiective turistice, 
zidurile vechi ale Bisericii Domneşti, ridicată la 1474 de Ştefan 129 





lig. 50. — Parcul din Rm. Săra! (loto Valentina 
Giurgeanu). 

Fig. 49. — Tirgul Drăgaica (Buzău). 


cel Mare, clădirea Consiliului popular, Casa de cultură, un mic 
muzeu de istorie, bustul lui Al. Vlahuţă, precum şi frumosul 
parc (fig. 50). 

În rest, pe întinsul cîmpiei, elementele turistice au, cel 
puţin acum, o importanţă mai mică. Amintim gorganele (movile 
necropole, probabil scitice) de la Smeeni, lacul Balta Albă 
(unde se pune problema reamenajării vechii stațiuni balneare), 
lacul Amara (cu apă dulce, unde există o crescătorie de peşte), 
pădurile cu frasin de la Spătaru şi Frasinu etc. 


Frumoasele peisaje naturale din munţii și subcarpaţii 
Buzăului, monumentele naturale şi istorice, tradiţiile culturale 

de tot felul ş.a. reprezintă obiective care atrag un număr tot 
mai mare de turiști. Prin amenajarea complexă a văii Bu- 
zăului, prin modernizarea principalelor căi de comunicaţie şi 
efectuarea unui echipament turistic adecvat, acestea se vor 
integra în marile circuite turistice ale țării. Lucrarea de faţă 
încearcă să redea o imagine generală a judeţului, invitind pe 
cititor la o cunoaştere amănunţită, iar pe locuitorii acestuia 
la noi şi ample transformări. 

În cadrul colecţiei „JUDEŢELE PATRIEI” 
au apărut: 


Judeţul Vilcea 

Judeţul Gorj 
Judeţul Braşov 


În curs de apariţie: 


Județul Sibiu 
Judeţul lalomița 
Județul Sălaj 

